
UVOD 


Ponekad nam put među smirujućim drvećem pomaže da shvatimo svoju 
vlastitu snagu i ljepotu svijeta koji često pokazuje samo svoje ružnoće. 
Slušajući skladni pjev ptica naši osjećaji su pročišćeni, a naš život iznenadno 
ljepši nego ikada prije. Nije li to najljepša katarza? Ali šuma prekrasna po 
danu obavijena čudnom tamom postaje stanište za neopisive događaje. 
Neopisive misli. I neopisivu stvarnost. Koliko neopisivog ljudsko biće može 


osjećati? 


Dok se sablasna prikaza kreće kroz zavoje od divnog drveća, njezina 
prisutnost isisava svu ljepotu i čar iz šume poput strašnog pauka koji se hrani 
esencijom svoje nesretne žrtve. Njezina bestjelesna šetnja stvara hladnoću 
koja se širi tijelom živih poput neodređene slutnje nekog davno skrivenog 
zla. To poznat je osjećaj trnaca izazvanih nečime što fizičke oči ne vide. 
Osjećaj koji svakim trenom sve više i više raste. I svojim rastom sve 
intenzivnije dovodi do pojave nekog još neznanog straha. Bespomoćno čini 
se stanje duha dok je okruženo tim uzrocima jeze. I ne postoji utjeha za slabe 
duše u ovoj stvarnosti. Stvarnosti u koju većina nema niti dovoljno hrabrosti 


da pogleda. 


Što se skriva u ovoj tami? 


Prvo Poglavlje 


Baš sam se približavao Zvizdanu, mom ujedno tipičnom i netipičnom 
slavonskom selu, kad mi se učini da sam ugledao neku sjenku među drvećem 
moje oduvijek najdraže šume. Nisam mogao ne zaustaviti auto. Htio sam 
dokazati sam sebi da me ne bi uplašilo ni da je ta sjenka neko stvarno biće 


koje mi želi nauditi. 


Naravno, znam da mi se samo učinilo jer sam iscrpljujuće umoran. Ali opet, 
tijekom života vidio sam puno stvari koje se običnim ljudima ne bi činile 
normalne i ,prirodne" Ponekad samo treba gledati da vidiš. Toliko je 


jednostavno. 


Polako izađem iz auta i zagledam se u šumu koja me očarava svojom vlastitom 
pojavom. Zbog očaranosti gotovo ni ne čujem iznenadan glasan zvuk koji me 
trebao prenuti iz misli. Ali samo smireno i nevoljko okrenem glavu kako 


zapravo ne bih odao priznanje da ona može imati toliki utjecaj na mene. 


Glasan zvuk došao je od prometne nesreće. Tek tada primijetim auto slupan 
zapravo vrlo blizu mene. Toliko slupan da izgleda komično i nestvarno. I da 
sam imao vremena razmišljati, sigurno mi ne bi bilo jasno kako je takva 
nesreća u ovakvim okolnostima uopće moguća. Žurno otrčim do te uništene 
olupine da vidim treba li nekome pomoć. 


Moj šok nastupi tek kada vidim vozača već izbuljenih, praznih očiju. Njegova 
suvozačica ima krvi po sebi, ali nisam mogao ni stigao procijeniti je li njena 
ili ne. Gledala me tamnim, prestrašenim očima i ja sam odmah pokušao 


otvoriti vrata. Ali nisam mogao. 
- Dijete! Dijete! — počela je plačno vikati iz auta. — Spasi ju! 


Pogledam iza i vidim malu, onesviještenu curicu s velikom, krvavom ranom 
na glavi. Odmah pokušam otvoriti vrata i ovaj put srećom uspijem jer je 


curica izgledala vrlo loše. 


- Nosi je u bolnicu! — čujem ženu dok ja provjeravam puls curici. — 
Nemoj dopustiti da umre! Ja nisam važna... 


- Pozvat ću hitnu! — kažem joj iznoseći dijete iz auta dok mi umom 


odjekuje očajnički glas žene. 


Odnesem to maleno stvorenje u auto i počnem voziti divljački brzo. Na prvoj 
čistini gotovo nesvjesno nazovem hitnu i kažem što se dogodilo. Obuzeo me 
poznati osjećaj adrenalina koji je ubrzao moj tijek misli da svaku radnju 


obavim brže i savršenije u ovoj situaciji. 

- < Spasit ću dijete. — prošapćem odlučno dok pokušavam čuti njeno 
disanje. 
Sve bliže bolnici. 


Osjećam da je spas blizu i molim se da ga stignem. Da ne dopustim da dijete 
umre. 


Stanem pred bolnicu. 


Ali bilo je kasno. Osjećao sam da nema života pored mene. 


* * 


I nakon dva sata osjećam to maleno tijelo na svojim rukama. Petogodišnje, 
neiskvareno dijete umrlo je pored mene, a ja nisam dopustio da ne umre. 
Znao sam da je mogla biti spašena jedino ako ju ja što prije dovedem u 
bolnicu, ali doktori su rekli da ju ne bi uspjeli spasiti ni da sam ju doveo prije 
i da je svakako bilo kasno za spas njezina života. No ja čujem glas njezine 


majke i srce mi plače kao nebo za vrijeme strašne oluje. 


Prije pola sata saznao sam da je i majka umrla. Znam da nije postojala 


mogućnost da ih spasim. Zašto sam stao tamo? Znam ja vrlo dobro zašto. 


Sada još uvijek čekam u bolnici jer ne želim otići dok netko ne dođe po tijelo 
tog divnog stvorenja koje nisam mogao spasiti. I zašto sada patim? Zbog 


smrti ili djeteta ili krivnje? Krivnja nema smisla. Ali svejedno je osjećam. 


O 


Zašto sam stao tamo? 


Djeca su najveće blago i mudrost, a ja ju nisam spasio. 


Nad tihim selom rasprostire se noć poput šatora iscrtkanog malenim 
zvjezdicama. Njihova svjetlost koja ukrašava nebo ovdje je naglašena zbog 
loše seoske rasvjete. Ispod njih, u selu znakovitog imena, upravo je parkiran 
automobil pored jedne kuće čije dvorište ukrašava veličanstveni hrast. To 
drevno stablo česta je pojava za to malo mjesto i izgleda neobično 


veličanstveno čak i u mrklom mraku. 


Razlog rasta tog svetog stabla, koje su stari Slaveni osobito cijenili, najvećim 
dijelom počiva u šumi punoj hrasta lužnjaka. U tom dijelu slavonske prirode 
oni mogu izrasti u svoju punu, zadivljujuću visinu i ponekad se pojave i u selu 


kao najposebniji ukras. 


Iz automobila izlazi mladić crne kose i odmah ulazi u svoju kuću. On upali 
svjetlo u dnevnom boravku i pogleda u mobitel. Bilo je dva ujutro i mladić 
pomisli kako je nevjerojatno što je njegov umor posve nestao zbog svega što 
se dogodilo te noći. 


Začuje nemirno lupanje po vratima i trgne se iako zna da tako kuca samo 


njegov susjed i prijatelj Pepica. 


- < Otvoreno je! — ležerno mu dobaci i sjedne na kauč slušajući kako 


Pepica ulazi u prostoriju. 


- Pa gdje si ti, Mijo? — upita ga prijatelj sjedajući nasuprot njemu i 


stavi na stol neku staru, izlizanu knjigu. — Reko si da ćeš doć ranije. 


Na vrlo kratkoj knjizi, osim njezine istrošenosti, isticao se i ručno napisan 


naslov „Misteriji Zvizdangrada" Mihajlo uzme knjigu u ruke. 


- Ma stao sam da gledam u šumu i bila je neka prometna nesreća 


pored, pa sam se zadržo. — kaže Mihajlo smireno. — Nevažno. 


Pepica ga zbunjeno pogleda. 

- Stao si da gledaš šumu? Izgledaš ko da ne želiš da te išta pitam... 
Mihajlo se podrugljivo nasmije i pažljivo promotri knjigu. 
- Nemoj pitati. — on prolista knjigu i pogleda u Pepicu. - Odakle ti? 


- Znači, nisam mogo naći ništa o Zvizdangradu na internetu pa sam 
pito brata da pogleda u knjižnici osnovne škole i donio mi je ovu knjigu. 
Napiso ju je neki lik koji je živio ovdje. Jel ti znaš uopće nać to mjesto sad? Ja 
bi isto htio otić tamo. 


- Znam nać sigurno. — Mihajlo odmah odgovori. — Znam u sitne 
detalje skoro svaki dio te šume osim Zvizdangrada, a do Zvizdangrada želim 
ponovno otići otkad sam ga prvi put vidio ko dijete. Samo ne znam zašto mi 


je tako dugo trebalo da se odlučim na to. 


U umu su mu bljesnula neodređena, mutna sjećanja iz djetinjstva o prvom 
putu kada je otišao preduboko u šumu i pronašao mjesto koje mu se činilo još 
čarobnije od same šume. U šumi se uvijek osjećao smirenije, bolje i ispunjen 
osjećajem pripadanja nečemu moćnijem i većem od sebe. Nečemu toliko 
prirodnom, ali i toliko nevjerojatnom da svakom stvorenom mozgu izgleda 


djelomično nestvarno. Kao da je ta priroda mjesto gdje on treba biti. 


Razmišlj anje o tome ispuni ga nekim novim mirom koji je svojim svojstvima 
umnažao sve njegove dobre i jake osobine. On nasumično otvori knjigu i 


počne čitati iz nje. 


- — »Zvizdangrad, opkoljen dubokim i muljevitim kanalima kao na 
otoku, bio je podignut na priliku zvijezde. Ostaci te utvrde s dva opkopa, 
plićim vanjskim i dubokim unutrašnjim, skriveni su duboko u šumi. Nekada 
su se uz to ime mogle čuti priče o križarima i ratnicima i u sada većinom 
zaboravljenim narodnim predajama postoje brojne priče i legende o 
Zvizdangradu. Priče naših predaka spominju šumske vile i slavonske nemani 
koje su terorizirale žitelje Slavonije i junake koji su se borili protiv njih da 
osvoje srca slavonskih plemkinja i ljepotica. O Zvizdangradu se sada malo 
zna i rijetki poznaju njegovu lokaciju. Usudim se primijetiti da će u 
budućnosti ovo što pišem biti još više zaboravljeno, ali Zvizdangrad će i dalje 


stajati na svome mjestu.” 


ll 


Mihajlo nije mogao vjerovati kako nešto takvo ljudi mogu tako lako 
zaboraviti. Zašto samo pojedince zanimaju zaista intrigirajuće stvari? No 


shvaćao je da na taj način to postaje pravi misterij, a to sve čini još boljim. 


- < Zanimljiva je knjiga. Već sam pročito. — kaže Pepica. — Aľ nema 
baš korisnih informacija. Ako hoćeš, možeš je i zadržat. Nitko neće primijetit 


da je nema. 


Mihajlo je pažljivo promatrao crtež Zvizdangrada na sljedećoj stranici. 
Njegove neobične oči, jedno plavo i drugo smeđe s plavim djelićem, bile su 
posve fokusirane na izgled Zvizdangrada. 


- < Nego, šta je bilo to s prometnom? — Pepica ga ipak upita jer je bio 
pomalo zabrinut zbog njegova ponašanja. — Ne želim te pitat, al sad me 


ozbiljno zanima. 


Mihajlu se pogled smrači zbog sjećanja na nastradalo dijete, ali ipak ostane 


miran. 


- < Svi su umrli. — kaže potišteno. — Ne bih pričo o tome. Ionako ćeš 
sve saznat sutra. Valjda će svaka baba u selu pričat o takvom događaju. 


Pepica je shvatio da Mihajlo nije raspoložen i da se osjeća gore nego što on 
može naslutiti iz njegovih odgovora. Pretpostavio je da bi bilo najbolje da 
ode prije nego što je namjeravao i ostavi ga samog, ali ipak je ostao još kratko 


da se uvjeri da je Mihajlo dobro. 


Mihajlo je cijenio njegovu brigu jer je vrlo lako mogao shvatiti o čemu on 
razmišlja. lako je zaista htio biti sam, jer mu je bilo teško i zamorno 
razgovarati o bilo čemu dok mu se glavom kovitlaju slike krvavih, mrtvih 
tijela, bio je zahvalan što ima nekog koga može istinski nazvati pravim 


prijateljem. 


Nakon što je Pepica otišao, Mihajlo je počeo nezaustavno čitati knjigu da ne 


bi morao razmišljati o smrtima kojima je svjedočio u toj istoj turobnoj noći. 

Drugo poglavlje 


Sati je 2:50. Jedva se probijam kroz komarce do auta. Te male krvopije uzele 
su i previše moje krvi noćas, pa im svakako nisam više namjeravao služiti kao 


\ večera. Odlučio sam vratiti se u sigurnost svoje kuće. 


\ Svi su ovih dana pričali o nesreći, pa nisam ni izlazio iz kuće do danas jer mi 
| se stvarno nije dalo slušati njihovo dosadno prepričavanje događaja koji bi 
\ im, da su ga doista vidjeli, ostavio nezamislive traume trajno urezane u 


| samu srž njihovog bića. 
| 


| Upalim pjesme u autu i krenem voziti uživajući u najljepšim melodijama 
| koje moje uho može zamisliti. Približavajući se parku, odjednom ugledam 
| jezivu curicu obučenu u bijelo, od nekih četrnaestak godina, kako 
nepomično sjedi na ljulji. Usporavam i čini mi se kao da se i samo vrijeme 
usporava. Curica se rukama drži za lance na ljulji. Ne miče se. Komarci je 


ne grizu. 


U kratkim trenutcima uspijevam promotriti cijeli njezin lik. Prvo sam mislio 
da nosi haljinu, ali sada vidim da nosi bijele ljetne hlače od cila, širokih 
nogavica, koje izgledaju lepršavo poput zavjesa. Nosi bijelu, dugu, isto tako 
lepršavu majicu i ispod rukava vidi se koža tamnije puti. Duga smeđa kosa do 


pola leđa naglašava njezinu ljepotu. Primijetim da je bosa i pogledam ju u oči. 


I dok usporeno prolazim autom, ona me samo isprati pogledom direktno u 
oči, s blagim osmijehom. Nisam pospan — misli su mi mirne i hladne. I dok 
vozim dalje s jezom iza vrata i na leđima, pomislim da je ovo neki loš 


predznak. 


Slušam pjesme dok mi sjajni puni Mjesec nekako umiruje misli. 


* «o 


Nakon ulaska u kuću ni ne palim svjetla, već odem u sobu prirodno se 
krećući po mraku u prostorijama. Legnem na krevet posve obučen i srce mi 
počne ubrzano kucati. 

Šta se to događa sa mnom? Gubim li razum? 


Neprestano se prisjećam svih detalja izgleda jezive curice. Ali je li mi stvarno 
jeziva? Bila je prekrasna. Šta je uopće meni jezivo? Taj pojam već je posve 
izblijedio u mojim mislima. Bilo bi logično zaključiti da sam vidio 


halucinaciju zbog one glupe nesreće. 
Ali osjećaj mi govori drukčije. 


Da. Tako je. Ne treba meni logika takozvanih normalnih ljudi. Ja znam sam. 
Moj razum uvijek pobijedi. 


Je li bila stvarna? 


Ne. Ne; to je krivo pitanje. Je li bila čovjek? 

II 


Nakon neočekivanog sna o Zvidangradu, Mihajlo je prestao razmišljati o 
nesreći i djevojčici iz parka i pretpostavio je da je uzrok sna bila knjiga koju je 
pročitao. Iako vrlo kratka knjiga, bila je puna mitova i legendi koji su se činili 
nepovezani, ali zanimljivi. Baš kao i većina legendi iz starih, zaboravljenih 
vremena koje su od prvotnih događaja prerastale u raznovrsne priče koje bi 
zatim svaka nova generacija prikladno poboljšala. Razmišljajući o sadržaju te 


knjige, Mihajlo je pokušavao shvatiti više o Zvizdangradu. 


Tko je napravio Zvizdangrad? Jedna od legendi govorila je da su Zvizdangrad 
podigli drevni šumski čuvari znanja o zvijezdama, čiji bi starješina nosio 
veliki lituj, iskrivljeni štap, i vršio Slavu pod velikim drvenim idolom s 
isklesanim, drevnim runama. Nosili bi jelenje glave obučeni u krzna i 
kostrijete i svirali frule dok su ples i pjesma protjecali šumom. Među njima 
bilo je najviše šumskih vila i vila suđenica koje su bile odgovorne za sudbinu 
ljudi. One su svojim plesom slavile zvijezde i mamile su znatiželjne 
prolaznike svojom ljepotom, zlaćanom kosom i bijelim haljinama. A u knjizi 
piše i da su ih zvijezde gledale na putevima sudbine. Neki od njih mogli su se 
pretvarati u vukove, a među njima bio je i lešij visine najvećeg šumskog stabla. 
Lešiji su mitska drevna bića, šumski duhovi modre kože, zelenih očiju, duge 
kose i brade. Oni svoje žrtve uplaše i tjeraju sve dublje i dublje u šumu dok se 
posve ne izgube. Taj grad je prema legendi imao oblik zvijezde s pojedinim 
izdancima i sastojao se od tri povišene silvanske utvrde i oltara koji je bio 
oživljen svjetlošću Mjeseca. Ljudi su viđali strašne stvari u to vrijeme i 


nestajali su u šumi pod čudnim okolnostima. 


Pa je onda u novije vrijeme nastala legenda da se svaku noć u ponoć mogu 
čuti neidentificirani krici iz dubina tunela. Prema toj priči, jedan je čovjek 
svoje dvije kćerke zatrpao u jedan od tunela i one nikada nisu pronađene. 
Uzrok tog strašnog događaja bila je bolest njihove majke. Pričalo se da su te 
djevojčice plakale danonoćno jer je tuberkuloza prekinula njezin mladi život 
i da ih je zbog toga njihov otac zatrpao tamo. Legenda kaže da noću te 
djevojčice hodaju šumom u potrazi za žrtvom koju će odvesti u dubine 


mračnih tunela. 

Mihajlu su ove legende budile znatiželju i on se prisjetio što se po selu pričalo 
prije nekoliko godina o tome kako su ljudi davno išli istražiti tunele pod 
Zvizdangradom. Kada su došli do posve uskih i neprohodnih tunela, počeli 
su slati i pse unutra, ali se nijedan ne bi vratio nazad. Navodno su pse, koji su 
imali kamere i lampe na sebi, vezali užetom pa kad bi izvukli uže nazad, na 
njemu ne bi bilo ničega. S obzirom da je dio tunela bio potopljen, zaključili 
su da je spojen s obližnjom rijekom Burjom i da su pse pojeli veliki somovi. 


Iako se Mihajlu sve što piše u knjizi „Misteriji Zvizdangrada" činilo kao 
previše različitih informacija, veselilo ga je što je odrastao pored nečega uz 
što se vežu toliko bogate i značajne priče. 


Mihajlo pomisli da bi djevojčica u bijelom mogla biti vila. No bila je to tek 


kratka misao i on shvati da malo pretjeruje. Da možda stvarno gubi razum. 

Treće poglavlje 


Život ide dalje, radim popodne s Pepicom, zezamo se i nekako nam prolazi 
vrijeme. Ali presporo. Jučerašnji događaj cijelu smjenu nije ni spomenuo iako 


sam mu sve ispričao. Možda misli da sam malo prolupao od nesreće. 


Kad se napokon približi 10 sati, dolazi nam voditelj smjene i traži da 
ostanemo prekovremeno. Kako neočekivano. Naravno, ne želimo, ali kojeg 


izbora imamo? 
Tamo negdje oko ponoći, kad smo priveli posao kraju, Pepica mi kaže: 


- “Oćeš da te ja odvezem kući da ti curica opet ne složi sačekušu? — pa 
kad se prestao smijati kaže: — Daj mi opet opiši kako je izgledala. Baš mi je 
jezivo slušat te tvoje priče. 


Opišem mu opet događaj. 
- > Zašto se nisi vratio da vidiš je ľ stvarna ili si puko? — pita Pepica. 


Izgled curice ostao mi je trajno urezan u pamćenje, ali znao sam da zapravo 


ne mogu dovoljno dobro opisati što sam osjećao kad sam ju vidio. 


- < Do kuće sam se dovezo nekako zamišljeno i jeza me uhvatila tek 
kada sam vidio da su kasni sati. Prošla me jeza prvo u prsima pa kroz ostatak 


tijela. Nemoguće je da ju komarci ne diraju. Kažem ti, bilo je stvarno... 
Došli smo do auta. 


- < Uglavnom, ne idem ja sad uopće kući. — kažem ulazeći u svoj auto. 
— Imam nešto drugo za obavit. 


Pepica se nervozno nasmije. 


- < Samo nemoj gledat šumu ovaj put! 

Nasmijem sei pozdravim ga. 
Pa krenem prema groblju. 


Bilo mi je vrlo lako saznati gdje je ona obitelj sahranjena i jednostavno 
moram otići tamo. Znam da je curica iz parkića stvarna i moram saznati 
odgovore. Ne mogu ostati u neznanju. To mi nije opcija. Nesreća je 
zasigurno nekako povezana s curicom koju sam vidio i trenutno ne znam što 


drugo napraviti nego otići na groblje. 


Prava istina je da nemam izbora nego otići na groblje jer ono što nisam 
ispričao Pepici bio je san koji sam sanjao prošlu noć. San koji sam sanjao ikao 


dijete. Ali sada drukčiji. Zbog curice. 


U snu sam bio u šumi. Kod Zvizdangrada. Poredane baklje činile su prolaz 
koji me vodio do visokog idola u daljini. Bio je to Zbručki idol koji je 
prikazivao svijet prikazan kao Svjetsko Drvo. Figuralni je ukras u tri reda 
prikazivao tri razine svijeta — Nebo, Zemlju i Podzemlje. Taj idol, ispred 
kojeg je bio maleni oltar sa svijećama i cvijećem, bio je okružen bakljama i ja 
sam polako koračao prema njemu. Bila je to sjenica ukrašena prirodom. 
Idolima iz davnina. Što sam se više približavao, više sam detalja vidio. Ispred 
oltara pojavila se djevojka okrenuta prema njemu. Duga crna kosa prekrivala 
joj je cijela leđa. Njezina bijela put činila je jak kontrast s kosom i s crnom, 
dugačkom haljom koja se vuče po podu. Ona se u snu okrene prema meni. 
Haljina joj je oko vrata imala malo čipkastog, ali je bila vrlo jednostavna. 


Djevojka me gledala milim pogledom s toplinom u svojim crnim očima. 


Jučer — isti san, ista djevojka, isto sve. Ali dok se okreće, ima lice curice u 
bijelom. Okrenula se atraktivno s pogledom preko ramena i zvala me da 


dođem svojim pogledom. 


Ne znam imaju li svi snovi značenje. Ali previše se toga dogodilo u ovako 
malo vremena da bih mogao misliti da je i taj san samo plod moje podsvijesti 


koja nasumično izvlači neke nepovezane misli. Ovo je previše slučajnosti. 


Sto znači da nisu slučajnosti. 

Maleno groblje osvjetljavale su mnogobrojne svijeće i, prije izlaska iz auta, 
samo sam nekoliko trenutaka promatrao njihova treperava svjetla u daljini. 
Onda sam duboko udahnuo i krenuo prema grobu. I mislio sam da će biti 
lako pronaći taj novi grob na ovako malom groblju, ali sam odjednom stao 


pored tog groba ugledavši u sjeni ljudski oblik. 


Djevojka se iznenada trgne i otiđe nekoliko koraka unatrag ugledavši me. 
Zbog bljeskalice na mobitelu koji je držala u rukama, primijetim strah u 


njezinim svijetlim očima i tragove suza na licu. 


Da nije reagirala toliko uplašeno, pomislio bih da opet vidim nekakvu čudnu 


viziju. 


- Ne moraš bježati. — kažem joj videći da je spremna pobjeći od 


mene. — Došo sam vidjeti grob. Kao i ti, pretpostavljam. 


Nisam znao što drugo reći. Djevojka je izgledala posve iznenađena zbog mog 
dolaska, ali kao da je počela shvaćati da nema razloga za strah. 


Tko... Tko si ti? — djevojka jedva izgovori riječi. 


Oči su mi se počele navikavati na tamu, pa skrenem pogled od njezinog lica 


na koje su padali pramenovi plave kose i pogledam u grob. 


Ja sam odvezo Petru u bolnicu. — polako izgovorim i podignem 
pogled. - Zovem se Mihajlo. 


Pružim joj ruku i ona je nesigurno prihvati. Pomalo fascinirano je pogledala 
u moje oči, pa sam shvatio da je uspjela vidjeti da su drukčije boje iako je 


mrak. 
- > Veronika. — kaže tiho. — Njena sestrična. 


Hrio sam joj izustiti saučešće. Ali nisam mogao. Nekoliko trenutaka stajali 


smo u tišini i djevojka se brzo smirila. 


- Zašto si tu po noći? — pitam ju. 
P P J 

Uzela je crnu torbicu koju je ostavila na podu i odgovorila mi. 


- Nisam mogla spavati. Nedostaju mi. Zašto si ti tu? Mislim, ni ne 


poznaješ ih. Nisi im mogao pomoći. 
Tužno se nasmiješim. 


- To mi svi govore. — kažem. — Ali ne mogu prestat razmišljat o 
tvojoj sestrični. Moro sam doć ovdje. Samo je čudno što smo oboje došli u 


isto vrijeme. 

Osjećao sam da me gleda s neopisivom tugom u očima. 
- Jeli rekla išta? — upita me. 
- Ne. Bila je u nesvijesti. 


Pred očima iznenada ponovno vidim cijeli događaj. Kako sam se istinski 


nadao da ću uspjeti spasiti to dijete. Nije bilo pošteno. 


- Hyala ti. — kaže Veronika neočekivano. — Što si pokušao. Možda se 


osjećaš loše jer nije preživjela, ali melek će ti sigurno zapisati to dobro djelo. 


Pogledao sam je u čudu. Iznenadno shvaćajući da definitivno nije slučajnost 


što smo tu u isto vrijeme. S nadom da upravo dobijam svoje odgovore. 
- < Melek? — kažem. — Čitaš li Kur'an? 


Moja znatiželja poraste. Sjetim se da su u Kur'anu spomenuti meleci koji pišu 
djela — Kiramen Katibin. Čovjek na desnom ramenu ima meleka koji piše 


dobra djela, a na lijevom ramenu meleka koji piše loša djela. 


- Da. — odgovori Veronika. — Možda se čini malo čudno. Nisam 


muslimanka. Samo volim čitati razne knjige. 


- Nisam mislio da je čudno. Iznenadilo me samo. I ja sam čito 


Kur'an, ali puno toga sam već zaboravio. 


Nasmiješila se i bio sam sretan jer se činilo kao da su sva tuga i negativne 

emocije odjednom nestale s ovog mjesta punog ostataka nekad živih bića. 


Je li to moj odgovor? Da je curica u bijelom anđeo? Da zapisuje moja dobra 
djela? Možda onda djevojka u crnom zapisuje loša. Ali ona se čini previše 
dobra. Ne. Nema to smisla. Pa nisu mi na ramenu. Ali možda je svejedno 


anđeo. 


Pojam Al-Malakut prolazi mi mislima poput isparavajućeg dima koji će 
prekriti svaki dio mog uma. Sjetim se da su u Al-Malakutu džinovi i meleci. 


Jesu li u astralnom svijetu anđeli? 
- Trebala bih ići. — kaže Veronika. 
- < Trebali te odvesti kući? Ne bi trebala ići sama. 
- Ne treba. Živim jako blizu. Jesi ti iz Zvizdana? 


- Da. — kažem. — Mogu li te barem otpratiti do kuće? Neću imati 


mira ako ne znam jesi se sigurno vratila. 
- < Može. 


Bilo mi je drago što sam upoznao tu zanimljivu djevojku. Iako su okolnosti 
možda malo morbidne. Uživao sam u činjenici da imam neke odgovore na 


svoja pitanja i u tome što onaj tko iskreno traži, zaista i pronađe. 

II 


Kroz krošnje hrastova prodire svjetlost obasjavajući šumski život svojom 
toplinom. Ponosno strše te grane hrastova koje su čuvale razne svetosti kroz 
duga stoljeća svog postojanja. Ti stari hrastovi bili su svjedoci mnogih 
događaja u ovom dijelu slavne Slavonije. A njihova se čudesnost zbog toga 


poj ačavala sa svakom novom godinom. 


Na grani jednog od tih hrastova glasa se jedna prica svojim ljupkim glasom. 
To je plavetna sjenica prekrasne boje koja svojim malenim očima promatra 


što se događa ispod nje. 


Iza grma, maleno stvorenje vreba s izvježbanom sigurnošću, gledajući u 
bezbrižno skakutanje sivoga zeca. Zec se približi na dovoljnu udaljenost i 
lisica iznenada skoči za njim. No on na vrijeme prepozna opasnost i svojim 


lakim korakom krene dublje u šumu. 

Brzi koraci prate ga u stopu. 

Lisica se razveseli shvaćajući da će ga uspjeti lako uhvatiti. 
Ali iznenada stane. 


I uplašeno se spusti na tlo, osjećajući prisutnost nečeg dosad nepoznatog 


njezinom lisičjem životu. 


Zec odskakuta bliže tunelima Zvizdangrada, osjećajući sigurnost dosad 


nepoznatu njegovom zečjem životu. 

Četvrto poglavlje 


Vani je 36 stupnjeva. Iscrpljen nakon naporne jutarnje smjene, idem kući s 


posla u svom crnom autu. 
Uđem u sobu. Samo se srušim na krevet i zaspem. 
Nakon par sati, tamo predvečer, probudi me poruka od Pepice: „ideš ili ne?" 


Zaboravio sam da smo rekli vježbat danas. Napišem mu: „necu vruce je”, i 


nastavim spavat. 


Nakon deset minuta opet poruka: ,vrijeme je pikabelo izlazi van kod tebe 


sam za 5” 


Ništ — spremim se nabrzinu i izađem van, a vani je puno ugodnije nego 
unutra i puše prohladan vjetrić. 


Pepica nas odvede do igrališta. Kao i uvijek, pusti neke svoje pjesme na 


bežični zvučnjak i počnemo se zagrijavati. 


Kažem mu za djevojku na groblju. 


\ 


Jel ju poznaješ? — pitam. 
-Bao sam u lov s njenim bratom. — kaže Pepica. — Je ľ ti dopadljiva? 
- Je! — kažem ko iz topa. 


Nakon zagrijavanja sam se odmah htio ohladit (bilo je dosta vruće), ali 
Pepica već krene s trčanjem po travnatom igralištu. Napravili smo 20 
krugova sa sklekovima svake 3 minute pa smo onda radili 150 metara 
medvjeđe puzanje. Dok vježbamo, Pepica se žali zbog tog što su ga prebacili 
na drugi odjel na poslu. 


- Em hrpa papira, em utovari-istovari, ne sviđa mi se nikako. 

Nakon odrađenog, napravimo i nešto propadanja s lancem za opterećenja na 
kojeg smo nakačili 2 tega od 10 kg. 


- Asad je na redu disanje. — kaže Pepica. 
- Šta ćemo radit? 


- Odi uz ogradu igrališta i nakon izdaha ishodaj koliko možeš metara 


bez daha. 


Nakon toga, za kraj, još napravim 101 sklek za 47 sekundi sa zadržavanjem 


daha nakon udaha. 
Iskašljo sam jetru danas, al bilo je dobro. 


Kada bi čovjek osjetio sve bolove koje težak trening donosi, povećala bi se 
vjerojatnost da odustane od treninga ili ga ne bi ni izdržao. Kao i uvijek 


nakon vježbanja, osjećaj euforije posve obuzme moj um. 


Pepica ode kući nakon vježbanja, a ja, iako posve iscrpljen, krenem prema 
šumi. Trening mi je dao neku novu snagu pa odlučim da želim saznat tko je 
curica u bijelom. A ako mi snovi nešto govore, trebao bih je vidjeti u 
Zvizdangradu. 


Šuma je vrlo blizu igrališta, pa sam brzo došao do tog očaravajućeg dijela 
prirode. 


Uđem u šumu promatrajući prekrasne hrastove kojima sam se oduvijek divio. 


Znam točno kojim smjerom trebam ići. Hodam polako uživajući u svakom 
djeliću ove šume dok postupno postajem sve odmorniji. Osjećam beskrajne 
arterije ove šume. 


Osluškujem razne ptičice i promatram prekrasno zelenilo dok sigurnim 


korakom prolazim između starog drveća... 


Dok se sve više približavam Zvizdangradu, postajem sigurniji da postoji neki 
razlog za sve što mi se događa. Ako je curica u bijelom stvarna i nije čovjek, 


vjerojatno će moći odgovoriti na neka moja pitanja. 


O 

Već vidim Zvizdangrad u daljini i sjetim se veselja koje sam osjećao kad sam 
ga prvi put vidio. Kao da sam pronašao mjesto koje će biti samo moje. Na 
kojem ću biti siguran i ništa me neće moći ometati na bilo koji način. No 
zašto se onda nisam prije vratio na ovo mjesto? Činilo se toliko čudno i kao 


da netko poput mene ne treba kvariti ljepotu tog mjesta svojom pojavom. 


Sada sam ponovno došao do tog mjesta i osjećam isto ono veselje. Cijelo 
vrijeme polako hodam, a mir šume mi fokusira misli. 


Zvizdangrad je zapravo sklop manjih ruševina koji ima zatrpani ulaz pod 


zemlju. Približim se tom ulazu duboko udišući svježi šumski zrak. 
Primijetim neko kretanje krajičkom oka i okrenem se prema tamo. 
Ispred mene stoji djevojka crne kose koja mi se iskreno nasmiješi. 
Zapanjeno gledam u djevojku čiji sam izgled vrlo dobro zapamtio iz sna. 
Očekivao sam vidjeti Bijelu, a ne Crnu. 
Približim joj se. 

- Tko si ti? — upitam. 

- Moje ime je Midril. — djevojka odmah odgovori. 


Njezin milozvučan glas kao da nije dolazio od njezinoga tijela, nego od 


nekog neodređenog izvora pa izravno do mog sluha. 


Više nisam siguran koliko je stvarno ono što vidim, no ipak se mentalno 


pripremim da joj postavim pitanje za koje se nadam da nije posve idiotsko. 
- Jesili ti anđeo? 

Nježno je spustila kapke na oči. Gotovo neljudski. I znao sam da to znači „da. 
- > Izgledaš kao čovjek. — tiho progovorim. 


- Oyo nije moj istinski oblik. 


27 


- Ti si stvarna? — nastavim s pitanjima. — Kako te ja vidim? Jel te 
drugi mogu vidjeti? 


Midril se ponovno nasmiješi, strpljivo slušajući moja pitanja. Gledala me s 
gotovo djetinjom znatiželjom pa počela polako govoriti. 


- < Većina me ne vidi. Tvoja astralna vizija se poboljšala i zato me sada 
vidiš. Većina ljudi hoda materijalnim svijetom slijedeći prolazne stvari i oni 
ne pokušavaju vidjeti više od toga svijeta. Ne žele vidjeti ono što je pred 
njima, pa onda ni ne vide u skladu sa svojim željama. Onaj tko gleda, vidjet 

Ce. 


Osjećam se kao da nezasluženo otkrivam tajne svijeta dok anđelov glas 
nestaje u mojim ušima. Pokušavam ostati smiren i nadam se da neće prestati 


odgovarati na moja pitanja. Jer imam ih mnogo. 


- Onda si tu zbog moje astralne vizije? Koja je svrha onoga što 


vidim? 


- Ja nisam ovdje zbog tebe. Poslana sam ovdje da čuvam 


Zvizdangrad. Vidiš me ovdje jednostavno jer ja jesam ovdje. 
- Zašto ga treba čuvati? — upitam. 


- Ovo mjesto je relikt prošlosti. — Midril nesigurno zastane u 
pričanju. — Ne mogu ti odgovoriti na sva pitanja. Ali ako trebaš savjet, možeš 
doći ovdje. Ja sam uvijek tu. 


- > Kada sam bio dijete, imao sam san o tebi. — kažem iako je moja 


rečenica više zvučala kao pitanje. 
Ona shvati da želim njeno objašnjenje sna. 


- > Posjetila sam te u snu jer nisam vidjela čovjeka u Zvizdangradu 
mnogo godina dok ti kao dijete nisi došao. Tada me nisi mogao vidjeti, ali ja 


sam pazila na tebe. 


Nije li mi maloprije rekla da je uvijek u Zvizdangradu? Trebam li pomislit da 


O 

je moguće da laže? Njezin glas me izluđuje. 
- < Kako si me posjetila u snu ako si uvijek tu? 


- Jesmo li u snu bili u Zvizdangradu? — nasmiješi se odgovorivši mi 
pitanjem. 


Njezino lice izgleda kao da isijava dobrotu, pa ne znam trebam li to shvatit 
kao da je sve što govori istina ili se možda trebam zapitati želi li me prevariti 
pomoću nekakve iluzije ljepote i dobra. 


- Pazi se džina. — kaže Midril. — Ona ti želi naštetiti. 


Tada se okrene i lakim koracima krene odlaziti, a ja sam nekako znao da mi 


poručuje da je vrijeme da odem. 

IV 


Noćno nebo zavijeno pod oblake polako sakriva danju svjetlost koja je sad 
gotovo u potpunosti iščeznula. Mladić Mihajlo vraća se prema selu s tog 
mjesta sudbine gotovo i ne videći gdje korača. Ubrzo primijeti poznatija 
stabla i zna da nije daleko. 


Najednom, isprepada ga glasno režanje psa. 


Tama se iznenada pričini mračnija. Njezin mrak kao da je imao moć da se 
proširi svakom stanicom čovjekova tijela, ali svejedno se nastavljajući širiti 


posvuda dok ne ostane samo teror da ispuni sve. 


Mihajlo stoji na mjestu i ne miče se dok mu srce uznemireno lupa od 
prepada. U toj tami svejedno raspozna crnog pulina kako ga gleda s 
neopisivom mržnjom u očima. Zbog bijesa koji je isijavao iz njega, nije se 
činio kao životinja, nego kao pakleno čudovište koje je ispuzalo na Zemlju 
samo da učini neko grešno djelo. Crni pas iskesi zube i Mihajlo u trenu osjeti 


bol ugriza na svojoj nozi. 


Mihajlo ga par puta snažno udari po njušci, pa pas pokunjeno pobjegne. 
Njegova maska strašnog čudovišta odjednom je nestala i on je cvileći otrčao 
dalje u šumu. Iznenađen ovim događajem, Mihajlo pogleda u ranu i zaključi 
da nije jako duboka, ali mu nije bilo drago što mora još hodati sve do kuće. 


Cijelo vrijeme dok se vraćao iz šume, pokušavao je analizirati sve što se 
dogodilo u Zvizdangradu. Upravo je pričao s anđelom. Nije znao što je luđe; 
to što zapravo vidi anđela i džina ili to što je upravo vodio razgovor s jednim 
anđelom. Ako treba vjerovati Midril, onda je djevojčica u bijelom loši džin 
koji mu želi naštetiti. No nije shvaćao zašto se sve ovo događa. A ovaj pas 


samo je još više pobrkao njegove misli. 


Polako hoda do svoje kuće dok mu se u mislima izmjenjuju slike Midril, 
djevojčice u bijelom i crnoga psa. Na prozorima svoje kuće ugleda svjetlo, pa 


O 

zna da mu je otac kod kuće. Prođe pored hrasta dok mu pulsirajuća bol u nozi 
postupno nestaje. 


Mihajlo uđe u kuću i ugleda oca u kuhinji. Otac podigne pogled s kulena koji 
je rezao i odmah ugleda Mihajlovu ranu. 


Jeľ te to džukela ujela?! Zalij to rakijom da se ne da na zlo. 


I prije nego je Mihajlo stigao išta reći, njegov otac krene po rakiju. Mihajlo 


sjedne na stolicu i nasloni se laktom na stol. 
- Evo. — otac mu užurbano pruži bocu rakije. 


Mihajlo je otvori i polagano je, oklijevajući, stavi iznad rane. Trebalo mu je 
nekoliko dobrih sekundi da se natjera izliti tu čudotvornu tekućinu na 
otvorenu ranu. Kada to učini, osjeti oštru, probadajuću bol, puno goru od 
samog ugriza. Jako ga je peklo, ali je samo stisnuo čeljust i čekao da prođe. 


Nije mu jako curila krv, pa se nije zamarao da stavi zavoj. 


- > Kakva te to džukela ujela? — upita ga otac vraćajući rakiju na njeno 


mjesto. 


Ma, neki crni pulin. — kaže Mihajlo. — Bio sam pored šume i iz 


čistog mira je počeo režat na mene. 


I dok mu je odgovarao na pitanje, Mihajlo je još uvijek razmišljao o anđelu 


Midril, zapanjen večerašnjim događajem. 


- Sutra poslije posla nemoj nikud ić. — kaže njegov otac mahnito 


mašući nožem dok se objašnjava. — Krunimo kukuruze. Trebam te da dođeš. 
Ne znam. Noga me jako boli. 
Otac se nasmije. 
- Pa još bolje. Onda ćeš zaboravit na bol. 


Pa da mi bubreg ispadne — kaže Mihajlo žaleći se — i to kroz nos, 


tero bi me da radim. 

- > Istisi mater. - komentira otac odmahujući glavom. 


Mihajlo je znao da njegov otac smatra da on neće odbiti pomoći, pa je 
odustao od pokušaja da izbjegne taj naporan posao. Htio je razgovarati s 


nekime o džinovima i anđelima, a da ne zvuči kao potpuni luđak. 


- Jesi ikad u životu vidio neku pojavu koja ne pripada ovom svijetu? 
— pita ga. — Nešto čudno? Što te zaprepastilo? 


- Pa nisam. - odgovori mu otac. 
- > Baš ništa? — kaže Mihajlo. 


- Prije rata sam vidio zvijezdu repaticu na nebu i to neću nikada 


zaboraviti. 


Mihajlo se potrudi da se ne počne smijati jer mu je otac imao očarani pogled 
dok se prisjećao tog davnog događaja iz svog života. Odlučio je ne 
komentirati njegovu izjavu razmišljajući o brojnim neobičnim pojavama 


koje je vidio na nebu. 


Mihajlov otac Mata bio je lugar. On i Mihajlo živjeli su u šumi pokraj sela, 
zajedno s Mihajlovom majkom i bratom Ivanom, dok se nisu odlučili 
preseliti u selo. Kuća u kojoj su prvotno živjeli bila je malena i izolirana u 
šumi. Do nje je vodila prašnjava lenijica i bila je okružena stablima šume. 
Jednog dana, Mihajlov otac bio je na poslu, majka je hranila marvu, a 
petogodišnji Mihajlo igrao se s guskama. Te su guske iskopale rupu ispod 
ograde i izlazile su kroz nju na obližnji potok. Mihajlo ih je pratio i završio u 
šumi. Bio je toliko oduševljen šumom da je odlučio da će ovaj put otići dublje 
u šumu jer nije bilo nikoga da ga spriječi. Kad je majka primijetila da ga nema, 
pozvala je oca i zajedno su ga tražili po šumi. Pred mrak su se očajni i 


prestrašeni vratili kući bez svoga djeteta. 


Ali onda su kod kuće pronašli Mihajla i Ivana kako zatrpavaju rupu pored 
gusaka koje su se vratile nazad. Mihajlo im je odmah ushićeno počeo 
opisivati mjesto koje je pronašao u šumi. Iznenađeni i zahvalni Bogu što im 


se sin vratio, roditelji su shvatili da je Mihajlo otišao sve do Zvizdangrada. 


O 

Upozorili su ga da nikad više ne napravi nešto takvo i da ne ide toliko duboko 
u šumu dok ih je on gledao tužnim očima s osjećajem krivnje iako nije 


razumio što je krivo napravio. 


Džin imena Adra razočarano tumara šumom. Kada nije stigla uplašiti 
mladića prije nego je stigao do Zvizdangrada, odlučila je pretvoriti se u psa i 
dočekati ga u zasjedi. Smetalo joj je što ju je obični mladi čovjek poput njega 
vidio, pa je odlučila malo se zabaviti. Ali nije ispalo kako je očekivala. Sad ga 
je proklinjala u mislima i još čvršće odlučila da mu neće dopustiti miran život 
smatrajaući da sad, osim svoje prirodne zlobe, ima i opravdan razlog za 


osvetu. 

Peto poglavlje 


Mrtvo mi se ne da. Bit će na Burji i bit će puno ljudi i tako mi se ne da. 


Jučer je bio rođendan mojem najboljem prijatelju i, kao i svake godine, slavit 
će ga s gomilom dudeka do kojih meni nije stalo. Već se neko vrijeme samo 


želim povući u mrak svoje sobe i meditirati o svemu. 
Mobitel mi zvoni. Javim se. 
- < U subotu smo na Burji! Ti voziš. — kaže Pepica. 
- < Neznam... — kažem bezvoljno i oklijevajući. 
Mislim da je Pepica odmah shvatio da planiram ne doći. 
A ako Veronika bude tamo? 


Sjetim se prekrasne djevojke s groblja, pa se ipak predomislim. Može li biti 


slučajnost to što mi je spomenula meleka? Otići ću na zabavu. 
Razveselilo me što ću možda vidjeti Veroniku već sutra, pa sam se s 
iščekivanjem radovao sljedećem danu. 


* Ox o 


Vozim devet kilometara do tog mjesta gdje se mladi često okupljaju. 


Vožnja u mom autu iz '87. opušta me i popravlja mi raspoloženje. Moj 
savršeni crni Mercedes-Benz w124 s 3.41 v8 motorom. Ovaj je mladi duh u 
starom tijelu oblikovao moj način vožnje i stvorio moju ljubav prema autima. 
Osjećaj slobode dok vozim oduvijek me nadahnjivao. 


Kada stignemo, parkiram auto i odmah začujem buku i neku groznu glazbu. 
Pepica sjedi pored mene još uvijek veseo što me uspio nagovorit da dođem. 


Izađemo iz auta i primijetim da je nebo puno zvijezda. 

Ali tamo se ništa ne vidi. 
U tom šumskom mraku ne vidi se ništa osim velike vatre u jednoj od sjenica. 
Mjesto je već puno ljudi. Alkohol teče u potocima. 


Pokušavam u tom mraku u morima nepoznatih i poznatih lica prepoznati 


Veroniku. 


Nigdje ju ne vidim. Pepica postane nervozan jer ja samo gledam uokolo 


tražeći njezin lik. 
- Eno njenog brata. — kaže Pepica. — Idemo tamo. 


Pepica već ode do njega pa ga ja pratim. On pozdravi njenog brata i upozna 


nas. 
- Jel tvoja sestra tu? — pita ga Pepica. 
- Da. Mislim, došla je, aľ možda je već otišla. — odgovori njen brat. 


Cim je to rekao, ja sam požalio što sam uopće dolazio. Pepica i njen brat 
Andrija nastave pričati, a ja se odlučim udaljiti od zabave. Pomalo razočaran, 


maknem se od ljudi i odem na pristanište rijeke gledati zvijezde. 


Na pristaništu ugledam polupijanu djevojku s bocom piva u ruci i odmah 


prepoznam Veroniku. Moje razočaranje nestane. 
- > Baš tebe pokušavam naći. — kažem došavši do nje. 
- >< Mene? — kaže ona malčice usporeno. 
Primijetim da je i ona mene odmah prepoznala. 
- ‘Oćeš i ti piva? — pita me. 
- Neću. Ja ne pijem. 


Veronika blago spusti glavu. 

- < Sad sigurno misliš nešto loše o meni. — kaže rastuženim glasom. — 
Ni ja ne pijem. Ali tužna sam zbog svega. 


- < Razumijem te. 
Veronika ostavi bocu piva na podu i pogleda u tamu rijeke. 


- Cini li ti se nekad da život nema smisla? — pita me. — Da smo tu 
samo prolaznici koji ne mogu na ništa utjecati i ništa promijeniti? Ali 


prokleti da sve moramo promatrati. 


Shvatio sam da je alkohol malo previše djelovao na nju. Ali zbog njene boli 
posve sam zaboravio na svoju vlastitu. Moja bol postala je posve nebitna. 


- < Reko bih da je to samo privid. Iluzija. — kažem, a ona me pažljivo 
sluša. — Promatranje nije prokletstvo, nego blagoslov. A mi kao prolaznici 
sigurno utječemo na sve što se događa. Čak i kada se ne čini tako. 


Skrenula je pogled s rijeke i pogledala me u oči. 


- < Stvarno to misliš? — pita. — Jer, ako je to istina, onda si mogo spasit 


Petru. 


- Ne. — kažem. — Nisam je mogo spasit jer je bilo prekasno za to. Ali 
sam utjecao na taj događaj. Njena majka nije u zadnjim trenutcima morala 
gledati kako joj kćer umire. A one su kao prolaznice utjecale na moj životi 


promijenile ga. 


Nije ništa rekla na moje riječi, ali mogao sam vidjeti da su utjecale na nju i da 


su je na neki čudan način utješile. 
- < Drago mi je što sam te upoznala, Mihajlo. 


Njezine su riječi zvučale potpuno iskreno. Shvatim da me previše veseli 


pričanje s njom i poželim da ju vidim što češće. 
- < Hoćeš da odemo na kavu sutra? — upitam. 


-Voljela bih to. — odgovori uz smiješak. — Možeš li me odvest kući? 


O 

Ne bih uopće trebala bit ovdje. 
Kimnem glavom. 
- Auto mije parkiran blizu. 


Krenemo polako do auta. Bez pričanja prolazimo pored napornih, pijanih 
ljudi osjećajući da ne pripadamo ovdje. 


Cim zatvorim vrata auta, buka zabave, koja je uništavala lijepu noćnu tišinu, 


počne nestajati. 
- Sjećaš se gdje živim? — pita me Veronika. 
- Da. - odgovorim paleći auto. 


- < Sutra ću ići kod prijateljice u Zvizdan, pa bi možda bilo bolje da ja 
dođem kod tebe na kavu. 


- Može. — složim se i opišem joj gdje živim. 
- Oči ti nisu iste boje? — pita znatiželjno. — Izgledaju nestvarno. 


- Da. Heterokromija. Jedno oko mi je plavo, a jedno smeđe s plavom 
mrljom. Ljudi se uvijek iznenade kad to vide. 


- To je zapravo prekrasno. Ne smeta ti što si otišo sa zabave zbog 


mene? 


- Ne. Nisam htio ni doći. Nisu mi zanimljive takve stvari. — kažem. 


— Pepica mi je prijatelj, pa sam ipak došo. Kako to da si ti došla? 


- Brat me nagovorio. Mislio je da će mi zabava odvuć misli od 


nesreće. Svi mi pokušavaju odvući misli od toga. Čaki ti. 
- Smeta li ti to? — pitam. — To samo znači da svi brinu za tebe. 


- Znam. Samo bih radije da me puste na miru. Da mogu sama smiriti 


svoje misli. 

Približili smo se njenom selu i već sam mogao vidjeti njenu kuću u slabo 
rasvjetljenoj ulici. 


- Posve razumijem. — kažem. — Samo se nadam da me nećeš 


izbjegavati ako se brinem za tebe. 
Stao sam ispred njezine kuće. 
- Neću. — kaže Veronika izlazeći iz auta. — Vidimo se sutra. 


Veronika uđe u kuću, a ja pošaljem poruku Pepici da se neću vraćat na 


zabavu, znajući da će on lako naći prijevoz, i sretan krenem kući. 

V 


Otuđen od stvarnosti u svijetu snova, mora i košmara, mladi Mihajlo 
nepomično se bori čitavim tijelom da se probudi. Snovi na blic (kako ih 
Mihajlo zove), jer ne traju dugo, imaju poseban utjecaj na sanjača. Kao da 
traju pet minuta, a iskustva takvih snova se uvijek sjećamo kao da su trajali 
čitavu noć. U jednoj noći Mihajlo ih je mogao imati od sedam do deset. To 


su snovi koji tjeraju na razmišljanje kad se probudimo. 


Mihajlo iz perspektive gleda sebe kako spava u svojoj sobi, ali kroz neku 
prozirnu zavjesu vidi da mu dolazi san. Kad počne tonuti u taj san, počinje 
dobivati nelagodu u čitavom tijelu — kao da njegovo tijelo zna da se nikada 
neće probuditi. Kao da će ga san uništiti ili zaposjesti. Tijelo mu govori, 
upozorava ga, da se pristup mračnijim dimenzijama opet širom otvara ne bi 


li on zavirio u taj mrak i izgubio se. 


Noć je, a ogromni, plavičasti Mjesec kao da svjetli najjače što može jer 
Mihajlo tako želi. Gotovo da je zadivljen zbog te noći. Iz ptičje perspektive 
gleda Petru kako hoda po cesti na mjestu nesreće. Primijeti na njoj crne 
marte, crne hlače, crnu kosu, crne nokte i narukvicu izrađenu od kralježaka 
štuke. Cesta je zavijena u čudnovatu tamu. Zanosni Mjesec ima zrake sive i 
hladne; prolaze kroz tijelo i ubadaju u dušu. Petra samo stoji na svjetlu i bulji 
u Mjesec koji sjaji čudno. 


Kroz drveće kreće se izvrnuto ukazanje skrivajući se u vrludajućoj tami. Na 
mračnoj cesti nazire se sivkast obris. Niotkud iz same tame u san prodre 
djevojčica u bijelom. Džin. Odjevena u tamu korača prema maloj Petri. Čim 
ju Mihajlo ugleda, prestravi se prizora iako je samo promatrač i zna damu ne 
može nauditi. Na Mjesečevoj svjetlosti tama na njoj blijedi i vidi se ista ona 
bijela odjeća, ovaj put prljava, poderana i zgužvana. Hoda bosa. Ima tamno 
bijelu ofucanu tkaninu — krpu na glavi — koja joj u potpunosti prekriva čitavo 
lice. Vidljive su samo crte njenog lica pod krpom i sjekira koju drži s dvije 
ruke naslonjenu uz tijelo pa kad se polako približi Petri, samo zastane i gleda 
ju u leđa. 

Ubrzo krene hodati prema Petri i udarati ju sjekirom po leđima. 


Petra se ne miče na podu i ne vrišti. Samo leži dok joj džin masakrira skroz 
izmrcvareno tijelo. Mihajlo osjeća njenu patnju, ali ne može joj pomoći. 
Ludilo i bijes prevladavaju. Mjesec probija krošnje drveća kao što Sunce radi 
u suton, a ptice koje inače lete samo danju u snu su letjele i po noći. Ništa nije 
bilo kao u stvarnosti. Sve je izvrnuto. Mihajlo primjećuje te čudne i 


nemoguće stvari. 
Zatim ga ujutro oko 10 probudi Veronikin glas. 
- Mihajlo, probudi se. 


Mihajlo otvori oči i ugleda njeno slatko lice kako ga gleda s osmijehom. 


Snovi mu odjednom postanu nevažni. 
- Ej. - kaže joj. 


- > Tvoj tata mi je rekao da slobodno dođem gore i probudim te. — 


kaže Veronika. 


Veronikine plave oči isijavale su tajanstvenom ljepotom i on shvati da je ovo 
prvi put da ju vidi na svjetlu dana. Majica tamno plave boje dodatno 
naglašava boju njezinih svijetlih očiju. 
Mihajlo se razbudi i ode skuhati kavu dok ona cunja po njegovoj sobi. Gleda 
koje knjige čita. Među njima primijeti Bibliju i Kuran pa se nasmiješi jer se 
sjeti njihovog upoznavanja na groblju. 


Mihajlo pokušava ne razmišljati o snovima koji su ga poprilično uznemirili. 
Osjeća se veselo jer je Veronika tu i nada se da su te noćne more samo plod 


njegove mašte i da džin nije uzrok tih snova. 
Ubrzo im donese kave i stavi ih na stolić. 
- Paste ugrizao? — pita ga Veronika ugledavši ranu na njegovoj nozi. 


- Da. Prošli tjedan. — odgovori joj. — Nije ništa strašno. Hoćeš da 


nam pustim neku glazbu? 

Veronika počne piti kavu, pa i Mihajlo uzme šalicu. 
- > Kakvu glazbu slušaš? — pita ga umjesto odgovora. 
Slušam metal. 
- Onda ne bih. Ja slušam nešto posve drukčije. 
- Šta to? — upita Mihajlo pomalo razočarano. 
Klasičnu glazbu. 
Mihajlo se počne smijati. 


- To je savršeno. — kaže s osmijehom. — Metal i klasična glazba su 
jako slični. 


Veronika ga zbunjeno pogleda jer je zvučao kao da to iskreno misli. 
- Ne razumijem kako. — kaže ona iskreno. 
Mogu li ti pustiti neke pjesme pa da čuješ? 
Može. — kaže s iznenadnom radoznalošću. 


Veronika sjedne na fotelju. Mihajlo odmah pusti pjesme za koje je znao da će 
joj se svidjeti. Nekoliko trenutaka slušaju glazbu bez pričanja i piju kavu, a 


Mihajlo radosno promatra njezin osmijeh. 
Čuješ li? — pita ju. 


- < Cujem. — kaže, a plave su joj oči sjale od radosti i iznenađenja. — 


Zapravo mi se sviđa. 


- Sljedeći put slušamo nešto što ti voliš. Klasična glazba mi je 


prekrasna. 


Veronika ga je gotovo zadivljeno gledala dok je pažljivo slušala pjesme. Neko 


vrijeme su samo uživali u očaravajućim zvukovima. 

Ajmo se prošetat. — kaže Veronika kad su oboje popili kavu. 
Izađu van i Veronika se zagleda u hrast koji raste ispred Mihajlove kuće. 
Ovi hrastovi su prelijepi. — kaže. — U mom selu ih nema. 


- Da. Zvizdan je baš pored šume, pa je sve puno hrastova. — Mihajlo 
promotri hrast. — Uvijek sam bio oduševljen zbog njih. Pogotovo prije, dok 
sam živio u šumi. 

- Zivio si u šumi? — pita Veronika iznenađeno i krenu šetati. 


Preselili smo u Zvizdan kad sam imo oko deset godina. Prvo smo 
živili baš u šumi. Kuća nam je bila okružena drvećem. Mislim, kuća je u biti 
još tamo. Samo se nitko ne brine o njoj. Ako hoćeš, možemo jednom i otić 


tamo. 


- Može. — kaže ona odmah. — Sigurno je bilo zanimljivo odrastati na 


takvom mjestu. 


Polako šetajući, prođu ispred troje djece koja se igraju sa štenetom hrvatskog 
ovčara. Njihov razgovor prekine dječje glasno dovikivanje u igri. 


Nakon što se udalje od djece i psića, Mihajlo ju pita: - Kakve životinje voliš? 


- < Volim mačke. — odgovori Veronika. — Mačke imaju super osobnost. 


Njih nitko ne može kontrolirati. 


Slažem se. Meni je jelen jedna od najdražih životinja. Jelen je kao 


najveći ukras šume. 


Veroniku oduševe njegove riječi i već je htjela nešto reći, ali tada ugleda 
ožiljak na Mihajlovoj ruci, pa joj to prekine tijek misli. Mihajlo prati njezin 
pogled i odmah zamišljeno pogleda u svoj stari ožiljak. 


- > Kako si dobio taj ožiljak? — pita ga. — Izgleda kao da je bilo bolno. 


Jedne zime sam išao rezat slaninu da hranim sjenice, aľ je završilo 


tako da sam se gadno porezo. — kaže Mihajlo smijući se. 


O 

- < Ponašaš se kao da te veseli to sjećanje. Jesi uspio nahranit sjenice? 
- > Vratio sam se da ih nahranim nakon što mi je zavijena rana... 


Veronika se još više nasmiješila jer nije mogla vjerovati da je slučajno 


upoznala tako zanimljivu osobu. 

Šesto poglavlje 


Došao sam do Zvizdangrada. Gledam oko sebe očekujući vidjeti prekrasnog 
anđela. No ona se ne pojavljuje. 


Midril? — pozovem ju. 
Pomislim da se ni neće pojavit. Da je ovo sve ipak samo plod moje mašte. 
Naslonim se na deblo hrasta melankolično gledajući oko sebe. 
I ugledam je među drvećem kako se približava. 


Približava se nečujnim koracima. Cini se kao da ne hoda, nego lebdi, a 
lepršava crna haljina još više pojačava taj dojam. Njeno nasmiješeno lice s 


mudrim crnim očima ponovno mi potvrđuje da je sve što vidim stvarno. 


- < Selam, Mihajlo. — progovori svojim melodioznim glasom. — Jesi li 
došao zbog Adre? Vidim njezin ugriz. Nadala sam se da te neće ozlijediti. 


Njezina pojava i riječi istodobno me zadive i zbune. Želim reći nešto, ali 


teško je formirati rečenicu koju želim izreći. 
Što je upravo rekla? 
Kakav ugriz? 
Misli su mi spetljane. 
- > Pas me ugrizao. — kažem nekako. 


Njezine oči izgledaju kao tama. Tama koja gleda u mene. Ili ja gledam u nju. 


Tama koja me tješi. I zaprepašćuje. I zbunjuje. 


To nije bio pas. — kaže Midril. — Adra je džin na kojeg sam te 
upozorila. Ona se može preobraziti u psa. Onu noć sam vidjela dase mota po 


šumi, ali nisam mislila da bi te zaista ozlijedila. 


O 


- < Zbunjen sam. Pas je bio džin? Curica u bijelom? 

- Da. Ime joj je Adra. 

- Što želi od mene? 

- < Nemogu odgovoriti na to. Ne razumijem razmišljanje džinova. 


Pas je bio curica. To mi se čini posve nestvarno. Ali moram saznati više ako je 


istina. 


- > Zapravo sam došo ovdje po savjet. U vezi tog džina. Adre. Stalno 


imam noćne more u vezi nje. 


S iščekivanjem počnem pozorno slušati. I shvatim da su mi se misli sada 


posve smirile. 


- Mogu ti samo savjetovati da skupiš snage da kontroliraš snove. Cak 
i ako nisu ono što smatraš običnim snovima, već te ona stvarno posjećuje u 
njima, svejedno možeš kontrolirati svoj san i probuditi se ako želiš. Samo 


moraš imati snage, koncentracije i hrabrosti. 
- > Kažeš to kao daje jednostavno. 
Midril se nasmiješi: — Vrlo je jednostavno. 


- Mogu li ti postaviti još pitanja? — upitam nadajući se da ne 


pretjerujem što živciram anđela sa svojim nevažnim pitanjima. 
- > Naravno. — odgovori Midril. - Zbog toga i jesi ovdje. 


Zažmirim na trenutak. Samo da provjerim hoće li Midril biti tu kada 


ponovno pogledam. Otvorim oči. Vidim njeno nasmiješeno lice. 


- Možeš li stalno biti uz mene, ali ne fizički, već astralno? Da osjećam 


tvoj oblik kroz um? Da pričamo na daljinu ili kroz snove? 


- Ne. Ne mogu. - kaže. — Imam svoj zadatak ovdje. Mogu te posjetiti 


u snu, ali to je sve. 

Sjetim se curice. Adre. Zašto bi mi htjela naštetiti? 
- Jeli taj džin fizički blizu mene ili pravi pomutnju u mom umu? 


- Cini mi se da i sam znaš da je oboje odgovor. Možda ju nisi vidio 
često, ali vjerojatno te prati. A tvoji snovi su dokaz da njezina prisutnost 


previše utječe na tvoj um. 
- < Ona može ozlijediti ljude fizički? — pitam sjećajući se ugriza. 
- < To nije uobičajeno. — kaže Midril polako. — Ali da, može. 
To me malo uznemiri. Što ako ozlijedi nekog drugog? Pomislim na Veroniku. 


- < Povećava li razmišljanje — stalno istraživanje svog uma u samoći — 


snagu astralnog svijeta? — pitam pokušavajući ne misliti sada na Veroniku. 
- < Povećava tvoju snagu u astralnom i fizičkom svijetu. 
- Jesi li ti sada u fizičkom svijetu? 
- Ne. Samo u astralnom. Ali ti si u oba. 
- Jeli astralni svijet onda paralelan s ovim? 
Kako mogu biti u dva svijeta odjednom? Ovo postaje previše komplicirano. 


- < Mogao bi to reći, ali to ne bi bila dobra terminologija. Astralni 


svijet nalazi se iznad fizičkog, ali ti se čini kao paralelan svijet. 
- < Iznad? Kao doslovno iznad? 


- Da. Kada po noći gledaš u ono što nazivaš Mjesecom, zapravo 
gledaš u prostor astralnog svijeta. Teško je to objasniti čovjeku. Astralni svijet 
izgleda slično fizičkom, ali kada bi sada izašao astralnim tijelom iz svoga 


fizičkog tijela, mogao bi primijetiti sitne razlike. Slično kao u snovima. 


Pokušavam shvatiti sve što je Midril upravo izrekla. Njezin glas zvuči posve 


sigurno i znam da mogu vjerovati onome što govori. 

- Mislim da razumijem. — kažem pokušavajući zamisliti pravi izgled 
svijeta. — To onda znači da ljudi definitivno nisu bili na Mjesecu? 


- Ne, - Midril se počne smijati — ne fizički. 
Midril krene nečujno hodati dalje od mene. 
- Dođi. - kaže. 


Pratim ju nekoliko metara i ona sjedne na srušeno deblo i zagleda se u 


ruševine Zvizdangrada, pa ija napravim isto. 


- Ti možeš vidjeti ljepotu ove šume. Možeš vidjeti i ono što većina ne 
može ili ne želi. Ali znaš i sam da sa svakom moći dolazi i odgovornost. Pravi 
je odgovor na ono što želiš znati taj da ne trebaš očajavati misleći da nemaš 
dovoljno snage u sebi, nego trebaš pronaći tu snagu kao što si pronašao ono 
što sada vidiš. Za to ti je trebala snaga. I prema tome, ti već znaš da ta snaga 
postoji. Sve ostalo su samo kušnje i sumnje. One su potrebne jednako kao i 


snaga, ali ne smiješ dopustiti da nadvladaju pozitivne osobine. 


- Mogu li sa svojom snagom odlučiti da ne gledam u astralni svijet? 


— upitam. 
- >< Pokušaj si sam odgovoriti. 
Zatvorim oči. Fokusiram se na svoju namjeru da ne vidim astralni svijet. 
Polako ih otvorim. 
Ne vidim nikoga pored sebe. Sjedim sam na deblu. 
Na tren ponovno zatvorim oči i odmah ih otvorim. 
Midril sjedi pored mene. Posve stvarna. 
- < Kako da znam da nisam samo poludio? 


- > Već sam ti odgovorila na to. — kaže Midril. - Pronađi snagu i ostali 


će odgovori doći s njom... 

- Nemam više pitanja za tebe, ali pomoglo bi mi da mi pokušaš bolje 
objasniti kako da pronađem tu snagu. 


Midril polako počne objašnjavati: — Svaki ljudski um je jedinstven i 
beskrajna tama teče poput rijeke — u šumorima lišenim svake svjetlosti — 
njegovim putevima koji otvaraju druge nove puteve. Bez obzira gdje kreneš, 
možeš se vratiti na njen početak i otići skroz drugim putem i na tu 
neistraženu tamu zagrebati i pustiti boju svjetla, tako čistu kao Mjesečevu, da 


te odvede natrag prema svjetlu. Osvijetli sve puteve. 
- Nisam siguran shvaćam li. — kažem. 


- > Kada shvatiš, bit ćeš siguran. 

VI 


Rijeka Burja neprimjetno teče svojim tokom u lijepom, toplom danu. 
Djevojka Veronika pliva u toj hladnoj rijeci koja je neuobičajeno čista i 
ledena za taj dio Slavonije. Djevojčina plava kosa sja na suncu poput zlatne 


aureole koja naglašava njezine plemenite osobine. 


Dalje od nje, u mračnoj dubini rijeke, pliva velika riba u potrazi za hranom. 
Som dug četiri metra pomiče svoje sluzave peraje krećući se rijekom. Ta 
ogromna životinja u svojih je pedeset godina starosti donijela kraj mnogim 


manjim životinjama. 


Velika, misteriozna dubina vode skriva bića često nepoznata onima koji žive 
na kopnu. Otkrivanje tajnovitih dijelova rijeke, u koje ljudska bića nisu još 
otišla, mnoge bi ostavilo u strahu od te snage i stravičnosti koje nepoznato 


posjeduje. 


Som napusti mračne dubine i osjeti vibracije uzrokovane djevojčinim 


plivanjem. Pomisli da je pronašao svoj plijen. 


Djevojka bezbrižno pliva okrenuvši se i namjeravajući se vratiti iz rijeke na 


kopno. 
Som se polako približava bliže. 


Djevojka osjeti prisutnost nečega nepoznatog i jeza joj iznenada obuzme 
misli. No onda pomisli da nema razloga za strah i ponovno počne uživati u 


ljepoti rijeke i plivanju. 


Približivši se bliže, som shvati da to nije plijen kakav on želi, pa umjesto nje 


svojim oštrim zubima proždre nekoliko obližnjih riba. 

Sedmo poglavlje 


Trčim. Još 3 kilometra. 


Trčanje je meditacija u pokretu. Monumentalno razbistravanje nesadržanog 


uma. Sabiranje uma u kaosu. Sabiranje kaosa u umu. 
Trčanje je ono što mi sada treba. 


Predvečer je. Trčim izvan sela prema Lipovu, susjednom selu, i slušam pjesme 
koje prate moju fokusiranu meditaciju. Tu nema hlada od Sunca koje sad 
polako zalazi. Drveće šume dalje je od ceste, a s druge strane su samo njive i 


ravnice. 


Biram ritam. Udah na nos, izdah na usta. Srednji tempo koji mogu podnijet. 
Srednji bez da se zadišem. Prolazim pokraj usamljenog i ponosnog jablana 
koji se ističe između Zvizdana i Lipova. Još 2 kilometra. Brzi tempo. Dva 
udaha, dva izdaha. Umjereno, isto udaha i izdaha. Više kisika — tijelo mi 
govori, a ja silom idem izvan granica svojih mogućnosti. Tri udaha i tri izdaha 
jako brzo. Ne mogu usporiti. Ne želim. Još jedan kilometar. Moj um juri 
dalje. Većina nas iskoristi samo oko 40% svojih mogućnosti, ali dok uživljeno 


slušam zvukove glazbe, ja se osjećam jače. 


Ostalo je još dvije minute pjesme i nebo se smračilo. Vrijeme je za povratak. 
Trčao bih još puno duže ne osvrćući se nazad, ali kasno je; moram spavat jer 


treba radit sutra. Trčim do znaka za Lipovo. 
Uspješno sam tempiro da dođem do Lipova točno u sekundu kraja albuma. 
Vrebajući Mjesec se podigao, a noć je pala poput zastora nad zemljom. 


Odjednom me prođoše trnci i hladnoća. Osjećaj koji se odjednom stvorio 
pokušava upozoriti moje tijelo na opasnost. Ja pokušavam održati svoj ritam 
trčanja. Razum mi govori da nema nikakve opasnosti sada, ali iznenadni 


osjećaj ne popušta. Osjećam prisutnost koja me lagano preuzima. 


O 

Zla prisutnost diše mi za vratom, ide za mnom, plače i moli da ju pustim u 
svoj um. U svoju dušu. Hoću li se okrenit i suočiti sa svojom slutnjom ili 
produžit dalje ne obazirući se? Nekad je bolje ne znati. 


Ali ne treba mi puno da odlučim. 


Stajem. Vadim slušalice iz ušiju i osluškujem ima li zvukova iza mene. Lagano 
okrećem glavu u nadi da nema ništa iza mene. Duboko u sebi vrlo dobro 
znam da me nešto čeka iza. Da me bijela avet gleda. Probada mi dušu 


pogledom. Želja u meni izgara. A tijelo se bori da se ne okrenem. 
Ali svejedno se okrenem. 


Očekivana prisutnost uđe u moj vidokrug. Na sredini ceste, ni 10 metara od 
mene, stoji utjelovljenje moje noćne more. Moja mora je oživila i promatra 


me lice aveti toliko lijepo ispod pogleda srebrnog, vrebajućeg Mjeseca. 


Nepomično gledam u nju i u sjekiru koju drži sa svoje dvije sitne ruke. Vidim 
masakrirano Petrino tijelo u mislima i obuzima me tama koja nahrani moj 


bijes. 


Adra korača prema meni lagana kao pero, a ja se izderujem: - Šta želiš ti od 
mene?! Ne možeš mi ništa napraviti! Jesi mislila da ćeš me slomit? Ova 
ogrebotina neće me ni usporit! — kažem joj pokazujući na nogu. — Sve ću 


pokušat napravit samo da te uništim! Da te izbacim iz svog uma. 


Frustrirano gledam u nju. Ona me pogleda zlokobno i nastavi hodati prema 
meni. Nikakvu drugu reakciju ne dobijem od tog džina lijepog lica i zle 
naravi. Smirim se svjestan svoje snage dok mi umom prolaze čudna 


razmišljanja o ovoj mračnoj poetskoj sceni koja se odvija preda mnom. 


Moje prvotno iznenađenje je prošlo i sada me curica sa sjekirom ne može 
uznemiriti kao u snu. Jer ovo je stvarnost. Ovdje sam svjestan svoje snage. Ja 


je nastavim gledati u nevjerici, ali ona ništa ne govori. 


- Šta ti misliš da mi možeš napravit? — pitam osjećajući se 


nadmoćnije. 

Adra me pogleda pomalo uvrijeđeno još uvijek koračajući prema meni. 
Došavši do mene, samo se slatko nasmiješi i prođe pokraj mene prema selu. 


Gledam ju zbunjeno kako odlazi od mene. Možda je ona ta koja je luda. 


Ali slutim da ovo nije još gotovo. Nova slutnja izrođena iz nepoznatog 


osjećaja prisili me da nastavim gledati u Adru. I tada primijetim gdje ona ide. 
Polako se približava Veronikinoj kući. 
Srce mi zastane. 


Poremeti mi se tijek misli od šoka. Pratim ju s dozom straha polako hodajući. 


Ne želim ju dotaknuti, ali moram uzeti tu sjekiru. 


Kad dođemo do prilaza Veronikine kuće, samo zastanem i gledam hoće li ući 


unutra. 


Ona se okrene prema meni i na njenom nevinom licu još uvijek stoji isti onaj 
zavaravajući osmijeh s istom sjenom, s istim očima. Pogled joj gori od 
oduševljenja. 


Nepomično stojim pored nje. 
Adra dotakne kvaku na vratima i ja se spremim uzeti joj sjekiru. 


Odjednom začujem prodoran zvuk iz neodređenog izvora. Kao 
nerazgovjetan govor. Adra me pogleda iznenađeno. I treptajem mog oka 
ispari u zrak. Sjekira glasno udari u pod. 


Gledam sjekiru na podu i pitam se šta se to upravo dogodilo?! 
Nestala je. Ne vidim Adru. 


Njezin je lik samo nestao ispred mojih očiju i to se činilo toliko nestvarno. 
Nestvarnije od toga što vidim anđela i džina. Samo je nestala. Kao da nije 


upravo stajala ispred mene. Šta se događa? Šta da napravim? 


Zažmirim da pogledam u astralni svijet pa otvorim oči. Ne vidim ju. Ne 

osjećam ju. Pogledam oko sebe i tada ugledam siluetu u bijelom kako ulazi 
među kukuruze kraj sela. Promatram ju dok mi polako nestaje iz vida i dok 
ju kukuruzi posve ne sakriju. 


Prestanem gledat u astralni svijet i bacam pogled na sjekiru na podu. 


Uznemireno polako uzmem sjekiru. 


Pogledam u vrata Veronikine kuće i odlučim da moram otići. I odnijeti 


sjekiru što dalje od Veronike. 
Šta se upravo dogodilo? 
Siguran sam da se Adra neće vratiti ovdje, ali zapravo me uspjela uznemiriti. 


Poludit ću zbog ovoga. Ne znam više što da mislim. Krenem nazad prema 
Zvizdanu čvrsto držeći sjekiru. Ali kako je moguće da je imala sjekiru? Što bi 
onda drugi ljudi vidjeli ako ne mogu vidjeti Adru? Sjekiru koja lebdi u zraku? 


Onda shvatim. Adra je bila u fizičkom svijetu. To je sigurno. Noseći fizičku 
sjekiru. S kojom može ozlijediti nekoga. Znači da su je i drugi mogli vidjeti. 
Ali naravno, nije bilo nikoga pored. 


U dugoj šetnji nazad osjećaji mi se ipak postupno smiruju. 


Shvaćam li sada enigmu koju mi je Midril ostavila? Njene riječi odjekivale su 
mi umom i ostavile više pitanja nego odgovora. Što je mislila s onim 
putevima? Da se vratim u prošlost? Možda da očistim svoj vid. Da mi oči vide 
svjetlost prošlosti? Da beskrajno pretražujem um duboko sa željom za 


odgovorom na njeno pitanje... Još uvijek ne shvaćam. 


Sve postaje tako nestvarno. Sve bolje vidim svijet tako nevidljiv ostatku 
svijeta. Razmišljam li previše? Ovaj napad na Veroniku za mene znači rati 
trebam pitat Midril postoji li način da ju uništim. I zašto ne vidim još 
džinova? Možda ih vidim stalno, ali ih ne prepoznajem jer izgledaju kao svaki 
drugi čovjek... 


Ovaj put bilo me je više strah nego prije. Osjećaji su me razoružali. Čini se da 


Adra ipak utječe na moj um više nego što si želim priznati. Možda joj je toi 

cilj. Da pomislim da ima utjecaja na mene. 


Hodam prema kući s nelagodom. Rastrojen. Mučen vlastitim mislima. Ali 


znam da se Adra više neće pojavit. 


Kada dođem do Zvizdana, shvatim da još uvijek grčevito držim sjekiru u ruci. 
Ispred prve kuće u šoru ugledam babu Rušku kako me promatra pomalo 
kritizirajućim pogledom. Krenem ležerno proći pored nje čudno se 


osjećajući dok držim sjekiru u ruci. 
- Faljen Isus. — kažem joj. 


Baba se prekrsti. 


54 


VII 


Mihajlo nestrpljivo korača u svojoj sobi dok čeka da Pepica dođe. Razmišlja 
o sjekiri koju je ostavio ispod kreveta i pita se kako će Pepica reagirati na ono 


što mu planira ispričati. 


Utorak je i nisu radili istu smjenu, pa ga još nije ni vidio. Poslao mu je poruku 
da dođe nakon posla jer moraju pričati o nečemu važnom. No što se više 
približavala večer i dolazak Pepice, Mihajlo je postajao nesigurniji u to treba 
li mu reći sve što se dogodilo. Kako reći nekome da si razgovarao s anđelom? 


Da te ugrizao džin preobražen u psa? 


To nije nešto u što je lako povjerovati dok se ne vidi vlastitim očima. Ali 
nakon što se jučer vratio kući s Adrinom sjekirom, Mihajlo je odlučio da 


mora sve ispričati Pepici. 


Začuje automobil pred kućom. Nemirno ode do prozora i vidi Pepicu kako 
izlazi iz svog automobila. Nije htio izlaziti iz sobe da njegov otac ne primijeti 


koliko se nervozno osjeća. 


Nakon nekoliko minuta u sobu uđe Pepica i Mihajlo se okrene prema njemu, 


ali ga nije ni pozdravio jer mu je um bio prezauzet s hrpom drugih misli. 


- Zašto si tako ozbiljan? — pita Pepica iznenađeno nakon što je 
J P P J 


zatvorio vrata. — O čemu trebamo pričat? 


Pažljivo birajući riječi koje će izgovoriti, Mihajlo se pripremi da sve kaže 
Pepici. 


- Moram ti puno toga ispričat. Ali zvučat će ti kao da sam poludio. 
Pa ne znam kako da počnem. Trebam nekog tko će vjerovat u ono što mi se 


događa da mogu lakše promislit o svemu. 


- Pa dobro. Spremi te živce u džep, skoncentriraj se i ispričaj mi. 


Mislim, već smo pričali o milijun nenormalnih stvari. Zašto ti ne bi vjerovo? 

Pepica shvati da je Mihajlu važno da ga sad pažljivo sluša i pokuša razumjeti. 
- > Sjećaš se one curice koju sam vidio u parku? 


- Da Jesi je vidio opet? To ti nije ništa čudno. — kaže Pepica. — Malo 
haluciniraš. To je normalno nakon one nesreće. 


- Nije halucinacija. Zato sam te i zvao. Ta curica nije ljudsko biće. 
- Šta pričaš ti? Šta je onda? 
Mihajlo sjedne na fotelju. 
- AP nemoj mislit da sam lud. Moram ti ispričat sve od početka. 
Mihajlo zašuti. Tišina ga podsjeti na prisutnost sjekire ispod kreveta. 
- > Pa pričaj onda. — kaže Pepica uznemireno. — Stvaraš mi nervozu. 


- > Nakon tog s curicom sanjo sam onaj san o Zvizdangradu i djevojci 


s crnom kosom pred oltarom. Sjećaš se tog? Pričo sam ti sto puta o tom snu. 
Pepica kimne glavom. 


- < Ovaj put, kad se djevojka okrenula, imala je lice od curice iz parka. 
Pa sam odlučio otić do Zvizdangrada. Kad sam otišo, tamo je bila ta djevojka 
iz sna. Sva u crnom, crne kose, ista ko u snu. Rekla je da se zove Midril. 


Razgovarali smo. Ona isto nije čovjek. 
- > Kako znaš da to nije bila halucinacija? 
- < Doći ćemo do tog. Uglavnom, želim ti reći da je Midril anđeo. 


- < Anđeo? - ponovi Pepica. — Kao neko biće s krilima iz Biblije? Je P 
ti to ona rekla? 


- Da. Dobro, nisam baš vidio krila. — kaže Mihajlo promatrajući 
njegovu reakciju. — AP nemam nikakve sumnje da je stvarno anđeo. U biti, 
ne znam smijem li ti uopće reći za nju. Nisam je pitao smijem li govoriti o 
tome. 

- > Kažeš da si pričo s anđelom? — Pepica se zamisli. — Nisam mislio da 
postoje ženski anđeli. 


- > Rekla je da to nije njen pravi oblik. 
- Aha. I o čem ste pričali? 


- Rekla je da vidim astralni svijet. Da mi se astralna vizija poboljšala 
i da sad mogu vidjeti ono što je u astralnom svijetu. I da me doslovno bila 
posjetila u snu. 


Mihajlo primijeti da Pepica želi nešto komentirati. 


- < Nemoj me prekidati. — brzo kaže. — Mislim da je bolje da ti odmah 
sve ispričam. Jer ovo s Midril je samo početak. Midril mi je rekla da je curica 
u bijelom džin. Loši džin koji mi iz nekog razloga želi naštetiti. Te večeri kad 
sam se vraćao iz Zvizdangrada, ugrizo me pas koji je zapravo bio curica u 
bijelom. Ona je taj džin i zove se Adra i može se pretvorit u psa. Ona me 
ugrizla u fizičkom svijetu i može ozlijediti ljude. Nju sam vidio i u astralnom 
i u fizičkom svijetu. Adra me ponekad posjećuje i u snovima. Mislim da su 
nekad obične noćne more, a nekad je ona doslovno u njima. Imao sam moru 
u kojoj je sjekirom ubijala malu Petru. — Mihajlo pokuša izbrisati tu sliku iz 
misli razmišljajući o sljedećim riječima. — I jučer, kad sam trčo do Lipova, 
osjetio sam da je nešto iza. I kad sam se okrenio, vidio sam Adru sa sjekirom. 
Nije ništa rekla, nego me zaobišla i krenila prema Veronikinoj kući. Aľ onda, 
kad smo došli do kuće, htio sam joj uzet sjekiru, ali je ona samo nestala, a 
sjekira je pala. Onda sam pogledo u astralni svijet i vidio je kako odlazi. 
Nestala je samo iz fizičkog svijeta. Nemoj mislit da sam poludio. I Adra i 
Midril su stvarne. 


Mihajlo prestane pričati, a Pepica ga gleda pomalo u nevjerici. Pokušavao je 
prihvatiti da je sve izrečeno istina jer je Mihajlo bio posve ozbiljan i Pepica 
zna kada mu treba vjerovati. Ali dobio je previše informacija odjednom i 
sumnja mu je izjedala misli iako je znao da Mihajlo ne laže. Odlučio je ne 


razmišljati o tome koliko je nevjerojatno ono što je upravo čuo. 


- Čekaj. Jesi onda pronašao Veroniku na zabavi? Zato si tako brzo 

otišo? — pita ga Pepica. 
- Da U tom ije problem. Adra bi ju mogla ozlijediti. 
- Zašto si tako siguran da je stvarna? 


Mihajlo bez riječi ustane i ode do kreveta. Uzme sjekiru i da je Pepici. On ju 


začuđeno promatra. 
- < Donio sam Adrinu sjekiru kući. — kaže Mihajlo. 


Znao je da Pepica ima oko za metal, pa je jedva čekao da čuje njegovo 
mišljenje. Pepica u slobodno vrijeme izrađuje sjekire i noževe. Oružje za 
preživljavanje. Dobro je upoznat s legurama metala i uvijek ima neko svoje 


mišljenje o oružju. 


- > Ova sjekira ima godina. — kaže Pepica pažljivo ju promatrajući. — 
Vidi se da je drška od drveta starija. Ručno je kovana. Nije strojno sprešana. 
Vidi se po metalu da je udarana. Nije pravilno, nije u špagu udarana. Vidi se 
razlika. Vidi se kako je obrađivana čekićem. 


- Ija sam mislio tako nešto. Pitam se odakle ju je Adra uzela. 


- Gledaj ovo; kako je moćno. — Pepica prstima prelazi po 


izrezbarenom natpisu na dršci sjekire. 


-Nox non decedet. — izgovori Mihajlo. — To je latinski za „Noć neće 


pi +» 
išćeznuti . 


- < Ovo stvarno nije obična sjekira. — Pepica potvrdi Mihajlovo 
mišljenje, no ostane nesiguran u vezi njegove priče. — AP teško mi je 
povjerovat da si je dobio od džina. Šta su ti džinovi zapravo? Kad mi kažeš 
džin, ja vidim onog plavog duha iz Aladdina. 


-Džinovi su bića stvorena iz bezdimne vatre. Mogu biti i dobri i loši, 


ali Adra je očito loša. Midril mi nije rekla što Adra ima protiv mene. 


- Ne znam šta da mislim o svemu ovom. — kaže Pepica razmišljajući 

kako da pomogne Mihajlu. - Možda da odemo zajedno do Zvizdangrada? 


- < Mislim da nema smisla. Nećeš moći vidjeti Midril jer je ona samo u 
astralnom svijetu. Možda bih je mogo pitat da te posjeti u snu. Lakše ćeš 
povjerovat ako je vidiš. 


- > Vjerujem ti. Znam da ne izmišljaš. Trudim se vjerovati. — kaže 
Pepica. — Jesi pito tu Adru šta želi? 


- Da. Mislim da ne želi pričati sa mnom. AI želim da sve znaš jer se 
brinem za Veroniku. Adra joj hoće naštetit da me povrijedi. Jučer nije ušla u 
njenu kuću jer je čula nešto. Ne znam šta, ali izgledala je iznenađeno. Kao da 
ju je netko upozorio na nešto. Ali znam da ju je planirala ozlijedit. Adrin je 
potez pokvaren do srži. 


Obojica zašute gledajući u misterioznu sjekiru. Razmišljajući što da naprave 
u ovakvoj situaciji. Pepica prvi progovori. 


- Ako hoćeš, mogu ja sad otić do Andrije pa da pripazim na 
Veroniku dok ti odeš do Zvizdangrada. — i nadoda nesigurno: — Valjda ti taj 


anđeo može reć šta da radiš. 


- > Baš sam to mislio. — kaže Mihajlo smirivši se zbog njegovih riječi. — 
Midril će mi sigurno moći nekako pomoći. Ilemo odmah? 


- > Može. — Pepica se složi. — AP ponesi ovaj nož sa sobom. 
Pepica ostavi sjekiru na stolu i pruži Mihajlu lovački nož. 
- > Nosiš nož sa sobom? — Mihajlo uzme nož. 


- < Uvijek. — Pepica se nasmiješi i krenu iz kuće. 

Osmo poglavlje 


Cijelim putem do Zvizdangrada očekivao sam da će se Adra negdje pojaviti. 
Da ću ugledat naizgled običnu curicu u bijeloj odjeći ili bijesnoga psa crne 


dlake. Ali nije se pojavila. A mene je naljutila moja vlastita paranoja. 


Ni Midril se nije još pojavila. No ona je uvijek tu, pa znam da ju ne moram 
zvati da dođe. 


Odlučim prošetati do Burje umjesto da tražim gdje je Midril. U ruci držim 


mobitel s upaljenom bljeskalicom jer je u šumi potpuni mrak. 


Istražujem zabačene puteve mozga kojima nikada nisam prošao. Sad sam u 
ovoj stvarnosti. Živim u ovoj stvarnosti. Mnogi ljudi kažu tako treba biti. 
Prošlost treba zaboraviti. Ali ja tvrdim drugačije. Prošlost treba uvijek vrtiti 
po glavi jer nikad ne znaš koje detalje i pouke si zaboravio. Nešto važno i 
poučno za tvoju budućnost što možeš iskoristiti. Kao knjiga koju 600 puta 
pročitaš i možeš naučiti nešto novo. Nešto novo shvatiti. Ako želiš pravog 


prijatelja, on mora znati tvoju prošlost, sadašnjost i budućnost. 
Nadam se da će Midril shvatiti zašto sam morao sve ispričati Pepici. 


Gledajući u vodu, sjednem na zemlju blizu Burje i razmišljam kako da uopće 
pitam Midril za pomoć. Svjetlo od bljeskalice ne može rasvijetliti vodu 
dovoljno, pa ona izgleda crna kao da ju je ovaj mrak posve progutao i sada je 


samo crna tekućina koja širi njegova svojstva. 
Inače me pogled na vodu smiruje, ali ovaj put ne. 


Na tom slabom svjetlu pokušavam vidjeti svoj odraz i ignorirati mučnu 


crnoću. 


Postupno uspijem raspoznati svoj odraz na vodi i tamni obris kako stoji iza 


mene. 

Prepoznam Midril i odmah se ustanem i okrenem. 
Ali na moje zaprepaštenje, nje nema. 

Jel mi se učinilo? 

Siguran sam da je bila ona. 


Ugasim bljeskalicu pomisleći da joj možda smeta. Zatvorim oči 


namjeravajući gledati u astralni svijet i otvorim ih. 
Ali svejedno ništa ne vidim. Samo mrak šume po noći. 
Uznemireno nastavim gledati ispred sebe. 
- Ne vidiš me, zar ne? — začujem njen glas iz neodređenog smjera. 
Malo se opustim zbog tog prekrasnog zvuka. 
- Gdje si? — upitam gledajući oko sebe. 
- Ispred tebe. — odmah stigne odgovor. 
Pogledam u mrak gdje bih ju trebao vidjeti. 
- Zašto te ne vidim? Ne mogu gledati u astralni svijet. 


- < Mlađak je. — kaže Midril. — Bilo bi ti lakše vidjeti da je Mjesečevo 


svjetlo povećano. 


- Mjesečeve faze utječu na astralno? Da, to mi se čini logično. — 
kažem. — Mogu li te svejedno vidjeti? Ako ti čujem glas, trebao bih i moći 
vidjeti. 


- > Možeš pokušati. 


Sjetim se da je bio pun Mjesec kada sam prvi put vidio Adru. Zašto mi to nije 


palo na pamet prije? 


Zatvorim oči. Umjesto da mislim na astralni svijet, zamislim Mjesec. Možda 

se ne vidi njegova svjetlost večeras, ali Mjesec se svejedno nalazi na nebeskom 
svodu. Pokušavam osjetiti njegovu prisutnost. 


Otvorim oči. 
Mrak fizičkog svijeta postane nevažan u astralnom i sada vidim Midril. 


- < Osjećam se toliko umorno. — kažem iznenađen zbog iscrpljenosti 


kakvu ne osjećam ni nakon napornog treninga. 
- > Irošiš previše svoje energije. Možda bi bilo bolje da odeš. 
- < Ne mogu. Moram o nečem važnom pričati. 
Ona mi uputi svoj blagi pogled spremna da posluša što imam za reći. 


Ispričam joj za događaj s Adrom i sjekirom, da se brinem jer bi Adra mogla 
ozlijediti nekog drugog, da sam sve rekao prijatelju Pepici. 


Midril pažljivo sluša. 


- Možeš li ga onda posjetiti u snu? — upitam. — To bi mi puno 
značilo. 


- Možda. — kaže Midril. — Ali svakako ne večeras. Možeš mu reći da 
ću ga posjetiti sljedeću noć. 


Njezine riječi smire moju uznemirenost. 
- Kako da uništim Adru? 


- < Uništiš? — Midril me pogleda kao da sam dijete koje treba ukoriti. 
— Uništiti nije baš lijepa riječ. Jesi li siguran da to želiš? 

- Adra je pretjerala. — kažem opravdavajući svoje namjere. — Ne 
mogu dopustiti da nekome naudi. Zašto je ne bih uništio? Osim toga, 


uništiti ne mora značiti ubiti. Samo ju želim pobijediti. Ona je odabrala rat, 


ne ja. 


- U redu. Istina je da Adra nije baš promislila o svojim djelima, ali 


O 

nemoj previše burno reagirati. Sigurna sam da neće ozlijediti djevojku. 
- > Kako znaš? — pitam nadajući se konkretnijem odgovoru. 
Čini mi se da Midril često previše pažljivo bira svoje riječi. 


- Rekao si da ti se činilo kao da je netko upozorio Adru na nešto kada 
je nestala. Ako se dogodilo ono što mislim da jest, ona sigurno neće ozlijediti 


druge ljude. 
- Nećeš mi reći što misliš da se dogodilo? 
- Ne. Tisi čovjek. Neke stvari jednostavno ne trebaš i ne možeš znati. 


- < Kako da ju onda pobijedim? Došao sam ovdje po savjet. A ti mi 


samo govoriš da se ne brinem. Kako da pobijedim ako ne znam šta da radim? 


- Ti to znaš. Imaš to u sebi. Samo moraš otkriti. Pred tobom je sjaj 


koji svjetlost rađa, a tamu troši. Učini sve svjetlijim u duši i u srcu. 


- Ja znam da to što mi govoriš ima smisla, ali to mi ne pomaže. Što 
ako shvatim prekasno? Ako otkrijem to što trebam prekasno? Možeš li mi za 
sigurno reći da Adra neće ozlijediti nekog kog volim? 


- Neće fizički ozlijediti nikoga. — odgovori Midril smirujući me. — 
Sigurna sam u to. A ako pokuša psihički utjecati na nekoga, sigurna sam da ti 
znaš kako da to riješiš. Da pomogneš drugima. Zaista za sada nemaš razloga 
da budeš uznemiren. Uznemirila te jer si joj dopustio da te uznemiri. A ja 
znam da su tvoja snaga i volja neizmjerne. Da ti zapravo ni ne trebaju moji 


savjeti. 
- < Nečini mi se tako trenutno. — kažem. 


- Ali to si mislio prije ovoga sa sjekirom, nije li tako? Ako prihvatiš 
da Adra neće nikoga ozlijediti, ponovno ćeš misliti tako. 


- Da. - potvrdim. — Hvala ti. 


Iako neobičan razgovor, zapravo mi je puno pomogao. Osjećam se iscrpljeno, 

ali i kao da mi mir i moć ponovno dolaze. 


- Znaš li odakle Adri sjekira? Na njoj piše urezbareno „Nox non 
decedet”. 


- < Neznam. Ne vjerujem da je to važno. Vjerojatno je uzela tu sjekiru 
davno jer joj se svidjela zbog toga što je posebna. Adra nije toliko mlada kao 
što tebi izgleda. 


Astralni svijet mi je počeo postajati pomalo mutan. Kao da će ga onaj mrak 


iz fizičkog svijeta nadvladati. 
- Trebao bi otići. - kaže Midril. — Posjetit ću tvog prijatelja u snu. 
Samo mrak ostane. 


Pomislim da noć neće iščeznuti. 

VIII 


Tanki srp Mjesečeva svjetla iznad Zvizdana označava kraj faze mlađaka. Ta 
slaba mjesečina ne dopire do sobe u kojoj spava Pepica, ali on osjeća da će se 


do dolaska Sunčevog svjetla povećati njegovo znanje. 


Svijet snova obuhvaća njegovo biće. Njegov je um spreman za novo iskustvo. 


Novi doživljaj. 


Pred njim se uzdižu ruševine staroga grada utopljene u prirodu. Pepica shvati 
da sanja. Sjeti se crteža iz knjige „Misteriji Zvizdangrada" i uspoređuje 
sličnosti s onime što sada vidi ispred sebe. Može zamisliti nekadašnje utvrde 


tog mjesta i vile koje plešu svoje kolo u nekim davnim vremenima. 
Sjedi dugo na deblu i gleda zamišljeno u ostatke Zvizdangrada. 


Razmišlja o Midril. Hoće li ju sada vidjeti? Mihajlo mu je javio da je Midril 
rekla da će ga posjetiti u snu. Je li moguće da je sve istina? Da je u 


Zvizdangradu zaista anđeo? 


Osjeti dodir na svom desnom ramenu. Polako sa strahom pomakne glavu 


udesno i vidi Midril kako sjedi pokraj njega i isto gleda u daljinu. 


Ljepota i blagost upotpunjuju njezinu pojavu. Tamne oči gledaju ljepotu 
Zvizdangrada kao da to vide prvi put u životu, a čuva tu ljepotu već mnogo 
vjekova. 


Hrabro ju upita: - Ti si ta Midril? 


Na svoje pitanje dobije samo njen osmijeh koji smiruje dušu. Puno toga se u 


njemu premeće, vrti mu se želudac, pluća, ne zna što bi rekao. 
J P P 


Čuješ li ljepotu ovog mjesta? — pita ga Midril. - Ponekad moramo 


prihvatiti ono što nismo nikada mogli očekivati. Ali u srcu sve znamo. 


Dok sjede gledajući u ruševine, Midril ništa ne govori. 

Pepica gleda u zanimljivo kamenje od ostataka Zvizdangrada blizu njega. 
Malo udubljene šare na tom kamenju činile su mu se poznato. Ponovno 
pogleda u Midril pitajući se treba li prekinuti tišinu ili čekati da ona nešto 
kaže. Midril uzme suhi hrastov list i on postane zelen. Ustane i krene hodati, 


a trava pod njenim nogama postaje zelenija i ljepša. 
Zaokupira mu pažnju. 

- Pokazat ću ti nešto. — kaže. 
Pepica ju prati sa strahopoštovanjem. 


Odvede ga u tunel. Unutar tunela sve je puno trave, zelenila, izgleda 
prekrasno, a svjetlost isijava iz Midril. 


Kada Midril stane, Pepica nastavi promatrati mjesto u koje ga je dovela. 
Ispred Midril nalazi se slikarsko platno. Midril prelazi rukom po tom čistom 


platnu, a slika se počne stvarati. 


Pepica prvo vidi samo tamne mrlje, ali one se polako pretvore u oblik 


djevojčice, ljuljačke, parka... 


Midril se odmakne od platna i okrene prema Pepici, a on ne zna kako da se 
ponaša. Ne zna treba li zadivljeno gledati u Midril, platno ili sve ostalo. San, 


kakav nije mogao ni zamisliti dosad, postao mu je još više nevjerojatan. 
- Toje džin? — upita. 


- Da. - kaže Midril. — To je Adra. Mihajlu bi moglo pomoći da vidiš 
ono što ti je pokušao opisati. 
Pepica ostane bez riječi. Gleda svaki detalj slike, a glas anđela, koji mu zvuči 


čarobno, ispunjava ga nezamislivim osjećajima. 


Htio je postaviti Midril toliko pitanja, ali sada se ne može sjetiti niti jednog. 
Kao da mu je mozak zablokirao. A ipak razmišlja fokusiranije nego inače. 


Osjeća nekakvu svetost. Nije siguran čime je zaslužio da sazna nešto ovakvo. 

S divljenjem uživa u novim saznanjima. 
U savršenstvu svega i ničega. 
Uzvišene osobine nastavit će pratiti njegov život. 
-Vrijeme je da odem. — Midril progovori. — Imaš li pitanja? 
Pepica gleda tamu njezinih očiju i svjetlost koja isijava iz nje. 


- Imao sam. — kaže. — Mislim da nisu potrebna. Može li anđeo imati 


pitanja? 
Midril se nasmiješi. 
- Jesili sretan? — pita ga. 
- Da. 
San nestane poput snježne pahulje na dječjem dlanu. 
* «o 
Pepica otvori oči probudivši se. 


Vidio je anđela. 

Deveto poglavlje 


Jučer sam doslovno proveo sate pričajući s Veronikom. Ta djevojka savršeno 
razumije neke dijelove moje osobnosti. Sat vremena nakon što je otišla, 
morao sam je nazvati da nastavimo razgovor. I pričali smo još dva sata. 
Nevjerojatno mi je koliko me veseli što sam upoznao nekoga poput nje. 


Posve mi je nestvarno koliko je Veronika savršena. 
Bilo je lijepo na neko vrijeme zaboravit na sve što mi se događa zbog Adre. 


Ali sada kad je Pepica tu, morao sam ponovno početi razmišljati o Adri i 
Midril. 


Pepica mi je prepričao svoj san i to me zapravo razveselilo jer sam se osjećao 


kao da sam dobio dokaz da je sve što vidim stvarno. 


- < Sad smo doslovno vidjeli anđela. — Pepica kaže s veselim sjajem u 
očima. — Ili smo oboje pukli ili imamo sreće koju ne zaslužujemo. Ovo je 


prečudno. 
- Pričali smo i o čudnijim stvarima. 


- Da. Uvijek smo bili maštoviti ako ne ništa. — kaže Pepica. — Čak 


malo i premaštoviti, usudim se kazat. 


- Mislim da je čudno samo to što mi je ovo sve postalo posve 
normalno. Džinovi, anđeli, astralni svijet, svjetske tajne... To je sve moja 


stvarnost sada. 


- Ne mogu vjerovat da se sve ovo ozbiljno događa. Ako su anđeli i 
džinovi stvarni, onda ih je sigurno puno ljudi moralo vidjeti. Kako je moguće 


da ljudi ne znaju za to? Zašto bi to skrivali od nas? 


- > Prevara je gdje god se okreneš. — kažem. — Nikada nisam vjerovao 


lažima čovječanstva. 

Pepica ostavi sjekiru koju je cijelo vrijeme radoznalo promatrao. 

- < Jaidem u lov sad. — kaže. — Trebo sam već krenit. 

- Ići ćeš u lov? Ne bojiš se mraka zbog džinova? 

- Lovac koji se boji mraka neće nikad ništa uloviti. 
Nasmiješim se na njegovu rečenicu i vratim mu nož koji mi je posudio. 
Izađemo iz sobe i upalim svjetlo u hodniku tražeći gdje sam ostavio mobitel. 


- Vratit ću se navečer! — doviknem tati koji nije ni reagirao na moje 
riječi. 


Sjedio jeu boravku nezainteresiran za to što se Pepica i ja čudno ponašamo. 
Valjda je već navikao da ga ništa ne treba iznenaditi. 


- Gdje ideš? — pita Pepica tiho. - Kod Midril? 

- Ne. Kod Veronike. — kažem s osmijehom. 

- Jeste zajedno? 

- Da. 

- < Urmi svjetlo! — kaže moj tata buljeći u TV. — Nije mrak. 


- Mrak uvijek dođe. — kažem gaseći svjetlo u hodniku. 


Veronika svira klavir. 


Sjedim pored nje dok tipke klavira proizvode zvukove koji ispunjavaju 
prostor oko nas čarolijom glazbe. Slušam tihe, elegantne tonove koji su 
prelazili iz sporih u brze mijenjajući svoju jačinu u prekrasnom tijeku 


skladbe. 


Pričali smo o njenom sviranju klavira i mom sviranju gitare. lako ja već 

nekoliko godina nisam svirao. Ali oduvijek obožavam glazbu, pa sam odmah 


morao predložiti da Veronika nešto odsvira na klaviru. 


Veronika završi skladbu i pomalo me rastuži što je toliko brzo prestala sa 


sviranjem. 
- < Znašli dobro svirati? — pita me Veronika misleći na gitaru. 


- < Mislim da ne sviram loše. Sam se naučio svirati i to će mi uvijek biti 
prednost jer sam gitaru istraživao na svoj način. Imam ambicije da naučim 


bolje svirati, ali nemam volje. 
- < Ako imaš želju, a ne volju, to ti nije ambicija. 


Shvatim da je vjerojatno u pravu. Ali osjećam se kao da nemam vremena za 


gitaru. Ponekad ne možemo imati sve što želimo u životu. 
Mačka sive boje nečujno nam se približi i skoči na klavir. Uplaši Veroniku. 
- Adi! Uplašio si me. — kaže Veronika. — Ovo ti je moj mačak. 
- Adi? 
- Adolf. 
- < Zašto me gleda tako? 


Pokušam ga pomaziti i mačketina se nakostriješi gledajući me bijesnim 


pogledom. 


- < Adolfe, smiri se. On je takav prema ljudima. Ni ja ga ne smijem 
maziti. Osim kad on to hoće. 


Mačak se okrene i zagleda u vrata sobe. Pomislim da možda i on može gledati 


u astralni svijet. Mačke se uvijek čudno ponašaju. 
Pogledam u astralni svijet da vidim hoću li ugledat neko astralno biće. 


Ali nema ničega. Samo moje sumanute misli. 

IX 


Iz šumarka zelenog provirio je jelen. Šest mu je sjenica na rogovima sjedilo i 


zajedno sa šumom su nestali. Opet je došla noć. 


Veličanstven prizor za Pepicu koji ulazi u zamračeni svijet šume. Po prvi put 
u svom životu je, slušajući vjetar kako tiho diše, siguran da šumska tama nije 
ispunjena samo zvukovima Životinja. S novim znanjem o njemu još 
nevidljivom svijetu, šumski mrak postao je još mračniji. Osjećaj nelagode 


zbog onoga što ne vidi prožeo je njegove misli kao što tama prožima noć. 


Nejasan oblik jelena, koji je mogao raspoznati na prosjeci, natjerao ga je da 
pokuša pogoditi tu čudesnu životinju. Ciljajući, Pepica osjeća da ga jelen 
gleda u oči i u njega uđe nemir. Odustane od svoje namjere. 


Jelen nestane u tami šume. 


Pepica prolazi prosjekom među hrastovima i jasenima čije krošnje zaklanjaju 
zadnje djeliće svjetlosti. Ugodni mirisi šume putuju zrakom dok on ide dalje 
prosjekom do svoga cilja. 


Uskoro pali svjetiljku na svom M48 lovačkom karabinu i penje se na svoju 
čeku. S napetošću promatra čistinu po kojoj je bacao kukuruz. 


Na čistini, 100 metara od čeke, pojavi se vepar. Oči mu zasjaje od svjetiljke. 


Pepica se pripremi da puca u njega. Svoj je karabin sam uredio. Urezbario je 
hrastovo lišće i žirove u zanimljivim uzorcima koji su činili njegov karabin 


posebnim. 

Pucanj odjekne. 

Plavetna sjenica i obližnje ptice istovremeno odlete s grana starih hrastova. 
Vepar je pogođen u plećku. 


A noć skriva neviđeno. 

Deseto poglavlje 


Razmišljajući o astralnom svijetu, odlučim pokušati astralnu projekciju. 
Navučem zastore na prozoru da nikakva svjetlost ne prolazi u moju sobu. 


Zbog same pomisli da ću uspjet izaći astralnim tijelom iz fizičkoga, kucanje 


srca mi se ubrza. 


Sjednem na pod u lotusov položaj da smirim otkucaje srca. Zatvorim oči i 
nekoliko trenutaka smirujem svoju nervozu u potpunoj tišini koja okružuje 


moje bićei njegovu esenciju. 


Polako otvorim oči obuzet spokojem koji je nastao zbog samo nekoliko 


sekundi te duboke meditacije. Ustanem pa legnem na krevet. 


Smireno zatvorim oči. Zamislim svoje astralno tijelo kao prozirno, identično 
obličje mog fizičkog tijela s kojim je savršeno spojeno. Osjećam to tijelo, a 


moje meso i hrpa kostiju postaju nevažni. 


Postajem stopljen s astralnim tijelom. Ili je ono stopljeno sa mnom. 
Zamišljam kako izlazim iz tijela. Zamišljam se iznad sebe. Kako gledam u 
sebe. Zamišljam astralne oči kako gledaju u moje lice zatvorenih očiju. 
Zamišljam da ću ih svakog trena osjećati. Da ću gledati kroz njih u drukčijem 


svijetu. 


Osjetim trnce u rukama i pažnja mi se vrati na fizičko tijelo. Pokušavam ih 
ignorirati. Moram misliti na astralno. Astralni svijet. Astralno cijelo. 
Astralne oči. Zamišljam da ih osjećam. Da lebdim iznad kreveta. Trnci se 


pojačavaju. Podsjećaju me na fizičko. Astralno tijelo. 


Iznenadni bljesak u mojim zatvorenim očima. Odvlači me od astralnog. Ili 
mi pomaže da vidim. Moje fizičke oči počnu gledati u ljubičaste točkice koje 
trepere u tami iza mojih kapaka. Prelijevaju se u ljubičastu boju dok osjećam 


ugodan, ali jeziv osjećaj u glavi. Ne. Astralno tijelo. Astralne oči. Želim izaći 


O 

iz tijela. Vidjeti astralni svijet. I biti u njemu izvan svog fizičkog tijela. 
Astralne oči. Gledaju u moje lice. Lebdim i gledam u sebe. Astralno. Astralne 


ve 


OCI. 


Astralne oči. Osjećam ih. Astralno tijelo. Osjećam. Astralno tijelo. Astralne 
oči. Astralne kretnje. Astralno gledanje. Gledam u sebe. Astralne oči. 


I tada se dogodi. 


Iznenadni prelazak. Neobičan osjećaj. Vidim sebe na krevetu. Kako ležim 


zatvorenih očiju. Fascinirano gledam u svoje lice. 


Pokušavam ostati miran. Misliti na astralno. Svjestan sam da je u sobi mrak. 
Ali vidim kao na svjetlu. Kao u snu. 


Uspio sam. 


Primijetim nekakvu svjetlucajuću nit koja povezuje fizičko tijelo sa mnom. 


Moram ostati smiren. Ali i pomaknuti se u astralnom svijetu. 


Pažljivo skrenem pogled sa svog lica i gledam po sobi. Ogledalo mi privuče 
pozornost. Krajičkom oka sam vidio da nešto ne izgleda kao u fizičkom 
svijetu. Bolje pogledam u ogledalo sa znatiželjom. 


Vidim čudan simbol od puno nasumično spojenih crta ispisan čudnom 
bojom koja izgleda kao neonska, svjetleća tvar. Te crte na ogledalu ispune me 


užasom. 
Ne mogu gledati u to. Ne mogu skrenuti pogled. Zarobljen sam. 


Užas u meni se pojačava u neopisivoj mjeri. Želim vrištati, ali ne osjećam 


svoje tijelo. Ni fizičko ni astralno. Samo neonske crte. Samo užas. 


Osjećaj propadanja. Kao da je nešto odbacilo moje biće natrag na mjesto gdje 
je bilo maloprije. Vratio sam se u svoje tijelo, a crte i užas nestali su. Gledam 


u mrak sobe dok ubrzano dišem i ne mogu smiriti srce. 


Drhteći skočim iz kreveta i upalim svjetlo. 

Soba izgleda normalno. Na ogledalu nema ničega. Ali znam da sada gledam 
samo fizički svijet i da ne želim vidjeti ono što je u astralnom. Užas je stvorio 
strah. A to nije nešto što mogu dopustiti. Skupim snage da ipak pogledam u 


astralni svijet. 


Kada otvorim oči, ispred ogledala stoji curica u bijelom i rukom briše ono što 
je bilo nacrtano na ogledalu. Gledam u njezinu smeđu kosu i čekam da završi 
dok mi srce uznemireno kuca. Ona je nacrtala te crte. Koje su stvorile najgori 


osjećaj koji sam ikada osjećao i ikada mogao zamisliti. 


Adra se okrene s veselim osmijehom. Njezino lice ima pobjedosni izraz i 


očito je sretna jer smatra da je postigla što je htjela. 
J J je posug je hy 


Pogledam ju svojim ubojitim pogledom. Pogledom koji rijetko koristim jer 


znam da se ljudima zbog njega sledi krv u žilama. 
- < Odlazi. — bijesno kažem strogim glasom pokazujući na nju. 


Adra ustukne i napravi korak unazad iznenađena mojom reakcijom. Zatim se 
sjeti svog uspjeha i pogleda me kao da želi reći da ja trebam otići. Prestati 
gledati u astralni svijet. 


- < Odlazi. - ponovim smireno, s prizvukom prijetnje u glasu. 


Ona spusti pogled i, prije nego ode, rukom pokaže na ogledalo. Znam što mi 


poručuje s tim: „Neću te pustiti na miru”. Onda se okrene i prođe kroz zid. 


Ostanem sam u sobi. Ne znam zašto me neće pustit na miru. I ne znam što je 
onaj simbol i zašto je tako djelovao na mene. Ali ne da mi se razmišljati. Ovo 


je bilo previše. 


Ne treba mi astralna projekcija. 

X 


3 kilometra od sela, u lenijama, Adrina svijest bjesomučno traži. 
Njezine crne šape gacaju prljavim barama. 
Ovaj pas crne dlake ima vatru u očima i očnjake s drugog svijeta. 


Oko nepreglednih je strnjaka obrastao krug šume. Moćno, debelo korijenje 


podiglo je stare velike spomenike i kamene ploče iz zemlje. 


Adra sjedne i ispusti knjigu, koju je nosila u svojim jakim zubima, tamo gdje 
zeleni svod treperećeg lišća skriva Sunčeve zrake. Gleda u hrast kako treperi i 


razmišlja. 


U jednom je grobu stalno voda i nikad nije suh. Adra se sjeti tog starog groba, 
neodlučno ponovno uzme knjigu i ode tamo. 


Hrjela je da drevni šumski čuvari znanja o zvijezdama odu u zaborav. 
Ona odluči uništiti knjigu. Zadnji njihov spomen. 

Knjigu „Misteriji Zvizdangrada prekrije voda staroga groba. 
Istovremeno, starom se groblju približava lisica. 


Preko nepreglednih strnjaka do malog i usamljenog kruga šume vraća se u 
svoju jamu na mjestu gdje životinje kopaju kosti i žive u grobovima. 

Lisica pažljivo osluškuje, osjećajući prisutnost nečega što je postalo poznatije 
njezinom lisičjem životu. 


Približava se grobu koji je zarastao u šumi i šikari. Nepristupačan, ali postoji 
jedan prolaz. Lisica dođe do tog starijeg groba i sklupča se pored stare ljudske 


lubanje, osjećajući sigurnost svoga doma. 

Na ovom groblju ne čuju se ptice. I nema ljudskih koraka na zaboravljenim 
mjestima. 


Ove vode čuvaju tajne. 


Ova drhtava tišina budi vječne strahove. 

Jedanaesto poglavlje 


Gadno izmoren, zalegnem na leđa i zaspem. 


Odsanjam prvi blic san koji traje 5 minuta. Tijelo mi se odmah opusti. Jedini 
način da opišem osjećaj nakon sna jest da sam brutalno odmoren. Krećem 
tonit u novi san i odjednom mi se slika udaljava od očiju i vidim sebe na 
krevetu. Vidim sve. Vidim sobu. Iz čoška sobe u astralnom tijelu gledam 
svoje fizičko tijelo koje se bori protiv nečega što sanjam, protiv nečega čeg se 
bojim. Vidim i san koji mi dolazi. Osjećam oči, ali ne mogu treprati. Vidno 
polje mi je prošireno i mogu vidjeti svaki kut sobe odjednom bez pomicanja 
glave. Osjećam strah, osjećam što i moje tijelo osjeća, osjećam kako stišćem 
ruke i lice mi se stišće... Vidim san kao maglu ispred sebe, ispred astralnih 
očiju. Vidim tu maglu, ali vidim i kroz nju. Vidim san koji mi dolazi i kroz 
njega vidim sebe na krevetu kako radim grimase. Mogu osjetit i miris koji 
sanjam u snu. Miris paljevine. Vidim svoju bol tamo i pokušavam se okrenit 
na bok. Tijelo mi se bori protiv nečega što sanjam, protiv nečega čeg se 


bojim. 


Nešto me proganja. Upadnem i nemam se snage ustat. Pokušavam puzat. 
Vija me ružna leteća strvina. Grozota deformirana. Pužem, ali sve je bliže. 
Blato mi otežava bijeg. Osjećam smrt kako se približava. Moram pronaći 
izlaz. Kroz prolaz u trenu izađem iz svoga tijela. Gledam u svoje fizičko tijelo 
iz zraka kako nepomično leži u blatu. Lebdim u zraku i strvina me ne vidi. 


Ali vidi moje fizičko tijelo. Moram se vratiti! Moram pobjeći. 


Strvina se obruši na moje fizičko tijelo nestvarnom brzinom. Osjećam miris 
njenog raspadajućeg, trulog tijela. Svojim ogromnim kanđama ona krene 
derati i komadati moje fizičko tijelo. Ne! Kako da ju spriječim?! Prolaz je 
nestao... Ne mogu nazad u svoje tijelo. Strvina razdvoji obje moje ruke od 
mog tijela. Njena truleća, siva krila prekrivaju moje fizičko tijelo od mog 
pogleda dok nastavlja uništavati to već uništeno tijelo. Gdje da se vratim? 


77 


Gol sam u čistoj tami. Nikakva perspektiva: vidim samo crninu. Ispružim 
ruku i vidim ju jedva. Dignem pogled — crno. Stojim i vidim svoje tijelo. 
Nema poda, nema neba, nema lijevo, nema desno — sve je savršeno crno i 
tiho. Osjećam tjeskobu. Kao da trebam nešto čuti i nešto vidit, ali ne vidim 
ništa osim crnine. Panično osjećam crninu oko sebe. Tama me cijelog stišće 
sa svih strana. Odjednom me jače stisne za ruku. Zamahnem rukom. Ništa 
nema. Pa me primi za nogu. Pritisak se pojačava ko da me ide raščerupat. 
Muči me. Ide sve dublje u mene, penje mi se po rukama, nogama, konstantno 
mi daje rast pritiska, jednim tempom raste i skoči malo intenzivnije pa 
nastavi. Osjetim; nešto se približava, a nema ničeg oko mene. Osjećam kako 
me nešto stišće fizički sa svih strana, guši me, opirem se, ali vidim samo mrak. 
Sve je gore i gore. Osjećam kako me guši i drobi me sa svih strana. Pokušavam 


se izborit. Glas me ruga: - Neće ti to pomoći. 


U jednom trenutku shvatim da je to san. Nelogično je. Ne mogu si pomoć. 
Svjestan sam da se ne događa stvarno. Znam da je ovo san, ali ne mogu se 
probudit. Snivam bol. Osjećaj užasa i bespomoći preplavljuje moje čitavo 
tijelo i um. Pokušavam vrištati. Cijelim tijelom trzam da se probudim... 


Probudim se. Osjećam ko da sam bio u tom snu, srce mi lupa prebrzo i ne 
mogu disati. Ležim u mraku čekajući da mi se disanje smiri. Moram naučiti 


kontrolirati snove. Pronaći snagu. 


- < Vidim sjenu do štoka visoku, a kad silazi stepenicama bude i tri i 


pol metra i uvijek samo odšeta. — kažem maloj Meliti. 
Melita ostavi pastele kojima je crtala svoju smeđokosu blizanku. 


- Nije me briga za te tvoje sjene! — kaže Melita cmizdravim glasom. 


— Mi moramo tražit vučji crni hrast. 


Ona me tvrdoglavo uhvati za ruku i krene vodit kroz šumu. 

- < Dobro. — kažem. — Naći ću taj tvoj hrast. 


Lutam po šumi tražeći ga. Cujem uznemirujuće zvukove šumskih zvijeri. 
Tražim crni hrast dok sam okružen običnim hrastovima i imam tek slabu 


nadu da ću ga uspjeti pronaći. Ali morat ću ga nekako naći. 


Nikad nisam stao. Hodao sam dalje. Nisam poklekao. Začarana stabla. 
Primijetim ljudoliku sjenu visine 2 metra. Ne želi da ga gledam direktno. 


Skriva se. Začujem zavijanje. 
Okrenem se i Melita ispred mene drži čopor od 6 vukova na lancima. 


- Nisi našo vještičji hrast! — kaže ljutito. — Sad ih moram pustit da te 
ozlijede. 


Panika me obuzme. Vukovi reže na mene pokazujući svoje oštre zube. 
Posumnjam nešto. 

- < Melita, jeli ovo san? — pitam, a ona se čudno nasmiješi. 
Uzmem mobitel i vidim da je 2 ujutro. 

- < Nećeti to pomoći. — čujem Melitin glas. 


Pogledam ponovno i vrijeme se promijeni na 5 ujutro. Shvatim da sanjam. 
Zamislim da vukovi odlaze i oni odu. Zamislim da sam pronašao hrast i 


odmah ga ugledam. 


- < Pronašao sam tvoj hrast. — kažem veselo znajući da je ovo sve san, a 
ne stvarnost. 


Pogledam u zelene oči lešija. Taj kontaminirani hrast pokaže svoje pravo 
biće. 


- >< Blizanko, smiri se. — kaže lešij dubokim glasom. — Odvest ću te 
tvojoj sestri. Ona je još uvijek u tunelu. 


Melita ga sretno uhvati za blijedu ruku svojom malenom dječjom ručicom i 

oni odu zahvalno me pogledavši. 


Mir snivane šume podari mi najljepši odmor. Uspio sam kontrolirati san. 


Zvizdangradom moćni hrastovi prodiru beskonačnost. Uživam u samoći 
dok hodam pored starih hrastova. Iščeznula božica prirode pružila mi 
priliku. Priroda mi podaruje svoj mir. 


No mir prekine novi osjećaj. Osjećam prisutnost nečeg podlog iza hrasta. 
Ukočim se kad začujem režanje. Nešto tamno se odmiče od hrasta... 


Deformirani crni pas s koščatim izbočinama na leđima. Prepoznam Adru u 
tom čudovištu. Adra krene prema meni. Trčim. Adra me vija. Moram biti 


brži da uspijem izaći iz šume prije nego me stigne. Osjećam da mi je blizu. 


Sruši me na pod. Snažno ju odgurnem od sebe i ustanem se dok ona bijesno 
reži. Počne se preobražavati preda mnom. Postane curica u bijeloj odjeći koja 
u rukama drži lovački nož. Odmah prepoznam taj nož. Koji Pepica uvijek 


nosi sa sobom. Je li ga ozlijedila? 


Shvatim da me Adra želi ubiti. Moram pobjeći. Okrenem se i osjetim lagane 
oštre trnce u predjelu leđa. Umrijet ću. Osjećam hladni metal kako probija 
moje tijelo... Kraj je blizu. Osjećam njen pogled, a krv mi se polako slijeva u 
led. Jesam li to ja u ovom tijelu? Može me ubiti, ali neće; želi da patim. Krv 
mi šiklja iz usta, gušim se u krvi, povraćam krv i gušim se u njoj dok mi život 
blijedi i nestaje... Moja utučena volja blijedi, moj život završava, moja gusta 
krv teče poput rijeke... Tuga me preplavljuje i bol ne prestaje — osjećaj užasa 
preplavio je moje cijelo biće. Srce mi zadrhti, ispuni me neizreciva bol i 
odvratan osjećaj odvojenosti. Začujem prodorni zvuk. Ovaj zvuk sam već 


čuo. Nemilosrdna agonija učinila je nešto mojem umu. Gotovo je. 


* * 


Otvorim oči. Upravo sam umro. Nije mi dobro. San. To je samo san. 

Ali ako ne znaš da je san, to ti je stvarnost. Osjećaš sve kao u pravom životu i 
onda umreš. Oni koji su bar jednom umrli u snu, znaju kakav je to osjećaj. 
Vjerojatno sličan pravoj smrti. Taj djelić sekunde kada znaš da ci je život 
gotov. Da je sve gotovo. Naježim se pri samoj pomisli na to. 


Uzrujano se okrenem da pokušam nastaviti spavati. Ne trebam tražiti snagu. 
Snaga je već tu. Samo si moram dopustiti da osjetim svu moć svoje već 


postojeće snage. 


Osjetim dim i ustanem se iz kreveta. Nije moguće da je požar u kući. 


Vatra obuhvati vrata moje sobe. Dotaknem kvaku i opečem ruku pa se 
odmaknem. Vatra se krene sve brže širiti. Ne mogu podnijeti njenu toplinu. 


Moram se maknuti. Kako da prođem kroz vrata?! Moram vidjeti je li mi tata 


dobro. 


Vatra me okruži. Ne mogu disati. Dim je posvuda. Ne mogu se nigdje 
pomaknuti od vrućine koje me prži. Vatra obuhvati moje tijelo. Počnem 
vrištati, ali ne mogu zbog dima. Gušim se dok moja koža gori. Užas je 


probuđen. Neopisivo peče. Onesvijestit ću se. Padnem. 


Vatra polako nestane i ostavi me samog u sobi s neopisivom boli. Ostalo je 


samo meso ogrnuto ožiljcima i osakaćenom voljom. 
x * x 
U srcu sam vremena. 


Vidim Zvizdangrad dok je bio potpun i pun života. Ostarjeli oronuli zidovi 
stoje ponosno i netaknuto. Gledam most koji poput prokletstva vapi 
zalutale... Jer ovdje će biti događaj koji će oblikovati cijelo moje postojanje... 

XI 


Mihajlo neraspoloženo razmišlja o noćnim morama. Sjedi na krevetu i gleda 
oko sebe nesiguran u to gleda li u fizički svijet, astralni, san ili nešto četvrto. 
U srcu zna da je budan i da je u fizičkom, materijalnom svijetu. Ali više mu 


ne izgleda stvarno. Sanja li? Je li siguran da je budan? 

Uzme mobitel da pogleda koliko je sati. Da provjeri je li u snu. 
10:45. 

Skrene pogled pa pogleda ponovno. 

10:45. Još uvijek isto. 

Nije se promijenilo vrijeme. Dokaz da ne sanja. 

Mihajlo zažmiri i otvori oči da pogleda u astralni svijet. 
Izgleda mu prilično slično kao fizički svijet. 

Ne želi gledati. 

Zažmiri da prestane gledati u astralni svijet. 

Otvori oči. Zna da više ne gleda u astralni svijet, ali izgleda mu isto. 


Osjeća se čudno. Nije siguran što je stvarnost. Zapravo zna da je sve to 
stvarnost. Ali ne izgleda mu stvarno. Hoće li se izgubiti u nekim novim 


stvarnostima ? 


Želi otići do Zvizdangrada. Iako ne zna kako da se ponaša pored Midril. 
Teško je ispitivati anđela pitanja. Drukčije je od razgovora s ljudima. 


Ali svakako ne može odmah ići jer mora prvo na posao. 


Misli da je i bolje da ode predvečer. Kada Mjesec dođe na nebo iznad 

Slavonije da označi početak nove noći. 


Mjesec mu je neprestano u mislima. Sto će biti kada ponovno postane pun? 


Osjeća dolazak nečega neodređenog. 


* k 


Mihajlo korača Zvizdangradom i strpljivo čeka da negdje ugleda Midril. 
Sunčeva svjetlost još uvijek slabašno obasjava taj prostor zaklonjen 


krošnjama. 


Hoće li on ikada shvatiti sve ono o svijetu što ga zanima? Već vidi toliko više 
od ostalih, ali zna da je to nedovoljno. Kako raditi ono što je ispravno ako ne 
znaš što je ispravno? Kako saznati? Kako pronaći odgovore? 


Njegova razmišljanja učine da vrijeme prividno još brže prolazi. On 
nezaustavno obilazi Zvizdangrad dok mu umom putuju misli o raznim 


skrivenim znanjima. 


Može postaviti pitanja Midril, ali neće na svako dobiti odgovor. I Mihajlo 
zna da je to ispravno. Da neke odgovore trebamo sami pronaći. Neka pitanja 
ne postaviti nikome osim sebi. I sami odgovoriti na njih. Zato što imamo tu 


sposobnost. Koja može biti prekrasna. 
Mihajlo obiđe cijeli Zvizdangrad treći put. 
- Jesi tu? Midril? 


Pričeka nekoliko trenutaka gledajući oko sebe u astralni svijet. Ali Midril se 
još uvijek ne pojavljuje. 


- < Midril?! — pozove glasnije. 


Krene obilaziti Zvizdangrad četvrti put. Možda ju ne vidi jer Mjesec još nema 
ni polovicu svoga svjetla. Ako se Mjesec uopće pojavio na nebu. U šumi jejoš 
poprilično svijetlo. 


Zvizdangrad ga podsjeća na noćnu moru u kojoj ga je Adra ubila. Stvaran kao 

što mu je i u snu bio stvaran. Osjeća se kao da je posve moguće da iza nekog 
hrasta proviri crno čudovište. Što bi napravio u toj situaciji? Isto što u snu? 


Bježao, branio se, umro? Je li važno? 


Nije strah ono što on sada osjeća. To je više iščekivanje. Uznemirenost što će 
se možda dogoditi nešto neočekivano. Nešto nepoznato. Ali straha nema. 
Već se potrošio u snovima. I sada postoji samo želja da to iščekivanje prođe. 
Da se dogodi nešto. Da se pojavi Adra. Ili Midril. Zašto nema Midril? 
Njezina prisutnost pružila bi mu najveću utjehu. 


U šumi postaje sve mračnije dok tiho dolazi noć. 
- Midril? 
Zašto se ne pojavljuje? Rekla je da je uvijek tu. 


Laži mogu biti varljive. Ponekad ne postoji nikakva sumnja da su istina. Kako 
znati nešto za sigurno? Kad su stvarnosti tako varljive? Ali Mihajlo zna. Sjeća 
se čega se treba sjećati ion zna. A znanje je puno više od njegove ljudske 


definicije. 

Dvanaesto poglavlje 


Pepica sjedi na kauču i dopisuje se s nekim dok ja razmišljam o astralnom 


svijetu i svemu što mi se događa. 


Nisam vidio Midril jučer. Al' mislim da je to možda zbog Mjeseca. 


— kažem mu. 
Možda je samo nisi primijetio. 


- < Neznam. Muči me to jako. Rekla je da je uvijek tamo. Ništa mi nije 
jasno. Prvo mi nije bilo jasno zašto je vidim, a sad mi nije jasno zašto je nisam 
vidio. Mislim da se ne bih trebao brinuti. Ona je anđeo. Valjda joj se ništa ne 


bi dogodilo? 
"Oćeš da ju odemo skupa potražit? Ponijet ću pušku. — kaže Pepica. 
- > Ne znam koliko će nam to pomoći. 


- Ja bez puške ne idem. Možda ju nisi vidio zbog Adre. Možda je 


šuma puna tih džinova i morat ćemo se moći obranit ako je tako. 


Puškom protiv džinova? — kažem smijući se. — Nisu ti to nikakvi 
zombiji pa da trebamo pucat u njih. Nisu svi džinovi zli, a i sumnjam da bi 


vidili nekog drugog džina. Uostalom, ti ih i ne vidiš. 


- Životna želja mi je zombi apokalipsa. Stručnjak za hladna oružja. — 


kaže s nekakvim čudnim ponosom u očima. 


Da odemo onda u srijedu do Zvizdangrada? Mislim da bi se tad 
trebala viditi polovica Mjeseca, pa ću valjda moći vidjeti Midril. 


Može. Poslije posla? 


- Da. Skroz navečer da odemo. Znam ja naći put i u mraku. 

Zažmirim da pogledam u astralni svijet. Pogledam po prostoriji tražeći 
Adru. Nema je. Savršeno. 


- < Moram ti reći nešto. — kažem Pepici. — Mislim da me Adra prati pa 
mi to predstavlja mali problem jer u biti ni ne gledam često u astralni svijet. 


Sjekira je nestala. 


- < Kako misliš nestala? — pita me. — Misliš da ju je Adra uzela? Možda 


si samo zaboravio di si je ostavio. 


- Mrtvo sam siguran da je Adra, ali me zapravo ne zabrinjava sjekira. 


I knjiga je isto nestala. „Misteriji Zvizdangrada" 


- Štaće joj knjiga? — Pepica kaže zbunjeno. - Ona bi već trebala znati 


da je anđeo kod Zvizdangrada, a u knjizi pišu samo neke kao legende i priče. 


- Ne znam. Slutim da je Adra s razlogom ukrala knjigu jer je to bio 
jedini primjerak. Moguće je da u njoj piše nešto važno. Htio sam te pitat da 
zapišeš sve čega se sjećaš iz knjige. Možeš i objavit na internetu. Ja bi to i sam 


već napravio, aľ ne želim da Adra sazna. Zato ti i govorim sad kad je nema. 
- < Dobro, zapisat ću ja onda. Mislim da se sjećam dosta toga. 
Začujemo zvono. 


- To je sigurno Veronika. — kažem. — Poslije ćemo onda nastavit 


pričat. 

Odem joj otvoriti vrata dok Pepica zamišljeno razmišlja. 

Ugledam Veronikine plave oči i dan mi odmah postane ljepši. 
- > Bok, Pepice. — kaže mu Veronika ulazeći. 


- Bok. Jesi išla pješke sve do ovdje? Mogla si javit pa da dođemo 


autom. 


Sjednemo na kauč. 

- Ne živim toliko daleko. A i imala sam društvo. Neki lijep pas me 
pratio cijelim putem. 


- < Crni pulin? — upitam odmah. 
Misli mi se malo uznemire. Ali ne pokažem to ni na koji način. 
- Ne. Retriver iz susjedstva. 


Pepica mi pogledom kaže da se smirim. Opet previše razmišljam o 


astralnom. 


- Jeste li za da odemo na Burju malo? Za jedno sat ili sat i pol? — pita 


nas Pepica i ustane se. 
- Pa što se mene tiče, može. — kažem. 
- Pošteno, ja ću naić po vas. Moram sad ić. 
Pepica ode do vrata i krene ih otvorit, al onda opet pogleda prema nama. 


- Možda da i pušku ponesem? — nadoda usputno. — Možda nam 
zatreba. 


- Netreba ti puška, Pepa. Pa nećemo u šumu. 


- AP uvijek se može dogodit nešto neočekivano... Recimo — zombi 
apokalipsa. Treba uvijek bit spreman. 


- < Pepice, opet su te mračne sile zaposjele. — kažem. — Umi se u svetoj 
vodi. 


- < Madobro, ni ne treba mi puška. Imam dobrih noževa. 


- Taj tvoj lovački mozak — kaže Veronika s osmijehom — me ponekad 


jako zabrinjava. 
On se nasmiješi. 


- < Vidimo se poslije onda. — kažem dok Pepica izlazi. 

A Veronika veselo primijeti da je na kauč naslonjena stara gitara. 
- Mogu li čuti kako sviraš gitaru? — pita me. 
- - Nevjerujem da će dobro zvučati. Aľ može. 


Poljubim ju i uzmem gitaru. 

XII 


Odraz Burjine vode odražava dražest starih stabala, a Veronika, Pepica i 
Mihajlo razgovaraju dok uživaju na osvježavajućem šumskom povjetarcu. 


Smiju se i šale, sretni zbog pravog prijateljstva i lijepog krajolika. 
Pepica kaže: - Ak' je suho, možemo onom lenijom do staroga groblja. 


Mislim da ne bi trebali ići blizu tom groblju. — kaže Veronika. — 


Staro groblje je zanimljivo baš zato što mu se nitko ne približava. 


- Imai jedno drugo zanimljivo mjesto koje nam je blizu. — Pepica se 


razveseli. — Samo me pratite. 


On krene hodati bez dobivenog odgovora, pa ga Veronika i Mihajlo počnu 
pratiti. 


Sunce postupno zalazi dok njih troje idu prema novim događajima. Pepica ih 
odvede na Orajev stan. 


Stari Orajev stan izgleda jezivo u svojoj osamljenosti. Pored drvene kolibe 
stoji orah zelenih listova, pridonoseći neuobičajenom izgledu tog mjesta. S 
krova kolibe svraka crno-bijele boje nesigurno promatra pridošlice. 


Prekrasna ptica. — kaže Veronika. 
- Znao sam da sam trebo ponijet pušku. — komentira Pepica. 


Oni se približe vratima kolibe gledajući u svraku, a svraka brzo odleti dalje ne 


cijeneći njihovo divljenje. 
Ptice su istina prirode. — kaže Mihajlo. 
- Zašto? — pita Veronika pokušavajući shvatiti njegovu misao. 


Zato što prirodu vide samo na njima dostupan način. Samo one 

lete, vide sva događanja u prirodi, pod svodom šumskog hrama. Posebne su. 
Simbolični dragulji neba. 


Pepica otvori vrata stare kolibe i pusti svjetlost dana u polupraznu prostoriju. 


Udu u kolibu i Mihajlo odmah ode do prozora da opet vidi orah Orajevog 
stana. Skoro se trgne kada ugleda Adru vani. 


Adra, odjevena u običnu bijelu haljinu i bosa, stoji pored oraha i gleda 
Mihajla u oči. Mihajlo se natjera da se ponaša kao da se ništa čudno ne 
događa da ne bi uznemirio Pepicu i Veroniku. Adrina prisutnost ga živcira, 
ali pokušava ju ignorirati promatrajući razlike u astralnom i fizičkom svijetu. 
Kada pogleda u astralni svijet, orah je malo bliže. Mihajlo neprestano otvara 
i zatvara oči promatrajući kako se orah pomiče i primijeti da su orahu u 
astralnom svijetu listovi malo svjetlije zelene boje. Adra ga neumorno gleda 


u oči dok ju on pokušava ignorirati gledajući u orah. 
Veronika i Pepica za to vrijeme istražuju prostor prašnjave stare kolibe. 


- Gledaš u orah? — upita Veronika primijetivši da se Mihajlo još nije 
odmaknuo od prozora. 


- Da. — kaže Mihajlo tiho. Bilo mu je teško prihvatiti da oni zaista ne 
mogu vidjeti tu djevojčicu u bijeloj haljini koja je njemu toliko stvarna. Mora 
nekako provjeriti, a da im ne kaže što vidi. — Vidite li vi vani nešto osim 


oraha? 
- < Kako misliš? — pita Veronika vireći kroz prozor. 


Pepica se uozbilji jer je shvatio što Mihajlo vidi. Naježi se i izdaleka gleda u 
prozor znajući da on ne može vidjeti to biće za koje je sada posve siguran da 


je zaista vani ispred kolibe. 


- > Vidio sam onu svraku da je proletila. — kaže Pepica nadajući se da 
će Veronika zaboraviti Mihajlovo pitanje. 


Mihajlo pokušava shvatiti postoji li neki važan razlog zbog kojeg bi on trebao 
gledati astralni svijet. Kakav put će odabrati? 


s 

Trinaesto poglavlje 


Ponedjeljak. Monday. Moon day. Uvijek Mjesec. Čak me i melodija koju 


Veronika upravo svira na klaviru asocira na njegovu svjetlost. 


Uzmem u ruke crnu bilježnicu koja je stajala na klaviru, a Veronika prestane 


svirati. 
To su moje pjesme. — kaže Veronika. 
- Mogu vidjeti? 
Veronika kimne glavom. 


Otvorim bilježnicu i vidim prvu pjesmu napisanu Veronikinim prekrasnim 


rukopisom pa ju krenem čitati naglas. 
- »Snježni beskraj 


Izgubit će se jesenska sjeta 


U bjelini koja postaje veća. 


Probudit će se najljepša ljubav 
U čistoći prirode prepunoj čuda. 


U jasnoći s kojom dolaze spoznaje 


Smirit će se sve kao ovaj snijeg. 


U svjetlucanju bajkovitog snijega 


Pronaći ću svoj čarobni beskraj“ 
Ponovno pročitam pjesmu. 
Ovo je prekrasno. — kažem. 


Volim pisati takve kratke pjesme kad mi je dosadno. — kaže 
Veronika. — Osjećam se kao da pomoću pjesme zapisujem svoje misli koje 


inače nikad ne bih mogla izraziti riječima. 


91 


- < Umjetnik na svoje načine izražava viđenje svijeta. — kažem. — To je 
umjetnost. Kad ti moraš proučavati rad da bi shvatio šta je umjetnik htio reći. 


Mislim da je to vrhunac mojeg viđenja stvarnosti. 


- < Umjetnost je ono što čini stvarni život. Zato su djeca tako sretna. 
Jer još uvijek intuitivno razumiju umjetnost. Život nakon djetinjstva je samo 


igra pretvaranja. 
- Kako to misliš? 


- Pa cijelo vrijeme se pretvaraš da si netko što ostatak društva želi da 


budeš. Ne možeš raditi glupe stvari kao što je valjanje po blatu. 


- Pa ne znam, ja i Pepica se redovito valjamo u blatu i radimo 
morbidne stvari. — nasmijem se, ali shvaćajući Veronikine misli. — Ljudima je 
lakše živjeti u laži nego znati istinu. Većina ljudi ide linijom manjeg otpora i 
oni onda zaista misle da će im tako biti bolje jer je lakše. Ali ono što zbog toga 
ne mogu spoznat je da život u laži nije život. Život u laži se u toj laži izgubi i 
ostane samo laž. Bez dovoljne količine istine to je ljudima teško shvatit. Kada 
bi odabrali težak put i istinu, znali bi zašto se to isplati. Onda bi život ostao 
život, a istina bi pojačala njegov doživljaj. Nemoguće je objasnit nekome tko 
živi u laži što je život, što je istinska sreća, čast, ljubav, ali i sve ostale emocije 
koje oni mogu vidjeti samo iz perspektive laži. Oni ne mogu shvatiti ni laž. 
Ne govorim ovo jer želim vrijeđat ili jer mislim da sam bolji od drugih. Iako 
je i to svojevrsna istina. Govorim ovo jer mi je teško gledati ljude kako gube 
svoj život u laži. Jer kad ga izgube, oni više ni nisu ljudi. Teško je gledati ljude 
kako dobrovoljno uništavaju sve lijepo u njima. Težak je put istine. Al taj put 
ostavlja bezbrojne blagodati zbog kojih borba nikad ne prestaje. U istini 
znam da nikad ne trebam odustati od svojih principa jer mi istina omogućava 


istinito, teško dostupno znanje. 


- < Upravo mi svojim rečenicama dokazuješ da si i ti pravi umjetnik. 


Ali možda smo sada počeli malo previše filozofirati. 


Prolistam bilježnicu i primijetim da je puna kratkih pjesama. 

- »Note životne pjesme 


Glazba raspršuje svoje neprimjetne čestice oko nas. 
Slušaš li njezine tvorevine koje obuhvaćaju, 
Koje vode misli i osnažuju osjećaje? 


Plešu u ritmičnim skokovima. 


Život je baš jedna takva pjesma. 
Moćna u veličini, ali kratkoga vijeka. 
No skrivena od nje je jedna ljepša. 
Čije note otkriva kraj ovoga svijeta“ 


+e 


Sjedim u čamcu na mojoj rijeci i pokušavam usmjerit svoju pozornost na 


pecanje. Ali mi voda i šuma stalno odvlače misli od te dosadne aktivnosti. 


Pecanje me čini nestrpljivim. Ne smiruje me. Osjećam život rijeke i želim 
samo promatrati vodu. Pepica je prirodni lovac i pecanje mu je u krvi kao i 
lov. Njemu je cijeli taj proces pecanja zanimljiv i to mi je djelomično 
razumljivo jer je stvarno prekrasno biti na vodi okružen šumom, ali ja bih 


radije promatrao ribe i tu ljepotu prirode. 
Dosad smo ulovili samo dvije štuke i sada je opet došlo ono dosadno čekanje. 


- < Pepson, šta misliš o tome da napravim narukvicu od kralježaka 


štuke za Veroniku? 
- Super ideja. — kaže Pepica. — Sigurno bi joj se svidjela. 


Ponekad se iznenadno sjetim da je vrijeme samo iluzija. Osjećam se kao da 
Veroniku poznajem godinama. Ako srodne duše postoje, ta nevjerojatna 
djevojka, koju sam sigurno upoznao s razlogom, zasigurno je moja srodna 
duša. Nemam nikakve sumnje u to, ali svejedno često pomislim da ne bismo 
trebali biti zajedno. Moj um je previše mračan. Ali ne mogu zamisliti da ona 
nije u mom životu jer se osjećam kao da ju poznajem jako dugo. Toliko toga 
se dogodilo u pola mjeseca da ne mogu ni zamisliti što će biti sljedeći mjesec. 


Zašto imam loš osjećaj? 

XIII 


Čuči duboko u dubini slavonske šume zaboravljen jedan grad... Zvizdangrad. 


Pored rijeke Burje velike školjke prekrivaju njegovo tlo. Veći dio 
Zvizdangrada obrastao je hrastovima čije korijenje skriva potencijalne rupe iz 
kojih bi se moglo proviriti u njegove tajne. Ulaz zatrpan ciglama izaziva 
kušnju da se otkopa taj prolaz u tajnoviti tunel, a pomno gledajući može se 
primijetiti da su cigle zapravo posvuda. U rupama, po zemlji, u zemlji... U 


tunelima? 
No stari Zvizdangrad nije potpuno zaboravlj en. 


Približavaju mu se dva mladića velike hrabrosti i znatiželje. Dok šetaju, 
Pepica priča Mihajlu o osjećajima. Da nikad neće upoznati ljubav svog 
života. Romantik je, ali ima osjećaj da će zauvijek ostati sam, da neće ostvariti 
san svog srca jer srce želi upoznati pravu istinsku ljubav, ali kako god se 


trudio, ne može ju pronaći. 


Pa nemoj tako, zgodan si, šarmantan, malo na svoju stranu, al' 


dobro je to. 
- < Gubim nadu da ta prava ljubav postoji. Ko dijete sam o puno stvari 
razmišljo drugačije. Život je čudan. 


I dalje se nadaj, tvoja nada neće nikad umrijet. Ako nešto dovoljno 
jako želiš, to ti se i ostvari. — kaže mu Mihajlo. — Nemoj padat pod utjecaj 
nečeg manjega. Prelagan bi život bio kad bi imo samo jedan put. Mora bit 
puno slijepih puteva, uličica. Moraš moć izgradit svoj karakter, osobnost. 


Veliki džihad. 
Ma kakvi sad putevi, Mihajlo moj dobri? 


- Ma Midril mi je pričala nešto o putevima, pa mi se mota po glavi. 


Evo, stigli smo. 

Sretno stigavši do cilja, Mihajlo se pomalo rastuži jer vidi samo Zvizdangrad. 
No šumska mirnoća ponovno ispuni njegov um lijepim emocijama. 


- < Zašto nema Midril? — pita Mihajlo tražeći ju astralnim pogledom. 
Možda ima neku svoju misiju za obavit. 


Prođu prvi, plići kanal Zvizdangrada i počnu pažljivije promatrati. Mihajlo 
astralni, a Pepica fizički prostor, koji mu je i u mraku bio jako lijep. Iako je 
njegovo sjećanje na san s Midril pomalo umanjivalo ljepotu sadašnjeg 


Zvizdangrada. 


Stabla i tamna noć u svojim znacima mogu i skrivati i otkrivati određena 
znanja. Nije li ponekad istinska ljepota prirode sve što je potrebno? 


Pepica i Mihajlo promatraju Zvizdangrad u tišini. Jer s pravim prijateljima 
ponekad riječi nisu potrebne. Obojica šute. Ništa ne pričaju, ali im je 
zanimljivo. Osjećaju sreću jer su u pravom okruženju. Prisjećaju se prošlosti, 


što su radili u mladosti. 


Instinktivno znajući da obojica trenutno razmišljaju o istome, Mihajlo ipak 
odluči progovoriti. 


Kad smo dva tjedna bježali. šli u igraonu. Sjećaš se početka drugog 
srednje kad smo bježali prvih mjesec dana i dobili ukore, pa morali cijelu 


školsku godinu bit na nastavi da nas ne izbace? 


- Da, da. Ipak mi je bolje kad smo u osnovnoj bježali i išli u ovu 
prokletu šumu da vježbamo bacat shurikene. Mislim da je sad ,prokleto“ loša 
riječ kad znam da je anđeo bio ovdje. Ovo mjesto je stvarno bajkovito. Jel ju 


vidiš igdje? 


- Ne. Ova će noć biti puna inspiracije. Tek sad vidim zmiju na drvetu 


pored tebe. Valjda nije džin? 


Mihajlo s osmijehom gleda kako Pepica smireno uzima malu granu s poda i 


pušta zmiju na nju. 

- < Mislim da je ovo drvolaž. — kaže Pepica. 
- Da. Ja imam neki osjećaj da neću vidjeti Midril ni danas. 


- Šteta. Pitam se zašto. Ja imam osjećaj da Midril doslovno odiše 
nekakvom svetošću i dobrotom, al' mi je sve ovo previše. Mislim da je dobro 
što ja ne vidim te anđele i džinove. A jesi ti siguran da ova zmija nije džin ili 
anđeo? 


- < Obična zmija. Ne osjećam prisutnost astralnih bića trenutno. 
Ostat ćemo svejedno ovdje neko vrijeme, ali ne znam hoću li vidjeti Midril. 
Ne mogu dovoljno pronikuti u svoj um da shvatim stvari koje bi možda 


trebale biti očite. Samo pričam gluposti cijelo vrijeme. 


- Tvoj um je kao šuma. Ako ga dovoljno ne poznaješ, bit ćeš 
izgubljen. 

Četrnaesto poglavlje 


Taman sam krenio u san, u lucidne snove. Svaki put prije nego mi krene 
astralni san, kad počnem ulazit u san, čujem taj zvuk i ja znam da ulazim u 
san i da mi se tijelo potpuno opušta. Čujem zujanje u ušima, kao mantru 
slova ,mmmmm“... Čujem zvuk, zujanje. Osjetim kako mi se um odvaja od 
tijela i prolazi me jeza. Taman ulazim u to, stanje prije astralnog sna, i nešto 
mi u mozgu dođe da se okrenem na drugu stranu kreveta. Nije mi bilo 
udobno. Otvorim oči (probudim se), namjestim se, ali taj zvuk nije prestao. 


Čujem zvuk, a budan sam. 


Krenio sam tonit u astralni san, ali sam se probudio i jedan dio mozga mi je 
bio u stvarnosti, a drugi spavao i čuo taj zvuk. Počeo sam se znojit. Pogledam 
na sat — 3 sata. Opet me obuzme jeza kad vidim koliko je sati. „Ovo je sudnja 


noć“ — dođe mi misao. Spavam li još uvijek? Sto je stvarnost? 


Tek popodne sam se uspio posve odmaknuti od nekih sanjivih stvarnosti i 
fokusirat se na onu ,normalnu“ stvarnost. Prikaz kućice okružene drvećem 
odmah mi je probudio mnogo lijepih i melankoličnih uspomena. Doveo sam 


Veroniku do svoje stare kuće. 


Plava kosa bila joj je spletena u pletenicu, a narukvica od kralježaka štuke 
sada joj je stajala na ruci i potvrđivala našu netipičnost. Poklonio sam joj tu 
narukvicu prije nego smo krenuli i bila je oduševljena. Ali mislim da je 
primijetila da su mi misli malo u neredu zbog raznih noćnih mora. Popeli 


smo se na trijem kuće. 


- Zašto je heksagram na vratima? — pita Veronika iznenađeno 


gledajući u heksagram i šimšir zabijen nožem u vrata. 


- To je Mudro slovo. To smo ja i Pepica napravili nakon što nam je 


moj dida ispričo da su stari ljudi na vrata stavljali Mudro slovo i šimšir zabijen 

u vrata nožem ili malom sjekirom. To su stavljali na vrata protiv vještica ili 


noćnih mora. 
- < Zanimljivo. 


Blizu kuće stoji stari bunar i njegov drveni đeram. Pomalo istrunuti bunar 
sada je prekrivala mahovina, a prozračni čardak od letvica u kojem se držao 
kukuruz sada je bio obrastao bršljanom. Kuća, iako stara, još je u dobrom 


stanju i vidi se da je održavam. 


Ušli smo u tu kuću mog djetinjstva. Miris kuće podsjećao me na prošlost i 
opuštenost koju osjećam uvijek kada se odvojim od ostalih i odem u šumu. 
Osim toga, svaki predmet u toj kući može mi služiti kao uspomena na neka 
lijepa vremena. Na zidovima u kući isticali su se prekrasni zimski gobleni. 
Najveći uokvireni goblen prikazivao je kočiju koju vuku konji putem kroz 


šumu u zimsko doba. 


Znatiželjno promatrajući, Veronika je uzela bilježnicu moje majke s drvene 


komode i počela ju listati. 


- Biljke? — pita. — „Čaj od maslačka — daje se djeci koja imaju osipe i 
druge kožne bolesti. Dvije čajne žličice korijena maslačka preliju se s 25 
decilitara hladne vode. To se skuha i ostavi da se ohladi. Zasladi se medom i 
pije se 10 dana po jedna šalica dnevno, u polaganim gutljajima“ 


- To je bilo od moje majke. Zapisivala je o ljekovitim svojstvima 
biljaka i prirodnom liječenju bolesti. Mislim, očito je da su mi i roditelji malo 
previše voljeli prirodu jer smo doslovno živjeli u šumi. Preselili smo se u selo 
kad je umrla, pa su njene stvari ostale ovdje. Jedino ja ponekad dođem u ovu 
kuću. 


- < Oprosti. Nisam znala da ti je majka umrla... 


-  Sveje u redu. Nije mi problem pričati o tome. Umrla je u avionskoj 
nesreći u Rusiji. Bilo je 145 žrtava. 


- < Tako puno ljudi? 

- Da. Svi u avionu su poginuli. 3. srpnja 2001. Sjećam se tog kao da 
je bilo jučer. Ja sam imo devet godina, a moj brat dvanaest. Nakon toga mi 


tata nije mogao podnijet da živi ovdje, pa smo otišli u djedovu kuću u selu. 


- Toje grozno. — kaže Veronika. — Sad mi je jasno zašto mi tvoja 


prisutnost pomaže s tugom. Ti stvarno razumiješ bol zbog gubitka. 
Ostavila je bilježnicu na drvenom stolu i blago se nasmiješila. 


- Bilo bi lijepo živjeti u šumi. — kaže. — Pored hrastova, opčinjavajuće 
prirode, rijeke... 


Njen glas odražavao je moje snove i nadanja... 


99 


XIV 


Adra gleda izdaleka u Zvizdangrad i pita se pretjeruje li što troši svoje vrijeme 
zbog nekog čovjeka. Ne osjeća se sretno i misli da će se to promijeniti ako 


dokaže da sama može toliko utjecati na nekoga da mu uništi život. 


Uništila je knjigu o Zvizdangradu i ukrala je sjekiru za koju je djelomično 
opravdano smatrala da ju je Mihajlo ukrao njoj. Nije znala koliko istine piše 
u knjizi, ali je pretpostavila da i u legendama uvijek postoji dio istine. Ona 
zna tko čuva Zvizdangrad i pomalo je živcira što i Mihajlo to zna. No svakako 
ju je razveselila Mihajlova uznemirenost koja je nastala zbog toga što već 
dvaput nije vidio Midril. Ljudska vrsta joj je uvijek bila zanimljiva, ali uvijek 
je i potajno prezirala ljude jer joj je toliko toga bilo neshvatljivo. 


Ona tužno pogleda u tlo. Da ne razmišlja upravo o uništavanju, gotovo bi 
njena patnja i izazvala suosjećanje kod drugih bića. 

* * x 
Nakon jutarnje smjene Mihajlo i Pepica otišli su u šumu jer se Mihajlo 
odjednom sjetio da je već vidio hrast čudne tamne boje. Crni ga je hrast iz 
noćne more podsjetio na to pa je nagovorio Pepicu da odu tražiti taj hrast 


neobične tamne kore. Sjećao se da je hrast na rubu šume, ali ne točno gdje se 


nalazi, pa im je trebalo gotovo sat vremena da ga pronađu. 
Mihajlo je prvi ugledao taj hrast i krenuo trčati do njega. 
Ne idi grlom u lubenice, ni jagode! — dovikne mu Pepica. 


Dotrčavši do hrasta, Mihajlo shvati da ne izgleda ni slično onome iz njegovog 
sna, ali svakako je izgledao posve neprirodno jer je bio drukčiji od ostalih 
hrastova. 


- < Crni hrast. — Mihajlo dotakne tamnu koru stabla. 

Pepica je polako išao prema hrastu, a Mihajlo gledao u astralni svijet tražeći 
Adru. 


- Nema Adre. — kaže. — Vidio sam da si napiso sažetak „Misterija 
Zvizdangrada“. Hvala za to. 


- Znam da ti je važno. Je I ti palo na pamet da možda više ne možeš 
vidjeti ni Adru? 


- Pa, ne znam. Vidio sam je zadnji put u nedjelju. Pored onog oraha. 
Al' znam da gledam u astralni svijet. Adra će doći opet s mjesečinom... Samo 


mi nije jasno gdje je Midril. 
- Moramo ju izmamit nekako, uskoro je pun Mjesec. 
- < Kako znaš da čekam pun Mjesec? 


- > Pa shvatio sam. Drugačije razmišljam otkad sam pričo s anđelom. 
Moje oči sada vide bistrije. 


- Jel ti onda možda jasno šta ne valja s ovim hrastom? 
- Ne. - kaže Pepica. — Vidi ovo. 


Pepica uđe u šumu i prođe nekoliko metara do manje uzvisine zemljišta 


izduženog oblika. Mihajlo dođe za njim i čučne pored tumula. 
- < Pronašo si gromuljicu. 


- < Grob u šumi. — Pepica krene malo otkopavati zemlju rukama. — 


Ima malo previše grobova u ovoj šumi... 
- < Nemoj otkopavati. Pusti mrtve na miru. 

Mihajlo pogleda prema hrastu i iza ugleda nešto crno kako trči poljem. 
- Adra! 


U trenu izađe iz šume i pokuša procijeniti je li zaista upravo vidio crnog 
pulina kako je protrčao poljem i sakrio se među zaklon od stabala. Pepica 

dođe do njega sada držeći nož u ruci. 


- Jesi je vidio? — pita Pepicu. — Bila je u obliku psa. Al' sad je već 
otišla. 


Nisam vidio. Misliš da je mogu vidjeti ako je pas? 
- Možda... Ako je u fizičkom svijetu. 
- "Oćeš da ju idemo tražit? 


Ne. Nije me pratila ovaj put. Mislim da je zato i pobjegla. Možda 
sam zato sanjo crni hrast. Možda Adra provodi svoje vrijeme kod ovog 
hrasta. 


- Onda je bolje da se ne vraćamo ovdje. Mogla bi se naljutit. 


Mihajlove različito pigmentirane oči zamišljeno gledaju prostor po kojemu 
je džin prošao. 


U pravu si, moj Pepice dobri. Osjećam se sretno jer je ovo kao da 
sam riješio još jednu zagonetku. Adra, sani ovaj hrast su povezani. Ondami 


vjerojatno i drugi snovi daju odgovore na neka pitanja. 
Adra, njuškajući zrak, nemirno odlazi sve dalje... 


Ništa joj nije jasno. Htjela se samo malo odmoriti pored svog najdražeg 
hrasta. Kako je Mihajlo pronašao njezin hrast? 

Petnaesto poglavlje 


Prije ulaska u šumu, pošaljem poruku Pepici: 


„Novi trening: 
1500 trčanje 

100 zgibova 

200 sklekova 

300 čučnjeva 

I opet 1500 trčanje 


Sve se odjednom radi“. 


Krenem prosjekom put prema Zvizdangradu nadajući se da se neće previše 
smračiti kad se budem vraćao. 


Mislio sam da mi je nekako pomoglo što sam pronašo onaj hrast, al' čini se da 
to nije dobro kao što sam mislio. Prije ustajanja noćne more, a nakon 
ustajanja neonske crte užasa. Opet. Osim što to nisu bile. Imao sam 
halucinaciju onih neonskih crta na ogledalu. Al' one nisu bile u astralnom 
svijetu. Nisu uopće bile stvarne. Samo halucinacija. I možda Adra nema veze 


stim, nego je moj mračni način razmišljanja kriv? 


Ono što znam je da sam osjećao Adrinu prisutnost kod svoje kuće dok sam 
bio u polusnu. Samo se nisam otišao suočiti s njom jer sam bio preumoran. 
Mozak mi je nekad toliko preopterećen da mislim da ne mogu ni glumiti da 


imam normalan život. Cini se da me Adra stvarno neće pustiti na miru. 


Sada se prisjećam nove noćne more: Ležao sam na grani stabla kod 
Zvizdangrada dok sam čekao Midril. U snu izađem iz tijela i shvatim da se ne 
mogu vratit natrag u tijelo. Približim se svom fizičkom tijelu pokušavajući 
čuti svoje otkucaje srca. Ne čujem ih. Ali začujem vrištanje. Uplašen 
iznenadnim zvukom, odlučim se stvoriti kod izvora vrištanja. Što se odmah i 
dogodi. Tada samo lebdim iznad polja pored šume i prepoznam Veronikin 


glas pa pogledam prema njoj. Veronika stoji zavezana lancima za crni hrast, a 

pored nje Adra u bijeloj kukuljici drži u rukama sjekiru i smješka se. Adra 
sjekirom pokaže na mene i ja shvatim da me začarala. Ne mogu se 
pomaknuti. Paralizirano gledam u Veroniku koja ponovno počne vrištati. 
Onda iz šume odjednom došeta Midril. Prekrasan anđeo u crnoj haljini nosi 
u ruci vatreni mač i zaustavi svojim dolaskom vrištanje i mene razveseli jer 
sam pomislio da je došao spas. Midril se nasmiješi ugledavši moje astralno 
tijelo i svojim vatrenim mačem zapali hrast. Veronikino očajno vrištanje i 


moja nemoć probude me iz te grozne more. 


Nakon toga sam vidio onu halucinaciju na ogledalu. Nije bilo ni približno 
slično kao s pravim crtama koje je Adra bila nacrtala, ali trebalo mi je neko 
vrijeme da se priberem jer mi je noćna mora bila previše svježa. Nazvao sam 
Veroniku da provjerim je li dobro i njezino veselo raspoloženje mi je odmah 
popravilo cijeli dan. Ali sam zaključio da je vrijeme da odem do Zvizdangrada 


i pronađem Midril jer sada jednostavno moram pričati s njom. 


Nakon nekog vremena skrenem ulijevo s prosjeke i polako prolazim među 
drvećem sklanjajući grane koje mi smetaju. Uvijek znam pronaći najbrži put 
jer mi je ova šuma postala toliko poznata da mi više nije ni bitno odakle 
ulazim. Gledam tlo šume, ljetnu travu i lišće. U jesen će tlo biti posve 
prekriveno lišćem i sve će opet izgledati drukčije. Šuma je prekrasna u svako 
doba godine, ali ljeto mi ponekad smeta jer je po danu previše vruće. To 
možda i nije toliki problem jer svejedno volim biti u šumi i po noći, al' svi mi 
uvijek prigovaraju što hodam šumom po mraku i bez oružja jer misle da je to 
neodgovorno. Ne shvaćaju da to nije neodgovornost, nego da ja osjetim 
ritam ove šume i da mi oružje nije potrebno jer mi se ništa loše neće dogoditi 


ako znam kako to izbjeći. 


Kada sam napokon stigao do Zvizdangrada, hodao i dozivao Midril pola sata, 
samo sam sjeo u sredinu tog starog mjesta i naslonio se na deblo hrasta 
znajući da neću pričati s Midril ni danas. Duboko udahnem, osjećajući život 


šume zbog zemlje ispod sebe i drveta na koje sam naslonjen. 
- < Midril? Jesi tu? 


Odgovor, naravno, ne dođe. 


104 


Zašto? To glupo pitanje... 


Mislim da je osjećaj krivnje jedan od najgorih osjećaja. Osjećaj kad znaš; 
dolazi kraj. To je bio jedini trenutak kad sam se smijao, a plakalo mi se. I 
izdaja. Kad te izdaju najbolji prijatelji; to je najgori osjećaj. Istovremeno 
osjećam dva najgora osjećaja. Krivnju jer mislim da je nema zbog mene, i 
osjećam se izdano jer kao da me napustila kad mi najviše treba. Znam da 
pretjerujem. Da su mi misli nepovezane i da ne teku svojim uobičajenim 
tokom. Ali pokušavam shvatiti... nešto. Razmišljajući o svijetu koji se odvija 
među nama, aľ ga ne vidimo. Ima nešto, ali ne vidimo to. Tjeramo um da 


nam da tu moć da vidimo to. To nešto. 


Osjećam krivnju iako nisam kriv i izdaju iako nisam izdan. Trenutno 
razmišljam iracionalno, ali ipak znam da je to samo utjecaj Adre i noćnih 
mora na mene. Hoću li ja ikada dobiti odgovor na dva pitanja koja me više ni 
ne zanimaju toliko? Što Adra želi? Što Midril radi u Zvizdangradu? Sada me 
zanima samo zašto je nema tu. Znam da gledam u astralni svijet i da je mogu 


vidjeti. Previše toga znam. I premalo toga znam. Ali shvatit ću. 


105 


XV 


Nad Zvizdanom još jedna noć obuhvaća svojom snagom i zamračuje to selo 


u strahovitoj veličini svoje moći. 
Baš je molavan dan danas. — kaže Mihajlov otac Mata. 
Kakav dan? — pita Mihajlo. 
-  Šmeljavo je. 
Mi idemo malo prošetat. 
Di idete sad? Pogledaj koja je tama vani... 
- Nije tama vani, nego u nama. 


* * 


Mihajlo je na godišnjem. On i Veronika šetaju. Tu noć nisu mogli spavati i 
odlučili su da će se prošetati jer je vani bio svjež zrak. Po danu im je bilo 


zagušljivo u sobi bez zraka. 


Noć je maglovita. Zbog magle je vidljivost jako loša i tami magla daje sivu 
boju. No nema drugih ljudi izvan kuća da se dive toj jezivoj ljepoti. 


Mihajlo i Veronika dolaze do usamljenog stabla koje stoji samo usred njive. 
Stanu i gledaju u nebo dok im se čini da magla odlazi od njih kako bi oni 


mogli što jasnije vidjeti zvijezde. 


- Šta predstavljaju sve ove zvijezde? — kaže Veronika. — Neke vječne 
tajne? Noćno nebo je toliko lijepo. 


Sad mi se nekako posložilo u mislima da Sunce označava vrijeme 


dana, Mjesec označava koji je dan,a zvijezde označavaju koji je mjesec. 


To zvuči lijepo. 

Prestanu gledati u nebo i Mihajlo se naježi. Gleda maglu koja ih okružuje i ne 
usudi se pogledati u astralni svijet. Zna da je opasnost blizu. 


- Imam loš osjećaj. — kaže odjednom i uhvati Veroniku za ruku. — 


Idemo natrag. 


Veronika ga na tren zbunjeno pogleda i onda osjeti strah od nečeg 


nepoznatog. 
Oni krenu natrag bez riječi, hodaju uz cestu i dolazi automobil... 


Automobil krene usporavati i Mihajlo pomisli da će stati, pa povuće 
Veroniku dalje od ceste. 


- < Idemo u šumu. 
- Zašto? — pita Veronika. — Šta se događa? 


Čuju automobil kako je produžio dalje i otišao dok oni brzo hodaju prema 
stablima šume. Mihajlo shvati da automobil nema veze s poznatom zlom 
prisutnošću koju još uvijek osjeća. Osjeti da će se dogoditi nešto neopisivo 


grozno ako sada ne uspiju otići na vrijeme. 


- < Osjećaj me nikad ne vara. Ne brini se. Samo idemo natrag malo 


drukčijim putem koji ja najbolje poznajem. 


Prije nego se sakriju u šumu, Mihajlo pogleda prema cesti, ali ne vidi ništa od 
magle, pa ipak pogleda u astralni svijet. 


Dalje na cesti, u astralnom svijetu, vidi džina odjevenog u bijelo. Adra ih ne 


primijeti na vrijeme. 
Veronika i Mihajlo nastave svoju šetnju u ironičnoj sigurnosti šume. 


A Adra pomisli da je možda bila loša ideja da prati Mihajla ovu noć jer osjeća 
da bi se moglo dogoditi nešto strašno. Odluči otići. 


Zahvalan svome instinktu, Mihajlo osjeti da su izbjegli užasnu nevolju. 

2016. 


Šesnaesto poglavlje 


Došao je kobni trenutak. Za minutu bit ću kod 
Zvizdangrada. 


Adru nisam vidio dva dana, a Veroniki nisam objasnio što se 
dogodilo kad smo šetali tu noć. Pokušala je dobiti smisleniji 
odgovor od mene, ali je ubrzo shvatila da joj neću ništa reći, pa 


smo prestali pričati o tome. Ne mogu joj objasniti sve ovo. Ne smijem. 


Sada je pun Mjesec. Vrijeme razotkrivanja koje sam čekao. Za 10 minuta bit 


će 3 ujutro. 


Na pravom sam mjestu. U pravo vrijeme. Ovu noć lako sam počeo gledati u 
astralni svijet hodajući šumom. Noć fizičkog svijeta ne predstavlja 
nikakav problem kad astralni vid funkcionira bolje od mojih fizičkih 

očiju na svjetlu dana. Vidim što odlučim vidjeti. Mogu gledati iza sebe bez 
okretanja. Mogu vidjeti bilo što u mraku. Astralno mi je fascinantno. Ništa 
nije fiksiranog oblika. Kao da sve ima tamne aure koje gmižu. Tamniji svijet 

u kojem mi se sada čini da se izmjenjuju crna i tamno plava boja pa se ipak 

vidi. Kao da gledam nijanse mraka koje uvijek mogu vidjeti. Kao da tamna 

svjetlost koja dopire iz ničega osvjetljava ono što ja želim vidjeti. Sve je gušće. 

Prostor je gušći, ali u smislu da imam osjećaj da titra. 


- Midril? - pozovem. Tražim ju po sanjovitom Zvizdangradu. 
Osjećam prisutnost, ali ne znam čega. 
Midril ne vidim. 


Suma me uvlači mentalno u srce svoje tame. Imam osjećaj kao dok vozim; 


idem sve brže i brže i svake sekunde ću upasti u tu tamu i nikad neću više izać. 


Zamisli da nikad nema kraja šume i da nikad ne izađeš. Nema kraja. Šumski 


demoni te progutali. Već to vidim. 


109 


Adra, kao bijela svjetlost u ovoj tami, dođe kao da su je moje misli pozvale i 
zove me rukom da dođem za njom pa se okrene i krene odlaziti dalje od 


Zvizdangrada. 
Mrtvo ne podnosim njen lik. 


I neoklijevajući krenem za njom dok na mrklom crnom nebu samo puni 


Mjesec sja. Želja u meni izgara. Ne bojim se. 
Adra hoda sve brže. 


Bježi od mene. Želim ju stići i suočiti se s ovom tamom. Osjetim prisutnost 
groznih ukazanja među drvećem u samoj srži šume i kad ju napokon 
stignem, okrene se i jezivim pogledom mi probije kralježnicu pa ju pitam 


grozničavim glasom: - Jesi li ti onaj što žanje duše?! 
Loš osjećaj prođe kroz cijelo moje biće... 

Adra se nasmiješi i tišina preplavi šumu. 

Nije mi dobro. 


Moj duh se diže... Osjećam da napuštam tijelo. Moje oči ne mogu probiti 
tamu. Misli bespomoći, beznađa, sada dominiraju nad njim. Bio sam mrtav, 
lebdio sam iz tame u mrak. Nikada nisam osjetio takav strah. Unutra 
slomljen, prazan, zakopan... Mogu osjetiti... kako me tama drobi, uvlači, 


cijedi... Ništa se ne može usporediti s ovom agonijom. 


Adrina snaga u tami koja me uništava. Njezin osmijeh, ljepota, bijela 
svjetlost, zlo... 


Preda mnom stoji Adra s demonskom snagom. 


I uzme mi dušu pod zvijezdama. 

XVI 


Duboko u šumi mladić izmučenog uma leži u nesvijesti. Pored Mihajla sivi 
zec promatra to neobično stvorenje, ali ubrzo nesigurno pobjegne jer ne zna 


predstavlja li mu taj čovjek opasnost. Mihajlo se probudi sa svjetlošću zore. 
Pomalo ošamućeno sjeda i shvati gdje se nalazi. U šumi. Blizu Zvizdangrada. 


Osjeća se kao da nema duše. Svjestan da se događaj od prošle noći uistinu 


dogodio. 


On polako odlazi kući... Jedva hodajući i osjećajući se slabo. Bezvoljan, 
utučen i blijed. Ni sam ne zna kako je naposljetku uspio doći do kuće. Nije 
svjestan svojih pokreta i misli. Samo ide. Hoda. Postoji. Iscrpljen i očajan. 


U kući počne normalnije razmišljati. Zatvara se u sobu. Shrvan i izmoren, 
osjeća se jadno. Satrveno. Kao da je sva ona snaga koju je imao još jučer 
isparila i preostala je samo bol. Samo patnja i muka. Odluči meditirati jer ne 


može podnijeti prazninu koju osjeća. 


U dubokom meditativnom stanju on izgubi pojam o vremenu. Tama i Adra 


jedine su teme njegove neuspješne meditacije. 


Nakon mnogo sati Pepica ga probudi iz tog stanja. Mihajlo otvori oči, 
iznenađen jer je Pepica tu i ne znajući koliko je sati i je li uopće još uvijek isti 
dan. Osjećajući se jednako kao i prije meditacije. Ili možda čak još i gore. 


- > Izgledaš grozno. — kaže Pepica. 

Mihajlo ustane s poda. Još uvijek iscrpljen. 
- Znam. - kaže. — Tako se i osjećam. Ko da sam iz groba iskopan. 
-Šta se dogodilo? Jesi vidio Midril? 


- < Midril? — kaže Mihajlo nervozno se smijući. — Zaboravio sam da 

sam zbog tog išao. Adru sam vidio. Nije me pustila na miru. I pobijedila je. 
Ne mogu podnijet ovaj život sad... 


- > Kako misliš? — Pepica ga zabrinuto gleda. — Šta je napravila? 


- Ne želim više pričati o tome. Gotovo je. Osjećam se kao da mi je 


Adra uzela dušu. Ovo više nisam ja. Ja nisam slomljen. Ne mogu biti. 


Pepica shvati da je Mihajlo još u šoku. Očajno gleda Mihajlov odsutan, 
prazan pogled, ali ne zna kako da pomogne. 


-  Pretjeruješ. — kaže. — Nije ti uzela dušu. Samo se trebaš smiriti. 


- Ne. - Mihajlo odrješito odgovori. — Znam da mi nije uzela dušu. 
To njoj nije moguće. Govorim ti da se osjećam kao da je moja duša nestala 
zbog nje. Nedostaje mi taj esencijalni dio koji čini čovjeka. Znam da je tu, ali 
ne osjećam. To znanje mi više nije bitno. Tama me obuhvatila. Imao si pravo, 
Pepice, kad si reko da misliš da bi ci bilo previše da imaš astralni vid. Meni je 
postalo previše. Sad je gotovo. 


- Šta je gotovo? 


- < Neznam. Moj čovječji život. Ne znam. Ne mogu razmišlj ati kad ne 


osjećam vlastitu dušu. 


- Onda samo trebaš ponovo osjećat svoju dušu? — kaže Pepica 


nesigurno. 
- Ne mogu. 
- Zašto? 
- Ne znam objasnit. Kasno je, valjda. 
- > Kasno za šta? Jel ti mogu nekako pomoć? 
- < Ne možeš. Samo prestani razmišljat o ovome. Ne želim pričati. 


- Bit ćeš bolje sutra, je | tako? Vidim da se dogodilo nešto stvarno 

loše, al možda se samo trebaš malo odmoriti. 
Mihajlo ne odgovori ništa. Samo sjedne na krevet i spusti pogled. 


- ‘Oćeš mi objasnit šta se točno dogodilo? — Pepica je postajao sve 


više i više zabrinut... 


Još je neko vrijeme pokušavao razgovarati s njim, ali Mihajlo ga je prestao 
slušati. Htio je samo tišinu i samoću. Boljelo ga je vlastito postojanje. 


Pepica je odlučio nadati se da će Mihajlu zaista biti bolje sutra pa otiđe jer je 


shvatio da Mihajlo više ni ne čuje njegove riječi. 
Tek pola sata nakon što je Pepica otišao, Mihajlo primijeti da je sam u sobi. 


Misli da više nikada neće vidjeti Midril. Ne vidi nikakvu nadu. Kako da 


pronađe nadu? 
On uzme Kuran i počne ga čitati. 


Nakon prve stranice zaklopi oči. Ne može izbaciti Adru iz glave. Zatvori 
knjigu i vrati ju na policu. 

Sedamnaesto poglavlje 


Tihi zov šume privlači me da istražim svoju propast. 


Jedva nazirem poznate dijelove Zvizdangrada u tami koja postaje sve 
mračnija. Želim otići. Loš osjećaj me podsjeti na nešto. Nešto slično ovome 


već se dogodilo. Sto? Pretražujem sjećanja pokušavajući shvatit zašto sam tu. 
Postanem svjestan da samo sanjam. 


Ovaj san čini mi se kao početak noćne more. Zamislim da u šumi postaje 


svjetlije. 
- > Neka bude svjetlo! — kažem. Ali ostane mrak. 


Ne mogu kontrolirati san. Zarobljen sam u ovoj tami. Baš kao i u budnom 


stanju. 
Mjesečina iznad. Ali ne vidim njeno svjetlo. 


Hodam dalje iako više ništa ne vidim. Drvo mi prepriječi put. Stanem. Taj 
put je gotov. 


Potonio sam u mrak i vapim za posljednjom zrakom umirućeg svjetla. 
Tražim barem naznaku svjetla u šumi mračnoj i čudesnoj. Ispod hrasta gdje 
sam se oprostio od duše. Ispod punog Mjeseca dio mene. Nestalo je sve što 
sam ikada bio. 


Buđenje... 


Zvoni mi mobitel. Iznervirano otvorim oči. Znam da je Veronika jerje zvala 
već dva puta. Ne mogu joj se javit. Znam da će ona odmah primijetiti moju 


promjenu. Ugasim mobitel. 

Migrenozna epizoda. Samo su mi migrene falile. 


Više ne želim vidjeti Veroniku. Niti druge ljude. No znam da ovo nije moja 


uobičajena mizantropija. Ne želim više ništa. Osjećam samo patnju. 


Ovi zli osjećaji više ne dopuštaju dobrima da pobijede. Oni omalovažavaju 
sve stvoreno snagom koju uzdižu. Sve što sam ikad bio nestalo je s dušom 
dubljom od beskraja. Pijeskom vremena koji je utopio sve za čim sam ikad 


žudio preobražen u ovo... 

XVII 


Veronika i Mihajlo sjede na kauču. Treći dan od punog Mjeseca, a Mihajlo se 
još uvijek osjeća isto. 


Svakako ne pomaže što po prostoriji hoda Adra. Mihajlo ju je već vidio i 
postao je još zlovoljniji zbog toga, pa je odlučio da će pokušati ne obazirati se 


na astralni svijet. 


Adra ga ometa. Grize mu um. Ne vidi ju, no osjeća njezinu prisutnost. Začuje 
hihotanje. Po prvi put čuje glas tog džina i to ga još više oneraspoloži. 
Frustrirano se fokusira na neku neodređenu točku u prostoru i zamišlja kako 
ta točka postaje svjetlo koje će ga voditi na ispravan put. Veronika zbunjeno 
čeka da on nešto kaže jer joj nije jasno što se događa. Ona pošalje poruku 
Pepici. Pozvala je Pepicu da dođe kod Mihajla jer je pomislila da će tako 
dobiti neki odgovor. Jer joj se činilo da Mihajlo ne želi razgovarati s njom. 


- > Zašto se ponašaš tako čudno? — pita Mihajla. 
Mihajlo čuje njeno pitanje. Žao mu je. Poželi da ju nije upoznao. 
- Neću objašnjavati. 


- Ne moraš mi reći. Samo me nemoj ignorirati. Ponašaš se prema 
meni kao da si odjednom postao druga osoba. 


- Nisam više osoba. — kaže Mihajlo gledajući u prazno. — Izgubio 


sam dušu... 
- Sta to treba značiti? Ne razumijem. 


- Ne mislim doslovno. Metaforično mi je uzeta duša. To je najbolje 
objašnjenje koje mogu dati. Žao mi je ako misliš da te ignoriram. Ti imaš 
previše dobrih osobina da uopće budeš tu, okružena svom ovom 


negativnošću... 

Dođe Pepica. Uđe u prostoriju i pogleda Mihajla s određenim suosjećanjem. 
Već je pokušavao razgovarati s njim, ali nije ništa postigao. 


- Jesi bolje? — pita ga. 

Gore. 
- < Hoćeš mi ti objasnit šta se događa? — Veronika pita Pepicu. 
- Mislim da to može samo Mihajlo. — kaže Pepica. 


Objasnio sam vam već. — Mihajlo kaže brzo. — Ostao sam bez duše. 
Više nema potrebe da uopće budete tu. Nema više Mihajla. Možete mi i 
sprovod napravit. 


- Mihajlo, zvučiš kao da si poludio. — kaže Veronika. — Svaka 
situacija ima rješenje. 


Ova nema. 
Zašto to misliš? Jesi nešta loše napravio? 
- Ne. 
Mihajlo opet čuje Adrino hihotanje iza kauča. 
U čemu je onda problem? Zašto kažeš da si ostao bez duše? 
Adrino smijanje postaje sve jače i glasnije. Mihajlo poklopi uši rukama. 
Mihajlo? — Veronika ga gleda s nevjericom. 


Pepica još uvijek stoji i osjeća da Mihajlo neopisivo pati. Ne zna što da 
napravi. 


- Veronika, možda bi bilo bolje da odeš kući dok se Mihajlo ne smiri. 
Vidiš da ne razmišlja kako treba. 


Veronika polako ustane i tiho ode. Adra stoji iza kauča i veselo se smješka. 

Idi kući, Pepice. — kaže Mihajlo i spusti ruke s ušiju. — Ne želim da 
dijeliš moju patnju. 


- Ovo nema smisla. Ti si osoba koja uvijek pobjeđuje. Nikad te 


nisam vidio u ovako lošem stanju... 
Ovdje je. - Mihajlo ga prekine. 

Pepica se ukoči. 

Zaboravi što je htio reći. 


Zna da mu je Mihajlo upravo rekao da je i Adra u prostoriji. Odjednom ga 
obuzme strah. 


Mihajlo opazi njegov strah. 


Ošli smo u elać. — kaže Mihajlo sa sumornim smiješkom. — Idi, 


Pepice. Čuvaj se neviđenoga. 

Osamnaesto poglavlje 


Dođem do Zvizdangrada i pored ulaza u tunel sjedi Jakov, brat od Pepice. 
Njegove mlade smeđe oči uživljeno čitaju knjigu naslova ,, Masonerija". 


Šta radiš tu, Jakove? — pitam ga. 
Gusta magla najedanput se proširi tlom Zvizdangrada. 
- < Čitam. Znaš šta su masoni? Oni skroz propali ljudi? 


Naravno. — kažem. — Ali zašto čitaš o tim glupostima? Ima toliko 
korisnih knjiga na ovom svijetu... 


Naglo postane hladno i vrijeme se izmijeni. 


- < Zanimljivo mi je ovo. — kaže Jakov. — Sad znam da se masoni hrane 
s ljudima. 


Zvizdangrad postane mračniji. Shvatim šta se događa. 
Opet sanjam. 


Oko mene je sve mračnije i mračnije. Više ne vidim Jakova. Zamišljam da je 
svjetlije i opet se ništa ne događa. Postanem bijesan. Želim kontrolirati san! 


Mrak postaje sve jači. Odlučim završiti san. 


Probudi se sad, od sve sljepoće koja ti zamračuje um! — kažem sam 
sebi. 


San završi. Probudim se. 
Broji li se ovo kao kontroliranje sna? 
Nisam baš siguran. 


Primijetim da sam spavao na fotelji u boravku. Adra toliko loše utječe na 

mene da ne znam šta radim. 


Pričekam nekoliko trenutaka da me svjetlost dana razbudi pa uzmem 


ključeve od auta sa stola i izađem van. Odmah ugledam Pepicu. 


On ležerno čisti noževe kraj otvorene kapije svog dvorišta i mahne mi kad me 


ugleda. 


Polako dođem do njega. Nemam volje razgovarati, ali znam da se Pepica 


brine za mene. 
- Gdje ćeš? — pita me. 
- < U šumu, naravno. 


- < Ozbiljno? Jel ti to pametno? Ne izgledaš baš najbolje. Propo si kao 
stari kauč. — on pogleda uokolo. — Je ľ ona tu? Sad i ja postajem paranoičan... 


- < Gotovi smo kao gotove mačkice. — kažem tiho. — Nije tu. 
Pepica se počne smijati. 


- Sad mi se ipak čini da si bolje nego jučer. Znao sam da ćeš se polako 


vratit u svoju normalu. 


- Nisam bolje zapravo. Samo sam shvatio da to nije razlog da 


odustanem od borbe. Još uvijek moram dobiti neke odgovore. 
- Jesi pričo s Veronikom? 


- Ne. Bolje je da ne pričam s njom. To može samo loše završit sad kad 


nisam baš sav svoj. 
- Ne misliš da će loše završit baš ako se nastaviš ovako ponašat? 


- Možda. — kažem polako. — Al Veronika ne razmišlja kao većina 
ljudi. Mislim da već djelomično shvaća. 


- < Janimalo ne razumijem šta se događa u tvojoj glavi sad. Uvjeren si 
da nemaš dušu, a znaš da je imaš. Boriš se protiv samog sebe. 


O 

Najvažnija borba je borba sa sobom. Važno je da ne odustaneš čak 
ni kad znaš da nema nade za pobjedu. Sjetio sam se toga u snu. 


- Toje dobro. — Pepica se složi. — Zvuči kao stari Mihajlo. Mogu ja ić 
stobom u šumu? 


Ne. — kažem zapovjedno i odem. 
Meditiram kod Zvizdangrada. 
Ne znam koliko je vremena prošlo. Odlučim sada prekinuti i otvoriti oči. 
- < Midril? — kažem gledajući hoće li se već jednom negdje pojaviti. 
Zašto je još nema? Potrebno mi je da pričam s njom. Više nego ikad. 
Midril! 


Tišina. Ni ptice se ne čuju danas. Kao da se sve urotilo protiv mene. Cak i 


šuma koja mi je uvijek dosad donosila mir. 
Midril? — ponovim očajno. 


Kako da pobijedim u ovoj bitki? Treba mi samo malo njene pomoći i znam 


da bi odmah sve bilo toliko lakše. 

- < Midril? Trebam te kao što biljka treba sunce! 
Osluškujem hoću li čuti njezin iscjeljujući glas. 

- Midril? 


Ne. Neću dopustiti da me očaj svlada. Već ne osjetim dušu. Ali neću biti 
kukavica. 


Midril, — kažem — ne znam jel se namjerno ne pojavljuješ, ali 
pokušat ću dokazati da sam bio i jesam vrijedan svoje duše. Hvala za prijašnje 


razgovore. 


Neću odustati. Pobijedit ću sam. 

XVIII 


U samoći svoje sobe Mihajlo osjeti da je nešto blizu njega. Da ga nešto ubija. 


Izađe iz sobe slijedeći svoj osjećaj. Traži Adru. Želi pričati snjom. Ne zna što 
pokušava ni kako da se bori s vlastitim osjećajima, a ipak mora nešto 
napraviti. Prolazi hodnikom, promatra astralni svijet i naposljetku dođe do 


kuhinje. 


Adra smireno sjedi za stolom kao da je to baš ono mjesto gdje ona treba biti, 


a Mihajlov otac razgovara s nekim na telefon. 


Mihajlo promisli o tome što da sada napravi. Ne može pokušati komunicirati 
s Adrom jer mu je otac u prostoriji, ali ne može ni ostaviti oca samog s 


džinom. On sjedne za stol nasuprot Adri. 
I prestane gledati u astralni svijet. 


Razmišlja o toj neobičnoj činjenici da sada više ne vidi to biće. A zna da je tu. 
Ali gdje tu? U astralnom svijetu. Nije u fizičkom. Jesu li onda uopće u istoj 
prostoriji? 


No to ga zapravo ne zanima. Pronašao je snage da ne provjerava što Adra 
radi, iako ga neopisivo zanima, i misli da je to dobar početak. To znači da nije 


toliko nemoćan kao što mu se činilo jučer. 


- < Dobro... Samo ti budi vridan. Bok... — Mihajlov otac završio je 


razgovor. 
- > Pričo si s Ivanom? — pita ga Mihajlo. 


- Da. Kadgoder me zove, ponadam se da će nas doć posjetit. Griota 
je to. Tako zapostavit obitelj zbog posla. 


Mihajlo se sjeti da nije vidio brata već godinu dana. 

- > Znaš da ne voli bit na selu. — kaže ocu. — Mogo bi i ti njega posjetit. 


- Ne, nikako... Treba znati reda. Nisam ja za grad. Ma, zapravo, dosta 
je meni što me on nekada ovako zovne. Onda ja znam da je sve dobro. A šta 


je to s tobom u zadnje vrime? Izgledaš ko da se drogiraš... 


Mihajlovi podočnjaci i ista odjeća koju je nosio već nekoliko dana nikako se 


nisu slagali s njegovim staloženim načinom razgovaranja. 


- Bilo bi bolje da se drogiram... — kaže. — Umjesto toga, samo 
preispitujem svoje postojanje i neke nagomilane, zbrkane misli jer ne mogu 
podnijeti sve što se događa, odnosno ne sve, nego onaj minijaturni dio svega 
koji je gotovo zanemariv, ali meni nije, i muči me gore od svih zbrojenih 
noćnih mora koje sam ikad imao i onda se zbog tog osjećam kao da sam 
odbacio od sebe ono što me činilo izvanrednim i moćnim bićem, pa sad 
trunem ko neki leš i širim dekadenciju i nesreću gdje god idem. Al dobro je 
to, barem se ne drogiram. 


- < Vidim da nisam trebo ni pitat... — kaže Mihajlov otac i nervozno 
prođe rukom kroz svoju sijedu kosu. — Ti i onaj Pepica mi nikad niste bili baš 
najnormalniji... Nikad nisam razumio ta vaša ponašanja. Uvijek ste sve 
morali radit drugačije od ostalih. No dobro, valjda, važno je samo da ste 
dobre osobe. AP nema mi logike ništa što si upravo reko. 


- < Gdje prestaje logika, počinje policija. - Mihajlo kaže rečenicu koju 
mu Pepica često ponavlja i nasmiješi se. 


Otac mu se nasmije i odmahne rukom na te riječi. 


- > Kakve to nebuloze govoriš? Valjda se ne trebam ni brinit za tebe 


kad još govoriš takve gluparije. 


Mihajlo se ponada da je Adra vidjela da se upravo nasmiješio. Neka taj džin 
shvati da borba nije još gotova. Neka primijeti da će biti teža nego što su 
oboje dosad mislili. Nije li i smijeh ponekad dobar način borbe? 

Devetnaesto poglavlje 


Sam sam s tisuću pitanja. 


Sjednem na stolicu, tijelo mi se oduzme i šetam po umu tražeći izgubljena 


znanja — koja nisu moja. 


Šta se to stvarno događa sa mnom? Jesam li ušao preduboko u tamu pa 
pronašao demona koji će me prisiliti da požalim svoju znatiželju? Volio bih 
skupit snage da pobijedim, ali ne osjećam dušu... To je tako čudan osjećaj. 
Neopisiv. Tako grozan osjećaj... 


Jesam li ja kriv što više ne vidim Midril? Što sam napravio? Kako da shvatim 
ono što mi je govorila? Putevi i Snaga... Što je moj cilj zapravo? Da spasim 
dušu? Da uništim Adru? Da dobijem odgovore? 


Trenutno mi je toliko toga nerazumljivo. Ova stvarnost mi je nejasna. 
Je li ovo kraj mog života? 


Znam da je Midril govorila istinu. Znam da je moja snaga već u meni. Ali 


kako da osjetim tu snagu u potpunosti? 


Povremeno nam uvidi dolaze na najneočekivanije načine i možda bi me to 
trebalo tješiti jer to znači da postoji ta vjerojatnost da ću riješiti svoje 
probleme kada budem spreman na to. Nema smisla rješavati nešto ako nismo 


spremni na to. 


Oni koji se suočavaju s opasnostima, a nisu spremni na to, mogu loše završiti. 
Ja sam uvijek bio svjestan rizika. Ali sam ujedno i znao da sam spreman jer 
sam u lošim situacijama mogao povećati svoju snagu i odlučnost. Ono 
najgore mi je samo predstavljalo izazov. No zašto se onda moja duša sada 
skriva od mene? Znači li to da nisam bio spreman? Znam da je odgovor na 
ovo pitanje negativan. Ne znam kako znam, ali znam. Bio sam spreman. I 


jesam spreman. Ali trebo sam biti spremniji. I trebam sada biti spremniji. 


O 

Da mogu biti još spremniji na nove izazove. 
Umoran sam od nejasnih misli. 


Kako ću uskladiti ovo moje sadašnje stanje s prividnim normalnim životom 
koji drugi ljudi, zatočeni u zlom sustavu i u lažima za koje su preslijepi da ih 


se odreknu, vode sebično uživajući u iluzornom materijalizmu? 
Umoran sam od jasnih misli. 


Veroniki se nisam javio ni na jedan poziv. Odgovorio sam joj na nekoliko 
poruka, aľ znam da ona shvaća da joj puno toga prešućujem. Ne mogu joj 
ovo sve objašnjavati. Znam da mi treba samoća da vratim barem dio svoje 
snage i moći. Zašto sam ju upoznao? Ova patnja je toliko nepoštena. 


Tako sam umoran. 


S krhkom nadom odlučim da ću večeras sanjati lucidni san. 


* * o 


Istog trena kada sam ugledao most Zvizdangrada, od kojeg sada ne postoje 


nikakvi ostatci, znao sam da sanjam. I moja nada se povećala. 


Most vodi preko kanala do Zvizdangrada u čijem je središtu sada stajao 
starac. Taj starac izgleda mi poput nekakvog druida, duge sijede kose i brade, 
u smeđoj odjeći, u lijevoj ruci drži lituj. Mogu izdaleka vidjeti da starčeve 
plave oči gledaju prema meni i da čeka da dođem do njega. Čujem zvuk flauta 
kako dolazi iz daljine. 


Krenem prelaziti most i divim se ovom snu. Ne vidim prave utvrde nigdje. 
Ali Zvizdangrad je pun nekakvih grmova i raznog cvijeća. Sve izgleda toliko 
drukčije nego sada u stvarnosti. Uočim Zbručki idol iza starca i sjetim se sna 


u kojem me posjetila Midril. 
Dođem do starca i stanem. 


- < Slava Rodu! — starac me pozdravi sa srdačnim osmijehom. 

Nesigurno gledam u njegovu dobrodušnu pojavu. Ponadam se da ni ovaj put 
moje pitanje neće biti posve idiotsko. 


- 0Jesili ti anđeo? — pitam ga. 
Starac odmahne glavom. 


- Ne. — kaže. — Ja sam starješina Vukoslav. Zapravo je nebitno jesam 
li u prošlosti stvarno živio ili ne. Ovdje sam kao dio tvoga sna. Isplutao sam 
iz tvoje podsvijesti i ne mogu ti dati odgovore na pitanja za koja znam da ih 
ti želiš postaviti, ali to znam samo zato jer sam dio tvoga sna. Pa je i to moje 


znanje upitno jer je zapravo tvoje. Odnosno jane znam, nego ti znaš. 
Zbunjeno razmislim o njegovim riječima. 
- Znači, ne možeš mi pomoći? 


Vukoslav mi ispruži svoju desnu ruku i na dlanu mu stoji mali plavi kamen u 
obliku nesavršenog polumjeseca. Prepoznam lapis lazuli. Uzmem taj plavi 


polumjesec u ruku i shvatim da prikazuje trenutnu fazu Mjeseca iz stvarnosti. 


- > Pitaš me može li ti dio tvog sna pomoći? — kaže Vukoslav značajno. 
—_ Ti zapravo sam sebi odgovaraš da ti dio tvog sna može pomoći ako ti sam 
znaš da ti dio tvog sna može pomoći. A je li ti ovo pomoglo, to isto znaš 


upravo ti. 
- Moram reći da je ovo još više zbunjujuće nego razgovor s anđelom. 


- Ako ti znaš da je ovo još više zbunjujuće, onda bismo mogli 
pretpostaviti da to doista je još više zbunjujuće. Ali znaš li ti to doista? Ipak, 
ti znaš da ja nisam anđeo niti stvarno biće, pa znaš da nećeš dobiti sada 


odgovor koji ti treba od ovog dijela sna. 


- > Pretpostavljam da znam da se trebam probuditi i onda pronaći 


odgovor? 


- < Ako znaš, onda znaš. 

Imam osjećaj da sam sada u dva svijeta, fizičkom i astralnom, i da mogu otići 
u još dva, ali znam da se trebam probuditi da pronađem neki odgovor na 


nešto. Ali ne mogu izdržati da ne pitam... 
- A moja duša? — upitam nestrpljivo. 
Dan se odjednom počne smračivati. 
Ne opet. 
Ne želim noćnu moru opet. Nisam trebao pitat. 
Vukoslav podigne lituj prema nebu i svjetlost se polako vrati. 
Rastreseno se nasmijem. 
- Ti znaš, Mihajlo. — kaže Vukoslav. 


I san iščezne. 

XIX 


Gmižući oblaci skrivaju Mjesec. 


Mihajlo stoji ispred kuće i rastuži se jer nema dovoljno mjesečine vani i 
poprilično je mračno. Fasciniran svojim snovima, nakon buđenja odmah je 


izašao na prekrasan noćni zrak, namjerno ne gledajući u astralni svijet. 
On krene do Pepice da posudi njegovu pušku. 


Starješina Vukoslav mu nije baš pomogao i nije došao do nikakvog odgovora 
kada se probudio, ali je odlučio da će noćas prespavati kod Zvizdangrada. 
Nije mu stalo do života dok se ovako osjeća i misli da nema više što izgubiti. 
No ako se dogodi da ga Adra napadne u obliku psa ili nešto slično, želi biti 


spreman da se može obraniti. 
On pozvoni na vrata. 
Suočavanje sa strahom i hrabrost jedino su što mu sada ima smisla. 


Vrata ne otvori Pepica, nego Ivona, njegova šesnaestogodišnja sestra. Njezina 


crna kosa do ramena u ovoj je noći izgledala još mračnije nego inače. 
- < Bok.Je1 Pepica tu? 
- Ne. - kaže Ivona. — Nije kod kuće. 


Mihajlo to shvati kao sudbinu, pa odustane od posuđivanja puške. Pomisli da 
bi Pepica ipak trebao znati da ide kod Zvizdangrada jer bi se moglo dogoditi 


nešto nepredviđeno i nije siguran hoće li se uopće vratiti iz šume živ ujutro. 


- Možeš mu samo reći kad se vrati da sam ja otišo prošetat do 


Zvizdangrada? 


- Može. — kaže Ivona. 

Odjednom do vrata dođe desetogodišnji Jakov koji je postao jako znatiželjan 
otkad je primijetio da Pepicu jako zanima to tajanstveno mjesto imena 


Zvizdangrad. 
- < Zašto ideš do Zvizdangrada? — pita ga Jakov. 


- > Bok, Jakove. Volim biti u šumi, pa planiram prenoćit tamo. Mislio 
sam posudit pušku od Pepice, aľ ipak mi ne treba. 


- Jelse bojiš šetati u tami? 


-Šta bi se bojao? Cijeli život živim s tamom u sebi. Samo recite 


Pepici gdje sam da zna ako se ne vratim ujutro. 

Mihajlo krene odlaziti, a Ivona na tren zabrinuto izmijeni pogled s Jakovom. 
- Čekaj! — kaže Mihajlu. — Ne možeš samo tako otić spavat u šumu... 

Ali Mihajlo već ode. 


I mreža košmara već plete svoje otrovne niti da izazove njegovu ustrajnost i 


izjede mu nadu. 

Dvadeseto poglavlje 


- < Sprema se nešto krvavo i grozno. — kaže Pepica. 


Osjetim da je nešto čudno. Pepica gleda u zid u mojoj sobi. Osjetimo grozan 
smrad koji se sve više i brže širi. Pokraj Pepice krenu navaljivat iz zidova 
nakaradna smrdljiva polutrupla. Strašni, ogavni zombiji koji užasno smrde. 
Osjetim da nas hoće rastrgati. Pepica ih krene ubijati nožem, a ja samo stojim 
jer sam svjestan da je san, ali su mi mrtvo odvratni zbog smrada i muka mi je. 
Jedan preotme Pepici nož i ubode ga u nogu. To me naljuti, pa uzmem sjekiru 


koja je stajala ispod kreveta i koljem ih lijevo i desno. 
- < Sad ste bespomoćni! — smijem se, ali se zabavljam. 


Udarim jednog posebno ružnog s oštrim zubima i ružnim, zaobljenim 


kanđama. 


- Jer ja sam te otvorio sa svojom sjekirom, — kažem mu — nisi tako 


strašan. 
Nakaza zatetura i padne. 
Ima ih sve manje u sobi. 


Zamislim da imam mačetu umjesto Adrine sjekire pa ih nastavim uništavati. 
Totalna zabava mi je klati ih lijevo i desno, sve se okrenulo. Više mi nije 


odvratno i što ih otvaram i što padaju njihova crijeva po podu. 
Sve ih pobijem. 
Postane vrlo tiho. 

- Noć neće iščeznuti. — kaže Pepica. 


Odjednom se tlo počne urušavati i ja propadnem. Ispadne mi mačeta. 

Čudni pad me potpuno iznenadi. 


Ljosnuo sam u neki tamni prostor, ali ne osjetim tlo i znam da stojim. 


Prostor? Nije to prostor. 


Okružen sam tamom. Nema ničega, nema izvora svjetla, nema ništa... Samo 
mrak. Samo crni ekran. Osjetim sebe da postojim i ništa više. Samo ja 
postojim u mraku. Osjećam neku prisutnost oko sebe koja je odvratna. 
Prijeteća nesigurnost je u zraku. A nema ničeg oko mene. Samo beskrajni 
mrak. Ali kao da se sužava oko mene. Nešto mi dolazi blizu, ali apsolutno 
ništa se ne događa. Ništa ne vidim. Ali znam da neka energija ide oko mene, 
sve je bliža, gora i odvratnija. I zlobna. Osjećam da je zlobna. Ne vidim ništa, 
ali fizički osjetim da me počinju ščapat neki neljudski udovi u tami. Mrak me 
'oće progutat. Omotava se oko mene svojim odvratnim pipcima i guši me. 
Pokušavam se boriti, ali borim se protiv nečeg nevidljivog. Čujem smijeh i 


ruganje dok sluzavi mrak nastavlja plaziti po meni. 


* ox o 


Danas je moj 10. rođendan. U močvari sam. Ne znam kako sam dospio tu, ali 
čujem glas svoje mame i želim otkriti odakle dolazi. Nestvarna močvara 
šućmuraste boje me plaši. Sve je užasno odvratno i odbojno za gledat. Iz 
svojih čudnih očiju vidim sve. Sve drugačije od ostalih. Vidim svoju mrtvu 


mamu. Trčim po močvari, ali ona bježi od mene. 
- < Stani, molim te! 

Ne mogu ju stići. 

Nema je više. 


Sam i izgubljen duboko u močvari, pokušavam pronaći mrtvaca. Zašto je 


otišla? 


Ja i Pepica sjedimo u rovu. Rat je i moram se boriti. Naša je dužnost da 


pružamo otpor u borbi protiv zla koje nas napada. Časna je ta čovječja 

dužnost. Ali nije za kukavice. Zato je dobro što je i Pepica tu samnom. Pepica 
uvijek precizno pogađa neprij atelje i znam da mogu uvijek računati na njega. 
On me nikada neće izdati. Jedan posebno izdresiran merkat nam sad donosi 
municiju i hranu u naš rov. Crnih očiju i u modricama, razveselio se kad je 


vidio da smo i mi još živi. 


Sad je dosta tiho ovdje. Ali većinom nije tako. Srce mi se često ubrzava zbog 


zvukova koje čujem, no ne obazirem se previše na to. 


Osjećam da je u visini nešto lijepo i moćno. Nešto nama nevidljivo što pazi 
da naši neprijatelji ne razore sve oko nas. U ovom ratu... U snu? U ovom snu 
nešto u visini bdije za nametljivim noćnim lutalicama. Ovaj rat je samo san. 


Stvarni rat je gori. 
Izađem iz rova. Želim vidjeti kako ovaj grozomoran san izgleda tamo. 


Trupla ljudi leže u blatu i ja hodam dalje zgrožen prizorima koje vidim. Ti će 
ratnici biti nagrađeni za svoja dobra djela. To uistinu mora biti tako. I 
njihova žrtva neće ostati zaboravljena. Čak i ako se njihova imena zaborave, 


pali heroji zauvijek ostaju u srcima. 


Pomalo sam zbunjen jer je ispred mene nekakva provalija i jer su neprijatelji 
otišli i ostavili sumornu pustoš za sobom. Stajem kod te grozne provalije. Na 
rubu provalije razmišljam o ponoru i bojim se da neću uspjeti spasiti druge 
od neprijatelja. Stojim i oklijevam. Ne smijem odustat od borbe. Kakva god 
ona bila. Zašto sanjam ovakve snove? Pitam se kakav bi osjećaj bio da sada 
skočim u ovaj bezdan ispred mene. Ali neću nepromišljeno skočiti. Gledat ću 


u ponor bez dna, skrivajući se od sna. 


Iznenada se probudim. Razaznam da ležim na tlu Zvizdangrada. 
Tlo ispod mene se počne tresti. 


Svjestan da ne sanjam, zbunjeno i pospano osjećam kako se tlo sve više trese. 


Potres? Ne vidim ništa od mraka, pa pogledam u astralni svijet. 

Ali se tlo odjednom zatrese još jače. 


Prolomi se glasan zvuk odozgora i ja refleksno poklopim uši rukama. Ne 


mogu ustati. U ušima mi zuji i nisam siguran je I zvuk presto. 
Tlo se nastavi tresti. 


Osjetim kako se zemlja razdjeljuje i kako tonem dok mi u ušima još uvijek 
odzvanja. Pokušavam se uhvatiti za nešto, ali — sve se trese... i propada... Srce 
mi zadrhti. 


Ne! 
Gotovo je. 


Smrt. 


"Tama i vatra ispod mene. 


Osjetim da stojim na mostu. Što je ovo? Jesam li mrtav? Osjetim da se moram 


kretati do drugog kraja mosta. 
I prepoznam Sirat ćupriju. 


Osjetim probadajuću bol u stopalima dok krećem hodati i pokušavam paziti 
da hodam ravno. Most koji vodi iz pakla do raja... Ovo mora biti noćna mora. 
Zašto ne mogu postati lucidan? Stvarno je. Samo neka nije stvarno. 


Jedva vidim ispred sebe. Nešto me ogrebe po nozi. 
Jesam li stvarno umro? Je li ovo san? 
-Ovo je Sudnji dan. — začujem dubok, prodoran glas. 


Gotovo izgubim ravnotežu. Nije moguće... Nema smisla da Sirat ćuprija 


postoji. Ovo mora biti noćna mora. 


Stopala me gadno bole. Toplina vatre me plaši. 

Nije moguće da je život ovako brzo prošao... 
Ne znam kako nastaviti koračati. Ovo je stvarno. Zašto?! 
Kako da dođem do kraja mosta? Nemoguće... Moje duše ionako nema. 


Izgubim ravnotežu i padnem, ali se rukama dočekam na tanki most i bol mi 
probada ruke. Nema ovdje fizike. Samo agonija. Plamenovi me prže. Ne 
znam kako ustati. 


Ne! Previše boli. 
Uspijem ipak nekako ustati i nastaviti svoj put. 


Koliko dugo već hodam? Hoću li pasti u vatru? Kakva bi šteta bila? Zar se ne 


čini da mi je duša već sada tamo? A gdje sam ja? 
Bol bez duše. 

Je li Midril na drugoj strani mosta? 

Bol u meni. 


Hoću li susresti Adru u vatri? 

XX 


Mračak je, noćne more preplavljuju stvarnost. 


Mihajlo! — Pepica osvjetljava dijelove Zvizdangrada svjetiljkom 


dok uznemireno traži Mihajla. 
Razbijena je knjiga snova. 
- Mihajlo! 


Mihajlo se naglo probudi i svjetlo ga prenerazi. Sav u znoju, dok mu srce 
nekontrolirano brzo kuca i disanje mu se ne smiruje, on još uvijek osjeća 


toplinu na svojoj koži i bol. 
Pepica dotrči do njega. 
- Jesi dobro!? 


Gleda u Pepicu s izbezumljenim pogledom dok polako prepoznaje svog 
prijatelja. 


- Gdje sam? — pita Pepicu. 


- Kod Zvizdangrada. Vidim da si sanjo noćnu moru. Moraš se malo 


smiriti prvo. 
Ne... — Mihajlo ga zbunjeno pogleda. — Jesi i ti mrtav? 


- Šta? — kaže Pepica. — Pretpostavljam da to znači da nisi dobro. 
Ajde, idemo natrag. Ne trebaš biti ovdje. Trenutno me užasava i ovo mjesto 


iti. 
Mihajlo gleda u tlo na kojem leži. Čitavo i kakvo je bilo i prije. 


Pepica mu pomogne da ustane. 

- Idemo? 


- Ne. — kaže Mihajlo pokušavajući razabrati svoja sjećanja koja su mu 
toliko stvarna. — Nije bilo potresa? 


- Ne... 
- Činilo se toliko stvarno. Nisam trebo doći tu... 


- Nema me sat vremena i odma belaj. — kaže Pepica gledajući oko 


sebe. — Idemo iz šume? Kruži neka negativna atmosfera ovdje. 


Crne misli roje seu Mihajlu dok propituje vlastite stvarnosti. On je sanjao da 
je mrtav, ali mu je taj san izgledao posve stvarno. Možda zato što se i sada 


osjeća kao da je mrtav. Jer ne osjeća svoj život. Svoju dušu. 


- < Mislim — kaže Mihajlo, a srce mu nastavi ubrzano kucati — da ću 
otići u svoju staru kuću na neko vrijeme. Ne želim otići iz šume. To mi zvuči 


kao bježanje. 
- < O kakvom potresu si pričo? 
Njih dvojica krenu odlaziti dalje od Zvizdangrada. 


- < Samo noćna mora. — Mihajlo odgovori. — Sad mislim da ništa nije 


bilo stvarno. 
- A Adra? Nije tu? 


- Ne želim ni znati. Ne zanima me, pa ne gledam u astralni svijet. 
Htio sam si samo dokazati da imam dovoljno snage, pa sam došao tu. Nije 


baš dobro završilo... 
- < Isvejedno ćeš ostat u šumi? 


- Iskreno, ne mogu ni zamislit da mi se može dogoditi nešto gore od 
onog što sam upravo osjećao. To je bila neopisiva patnja. Za koju sam mislio 
da će me dovesti do vječne kazne. I zauvijek me osuditi na postojanje bez 


duše... Hvala što si došo. Ne znam šta bi se dogodilo da me nisi probudio. 


O 

Iznad njih i tame polumjesec sja i zvijezde trepere jer gmižući oblaci više ne 
skrivaju Mjesec. 


Ali Mihajlo ne vidi to svjetlo jer je u tami šume. 

Dvadeset prvo poglavlje 


Stara kuća. Noć. Pokušavam spavati. 


Umoran sam, ali ne mogu zaspati. Previše sam noćnih mora doživio. I onaj 


put iznad prividno stvarnog pakla me previše iscrpio... 


Previše sam umoran i previše mi je tijelo opušteno, pa već vidim sjene iz 
astralnog svijeta. Maleno društvo sjena kreće se po sobi. Svaki put kada mi se 
te sjene približe, odmah osjetim pritisak u glavi i glavobolju. Umoran sam, a 


ne daju mi da spavam. 
Odlazite, sjene. Želim spavati. 


Ponekad gotovo sramežljivo odu, ali onda se ipak vrate. Valjda ih privlači ovaj 


moj pomalo tmurno kaotični um. 


Otvorim oči i potrudim se barem malo razbuditi. Sjene se rasprše u mraku 
koji će uskoro početi postajat sve svjetliji dok ne prevlada svjetlo. No znam 
da bi se sjene vratile kada bih pokušao ponovo spavati. Sada ću morati 


umoran čekati dolazak zore. 


Ustanem iz kreveta i u mraku lako pronađem upaljač i svijeću pa upalim 


svijeću. Iako mi zapravo ni ne treba svjetlo. Tama je svojstvena meni. 


Ali i svjetlo je lijepo. Nek me sad podsjeća na to. Pa da imam svjetlo u ovoj 


tami. 


Na ormariću me privuće slika na kojoj moja majka drži u naručju malenog 
mene. Ona je razumjela šumu. Možda bi razumjela i moje sadašnje osjećaje. 
Volio bih da nije tako brzo otišla, ali nisam tužan. Smrt je prekrasna. A ova 
kuća je prekrasna uspomena na moju majku. Samo mi nedostaje... Onabimi 
svojom prisutnošću pomogla da uvidim snagu. Kao i Midril. Možda i malena 
Petra. Ali nikoga nema. Drugi ljudi mi pomoći ne mogu. Ostaje samo šuma 


u svom skladu ljepote i strave. Šuma mi je bila i ostala najveća utjeha. 


O 

Zbog curice u bijelom pretvorio sam život u razmišlj anje. 


Bijela me muči i prikazuje mi se, a ja pokušavam dušu korigirat prema Crnoj, 
dobroj, ali ne mogu osjetiti tu snagu o kojoj je ona pričala. Da mogu vidjeti 
Midril opet, znam da bi ta snaga došla zbog nje. Pa zapravo shvaćam da sad 
moram nać snagu u svom umu da oslobodim Crnu da mi pomogne da se 


borim protiv Bijele. Ili ne? 


Što je svjetlo, što je tama? Što je crno, što je bijelo? Trebam sam pobijediti 
džina. 


Moram li se pokajati da se oslobodim zla? Snaga će donijeti dobro, valjda. 


Poboljšat ću svoju knjigu dobrih djela. 

XXI 


Veronika piše novu pjesmu i povremeno pogleda prema mobitelu nadajući se 
da će Mihajlo nazvati. Ne želi mu više slati poruke i pokušavati razgovarati s 
njim jer zna da mu se sigurno moralo dogoditi nešto stvarno loše da mu se 
toliko promijeni ponašanje. Ali nije joj jasno. Zašto joj ne pokuša objasniti ? 
Ona pokušava zatomiti svoju znatiželju i biti obzirna prema Mihajlu jer ga 


voli, pa je odlučila da će ga pustiti da u miru riješi svoje probleme. 


Ali ipak se nada da će Mihajlo nazvati i sve joj objasniti. Njena se znatiželja i 
nada samo pojačavaju. 


Mačak prođe pored nje i mijaukne. 
- Hoće li me nazvati, Adolfe? — ona ga tužno upita. 
No Adolf samo skoči na stolicu, sklupča se i ignorira Veroniku. 
- < Shvatit ću to kao ,ne" — kaže Veronika. 


Ona sjetno razmišlja o tome kako ne bi uopće upoznala Mihajla da joj nisu 
umrli stric i sestrična... 


Istovremeno, Adra na ulici gleda u prozor Veronikine sobe. 


Sretna je jer misli da je tako lako uspjela uništiti Mihajlu život. Nije bilo teško 
kao što je mislila da će biti. Osobito ju je razveselilo što je razorila ljubav. 
Mislila je da će morati pomoću Veronike Mihajlu uništiti život, ali bilo je 
dovoljno da sa svojim utjecajem izmijeni njegov način razmišljanja. I sada će 


on sam uništiti ljubav. To je Adru iznimno razveselilo i iznenadilo. 


Jedino što joj smeta je Mihajlova neustrašivost. Toliko puta je osjećao 
neopisiv strah, sve gori od goreg, ali uvijek na kraju pronađe snage da se 
suprotstavi strahu. To Adri trenutno predstavlja problem. 


Pa snuje planove koji će uništiti Mihajlove dobre osobine. 


O 

Dvadeset drugo poglavlje 


Iz sna me probudi osjećaj da je nešto blizu. Znam da je to Adra. Nisam je 


vidio cijeli dan, ali očekivao sam da će doći svakog trena. 

Ne želim gledat u astralni svijet. Ostanem ležati. 

Osjećaj prisutnosti u sobi ne iščezava. Ne mogu izdržati tu neizvjesnost. 
Pogledam u astralni svijet. 


Adra stoji pored prozora. Uobičajeno, obučena u bijelu odjeću i raspuštene 
smeđe kose. Neko vrijeme samo gledamo jedno u drugo u tišini. Nisam 
uznemiren. Raspoznajem da se to stvorenje ispred mene ne čini kao 


čudovište. 
Samo curica. 


Na licu joj sada nije njezin pogled koji odiše zlom. Pomislim da ne izgleda 


kao moćno biće koje mi želi nauditi. Izgleda kao... dijete. 


Zar me ne bi već ozlijedila da je to htjela? Volio bih razumjeti njezina 


razmišljanja. Zašto me želi mučiti? 


Ona počne koračati prema meni. Ja ostanem na mjestu. Samo umorno 


promatram. Što je to napravila s mojom dušom? Tako neopisiv osjećaj. 


Kada dođe do mene, pruži mi ruku. Ali ja ju ne prihvatim. Osjetim da želi da 
ju slijedim. No ja se ne pomaknem. 


U njezinim krupnim, bistrim očima nazirem nešto što prije nisam vidio. 
Gotovo kao da mogu vidjeti krivnju u njenim očima. Kao da mi nikada nije 
ni htjela naštetiti i sada mi samo želi sve objasnit. Jesam li bio u krivu? Je li 
moguće da ta curica, taj džin, zapravo nije toliko zla? Ali mogu li ja oprostiti? 
Ne osjetim dušu... 

Adra se blago nasmiješi. Ali ne zlobnim osmijehom. Već lijepim, djetinjim. 
Bez ikakvih loših naznaka. Kao da je shvatila moje misli. 


Ona me polako uhvati za desnu ruku. 


Osjetim jak pritisak u glavi i kako mi se astralno tijelo pomiče. I iznenadnu 


toplinu. Užareno treće oko. 


Adra me povuće iz tijela i ja se odjednom nađem u astralnom svijetu. 
Zbunjeno i upitno je pogledam, pa ona pokaže na moje fizičko tijelo. Pored 
mene, na krevetu, mirno leži moje fizičko tijelo. Shvatim da mi je pomogla da 


napravim astralnu projekciju. 
Stojim li? Lebdim li? Šta sam ja? Astralno tijelo bez duše. Zašto mi to zvuči 
ironično? 


Adra mi pokaže rukom da ju pratim i krene odlaziti. To me istog trena 
podsjeti na noć punog Mjeseca. Da ju onda nisam pratio, sada bih imao dušu. 
Ogorčeno gledam kako Adra prolazi kroz zid moje stare kuće. Želim li ju 
pratiti? 


Krenem za njom. Polako i oprezno. 


Možda ju ne trebam uništiti. Možda mi nije htjela naštetiti. Ne znam ni što 
da mislim o ovome svemu. Ali ne mogu joj vjerovati. Ona je džin,a moja duša 


negdje skrivena od mene. 
Sumnjičavo pogledam u zid sobe. Mogu li proći kroz njega? 
Pokušam i odmah prođem kroz zid. Ili je zid prošao kroz mene? Čudno... 


Adra me čeka ispred drveća šume. Nesigurno dođem do nje i pomalo me 
plaši činjenica što se sve više odmičem od svog fizičkog tijela. Imao sam toliko 
noćnih mora koje su me možda upozoravale na ovo. Je li ovo loša ideja? 


Činim li pogrešku? 


Nisam kukavica, ali ne vjerujem Adri. Njena djela su bila zla. Je li moguće da 


ovo nije? 

Zajedno uđemo u šumu i znam da me ona vodi do Zvizdangrada. 


Lebdimo kroz šumu kao nekakve sablasne utvare i ja sam svjestan da idem sve 
dalje od svog tijela. Sve dalje i dalje. Do Zvizdangrada dođemo brzo. Puno 


brže nego što sam mislio da je moguće. 


Međutim, tu osjetim da je Zvizdangrad pun loših prisutnosti i pritom 
primijetim da su i Adrine namjere cijelo ovo vrijeme bile loše. Kako to nisam 
osjetio prije? Ja ne trebam biti ovdje. Loš događaj će se dogodit ako ostanem. 


To je ono što Adra želi. Prevariti me i poraziti me. 


Uočim neonske crte na jednom hrastu i skrenem pogled. I sa svojim 
astralnim pogledom ni ne pogledam u Adrinu obmanjujuće bezazlenu 


pojavu, već odem iz šume. 


Ne treba njoj vjerovati. Treba razlikovat hrabrost i glupost. Nisu svi džinovi 
zli, ali Adra je. Nisu svi ljudi isti, ali ja ću pobijedit u svojoj unutarnjoj borbi. 


Astralni svijet... Tako drukčije. Odmaknuo sam se od materijalnog. 

Letim u tom svijetu. Nisam li zaključio da mi ne treba astralna projekcija? 
Zašto sam ja tu? Jel se trebam vratit? 

Sve je puno sjena. Posvuda oko mene su sjene. 

Jezive sjene mi ne žele naštetiti. Opet ta ironija. Mogu li sjene nešto željeti? 
Predugo letim. 

Vratim se u krevet. 


Vratim se u tijelo. 

XXII 


Dah tihe noći približava se iz daljine. 


Mihajlo sjedi na trijemu svoje stare kuće i nostalgično promatra šumu. 
Koliko dugo mora patiti? Ne zna kako da popravi svoje stanje. Nedostaje mu 


onaj mir kojim ga je nedavno šuma opskrbljivala. 
Vrijeme prolazi, a on to jedva primjećuje. Tako brzo prolazi. 


Nagla pojava i brzi let ptice trgnu Mihajla iz zadubljenog promatranja šume. 


Svraka glasno i svom snagom udari u prozor kuće i padne. 
Njen pad produbi tišinu. 

Svraka se ne miče. 

Mihajlo ju pažljivo uzme u ruke. 

Ali ni nju ne može spasiti. Vrat joj je slomljen. 

Opet prekasno za spas. 


Znajući koliko je taj simbolični dragulj neba inteligentan, Mihajlo pomisli da 
ova smrt nije slučajna. Osjeti nježno, lijepo perje svrake na prstima. I pita se 
koliko će trebati da svraka postane hladna i istrune. 


Iznenađeno razmišlja o ovom događaju. 
Na rukama Mihajlo drži jednu mrtvu istinu prirode. 


Ali ne osjeća tugu. Ne osjeća dušu. 


Dvadeset treće poglavlje 


Otišao sam do Zvizdangrada u 3 ujutro s nadom da će možda Midril ipak biti 
tamo. Bilo mi je jako teško odlučiti se na to jer mi je još presvježa ona astralna 
projekcija u koju me Adra namamila. Jedva sam se natjerao da pogledam u 
astralni svijet i sa strepnjom sam očekivao negdje vidjeti neonske crte. Ali 
srećom, neonskih crta nije bilo nigdje i nisam osjećao nikakve loše 
prisutnosti ovaj put. Nesreća je to što nisam vidio ni Midril. Šta se to događa 
kod Zvizdangrada? Možda bi bolje pitanje bilo; šta se to događa sa mnom? 


Nemam vremena za ovoliko patnje i traženja odgovora. Nemam vremena da 
ovo popravim. Ima li sve ovo neku svrhu ili si samo uništavam život bez 


razloga? 

Uglavnom, moram napokon prihvatit da ne mogu tražiti pomoć od Midril. 
Bilo je 4 sata kada sam došao do svoje stare kuće. 

Stao sam kod drveća jer mi se učinilo da sam nešto čuo. 


Umišljam li? Tko bi osim mene došao sam u šumu? Možda čujem nešto iz 


astralnog? 
Čujem lupanje. Mozak ne može naći rješenje. 
Nije astralno. Znam da nije. 


Kretnje crnog psa riješe ovu zagonetku. Vidim crnog pulina kako se mota 
oko kuće. U mraku se otkrije brzi odbljesak u očima tog džina i to me na 
sekundu uplaši. 


Ali što mi može napraviti? Ugristi me? Ubiti? Uzet mi dušu? 


Strašna curica i strašni pas. Da ne znam da je džin, možda bi mi bilo i 


smiješno. 

Ali nisu ovi događaji smiješni. Previše su stvarni i mučni za ljudski um. 
Nekako se natjeram da izađem iz šume pred kuću. 
Pas stane ispred mene i zareži. 

- Adra? — kažem tiho. — Šta radiš tu? 


Želim pričati barem s Adrom ako baš ne mogu s Midril. Aľ pretpostavljam 


da sa psom definitivno ne mogu pričati. 
- Jelse možeš preobraziti? — upitam ju. 


Njezin prijeteći stav se ne promijeni. Samo gleda u mene dok ja osjetim da 
strah vreba oko mene. Jesu li ovi događaji uopće toliko strašni koliko mi se 
čine? 


Pitam se kako funkcionira ta preobrazba džina. 
Adra ponovno počne režati. 


- > Previše se trudiš da me uplašiš. — kažem joj. — Nema ti to smisla. To 


je kao kad čovjeku pukne noga, a ti mu zamijeniš čitavo tijelo. 


Razmišljam o tome da uzmem džepni nožić koji sam ponio sa sobom. Adra 


prestane režati i elegantno otrči u šumu. 
Ja duboko udahnem noćni zrak. 
I uđem u kuću. 


Sutra ću otići iz šume. 

XXIII 


Nakon što je otišao iz šume, Mihajlo je došao kod Pepice. Ali mu nije mogao 
ništa prepričavati i objašnjavati zbog toga što je i Jakov bio tamo. Zapravo je 
Mihajlo htio još samoće, ali je pomislio da bi vjerojatno trebao prvo 
razgovarati s Pepicom jer je njihovo prijateljstvo dugotrajno i osjećao bi se 
kao da ga je izdao kada bi ga sada počeo izbjegavati. Jedini razlog zbog kojeg 
trenutno želi izbjegavati ljude koji su mu dragi je taj što ne zna kako da se 
ponaša zbog svih nedavnih uznemirujućih događaja u svom životu. 


Ali on pokušava razmišljati i objektivno i subjektivno. Koliko god mu to 


teško bilo u zadnje vrijeme. 


Pored Pepice i Jakova sada primjećuje koliko su ljudski životi različiti. 
Njegova duša prekrivena je tamom, ali on se sjeća kakva je bila prije. I to ga 


najviše muči. Nedostaju mu ti snažni osjećaji jer se sjeća da su bili tu prije. 
- < Nervozno titraš. — kaže mu Pepica. 


Preopterećen lošim osjećajima i jezivim događajima, Mihajlo je svjestan da je 


vrlo moguće da zbog toga zrači negativnom energijom. 


- Znam. Zato što mi se uvijek događaju neke nemoguće stvari. 
Nisam trenutno spreman da glumim normalan život. Htio bih samo da 


mogu ostati u šumi... 
- Zašto ne ostaneš? — pita ga Jakov. 


- Moro sam se vratit jer idem radit u ponedjeljak. Završava mi 
godišnji. A ne da mi se na posao. Trebalo bi mi neko rješenje da ne moram 


više ići radit. 


- < Svi smo veliki ispred malih ekrana. — kaže Jakov razmišljajući. — 
Možda do osnujete bend? 

Imamo čak gitaru. — kaže Pepica. - Dobar početak. 


- < Svi veliki bendovi su iz šupe počeli, — Mihajlo se nasmije — neki su 
tamo i ostali. I da možemo biti u bendu, to nam ne bi pomoglo. Mi bi 
svakako morali radit. 


Jesi ti uopće spavo od onog kod Zvizdangrada? — pita ga Pepica 


iznenadno. — Imaš ogromne podočnjake. 
- Šta je bilo kod Zvizdangrada? — Jakov ih znatiželjno pogleda. 


- Ma, samo noćne more. Ne spavam dovoljno od tad. Volio bih da 


mogu samo zaklopit oči i odmorit se u miru. Ali mira nema za mene. 
Oči zaklopi samo kad nitko ne gleda. — kaže Jakov. 


Pepica se zamišljeno prisjeća svog susreta s Midril u snu. Osjeća da Mihajlo 
još uvijek nije dobro. 


Možda uvijek netko gleda... — kaže Mihajlo. — Bolje da odem kući. 
Probat ću ipak malo odspavat. 


Vrijeme koje je proveo u šumi donijelo je sa sobom mnogo novih izazova i 
dvojbi. Dokazao si je da ga strah od nepoznatog neće zaustaviti. Da se uvijek 
može suočiti s Adrom. Ali što je sa strahom od poznatog? Koliko dugo će 
moći izdržati ove nove emocije i osjećaj odvojenosti od vlastite duše? 


U poznatim dijelovima ljudskih misli kriju se tajne odluke koje se otkrivaju u 
svojoj punini tek kada dođe sudbinsko vrijeme koje dopušta to otkrivanje. 
Tako je is mnogim pojavama u ovom postojanju. Ponekad se skrivaju. 
Ponekad otkrivaju. 


Neke se mogu pronaći u snovima. Neke u svakodnevnom životu. A neke u 


smrti. A za ponešto potrebno je sve troje od toga i još više od toga. 

Sada i Mihajlo zna da će otkriti još puno tajni i pojava. Puno spoznaja. U 
snovima. U svom smrtnom životu. U smrti. U noćnim morama. 


Noćne more ga nikad nisu sprječavale da spava. One su uvijek bile potvrda 
njegove tame i moći. Pa je odlučio da će takve biti i sada. 

Dvadeset četvrto poglavlje 


Labirint iz davnina. Tražim po mozgu gdje sam bio, uđem u neki put gdje 
nisam bio i otvaraju mi se novi putevi. Istražujem labirint. Krugovi, san, san, 


san, san, san, san... 


Počinje svanjavati. Lucidan san — odmoran sam kao nikad. Sanjiva ukazanja 
izvrnutog oblika me uvlače u dubine vlastitog nepoznatog. Prije sam mislio 
da neću nikad na ovaj način koristit um, a onda se otkrio preobražaj nakon 


prošlih događaja i kajanje zbog grijeha prošlosti. 


U mojim snovima sivo svjetlo Mjeseca prati noćne duhove koje ja 
povremeno sretnem na nekom putu. Dok osjećam da se vraćam u budnost, i 
Mjesec i labirint i svi snovi polagano blijede u ništavilo. S njihovim 
nestajanjem ja polako otvaram oči i zabljesne me Sunčeva svjetlost zore koja 


iritirajuće obasjava moju sobu. 


Nakon što se razbudim, sjetim se da sutra moram ići raditi i nastaviti 
»Normalan" život. Kako ću živjeti? Kratko pomislim na Veroniku, ali ne 
mogu osjetiti onu istinsku ljubav dok ne osjećam dušu. Nadam se da ona 
barem malo shvaća što sam joj pokušao objasniti. Nema smisla da više 


pokušavam pričati s njom. 


Dođem do ogledala, do običnog ogledala koje sada nema neonske crte da me 
prestrave nekakvom čudnom moći, i dočeka me moj vlastiti odraz. Mogu 
pročitati bol na svom licu. Moja bol je tako iznadosjetilna. Kao da nije osjet. 


Nego nešto više od osjeta, ali tako mučno da ne mogu to podnijeti. 


Moje oči u ogledalu promatraju me toliko intenzivno. Jednostavno se 
moram zapitati ima li njihova boja nekakve veze s mojom astralnom vizijom. 
Toliko su specifične. Jedinstvene. Plavo me uvijek asociralo na led, a smeđe 
na vatru. Ali plavi dio u smeđem oku zapravo samo još više uljepšava taj čudni 
kontrast. Nekad sam se pitao jesu li s razlogom takve boje. Možda su mi oči 
bile znak sve ovo vrijeme. Znak da ću vidjeti više od drugih. 


O 

Želim znati više. Bolje razumjeti astralno i svoj astralni vid. 


Iz ogledala me nastavljaju promatrati čudesne oči koje mi se sada čine nekako 
prazne. Ne vidim svoju dušu u njima. Nezemaljski sam rastrgan. Moram 


pronaći način da popravim ovo stanje. Dosta mi je bolii patnje. 


Pokušavam kontrolirati vlastite misli. Ali to je teže nego što se čini. 


Odmaknem se od ogledala i trudim se odlučiti što da radim. 


Neću ići u šumu. Ne trebam. Znam da mi odlazak u šumu neće pomoći 
danas. Pa tek sam se vratio. Ali misli me stalno vuku prema šumi... Nestrpljiv 


sam. Želim ponovno do Zvizdangrada. 
Moram kontrolirati misli. 
Odem do boravka. 


I neraspoloženo se pomirim s time da ću morati pričati s tatom. Tako mi se 
ne da komunicirat s ljudima. Da mogu komunicirati s astralnim bićima, to bi 


već riješilo neke probleme. Ali komunikacija s ljudima me samo živcira. 
-  Kadsise ti vratio? — pita me tata. 


- Jučer navečer. — odgovorim. — Mislio sam da je vrijeme da malo 


izađem iz šume. 


Tata mi se već priviknuo na to da ponekad bez riječi samo odem u našu staru 
kuću. lako, većinom ne ostajem tamo više dana. Sada sam morao ostati malo 
duže. Mislim da je to bila dobra odluka. 


- < Jošuvijek ne izgledaš dobro... — kaže mi tata. 


- > Zato što se stvarno osjećam kao da ću crknit. Kao da sam jednom 


nogom iznad groba, a drugom u grobu. Kako si ti? 


- Ko država. — kaže on ozbiljno. — Ne mogu te više slušat kako 
baljezgaš neke budalaštine. Je ľ to zbog one krasne djevojke? Niste valjda 
prekinuli? 

- Ne... — kažem. — Nije zbog nje. Samo mi se ne da živit trenutno. 
- > Jedared si to isto bio reko i sat nakon toga bio presretan. 
- Pa, možda će i sada biti tako. 

Legnem na kauč i ležerno pogledam u astralni svijet. 


U astralnom odmah uočim čudnu svjetlost koja prodire kroz prozor u 
boravak. Razbacane zrake te svjetlosti imaju tamnoplavu boju. Odnosno, 


nešto između plave i zelene, ali tamno. Znatiželjno i uživljeno to promatram. 
- Ideš sutra na poso? — upita me tata. 
Prestanem gledati u astralni svijet. 


- Da. Moram... Malo mi nedostaje djetinjstvo. Da ne moram ništa 


raditi. 


- Samo se žališ. Nije ni djetinjstvo tako idealno. I tad si se stalno 


žalio. 


- < Alije zanimljivije. - kažem. — Kao dijete sanjaš da imaš supermoć. 
I ne moraš ići na bezvrijedne poslove. Sad moram radit iako znam da je novac 
samo papir pomoću kojeg se porobljavaju ljudi. Ponekad mi je malo teško 
glumit da sam rob. 


- < Samo čekam da se ponovo počneš žalit zbog Europske unije... 


- > Pa tužno je što se svi ne žale zbog takvih stvari. Mislim da bih 
trebao što češće pljuvat po euru. 


- < Dobro, tu si u pravu. AP ne trebaš bit tako negativan. Nije ti to 


zdravo. 


- Nisam ja negativan. Samo vidim u kakvom svijetu živimo. Baš u 


tom je stvar. Malo previše vidim u zadnje vrijeme. 

XXIV 


Mihajlo se umoran vrati s posla i ugleda Adru kako sjedi pored hrasta pred 
njegovom kućom. Ona mirno sjedi i odjevena je u dugu bijelu haljinu. 
Izgleda kao da čuva kuću. Kao Midril koja čuva Zvizdangrad. Ali Adra 


zapravo ne čuva kuću, nego entuzijastično muči svoj dograbljeni plij en. 


Po stazi hoda nekoliko ljudi iz sela i Mihajlo zastane jer nije siguran što će 
napraviti. Ne želi da netko vidi da priča „sa zrakom”. I ovako se osjeća kao da 


je poludio. On krene u kuću. 


- Adra, odlazi... — kaže joj tiho u prolazu i uđe u kuću te glasno zalupi 


vratima. 


No iako je sada Adra vani, Mihajlu se čini da ga još uvijek nekako ometa iz 
pozadine pomoću svog uma. Kao da ga psihički muči i on se mora braniti, ali 
to ne može. Postaje paranoičan zbog te nemoći. Zašto ga toliko muči to 


naizgled bezopasno biće? 


Zbog umora Mihajlo odmah ode spavati znajući da će sanjati noćne more. 
Ali ne može to izbjeći. Njegova snaga i energija postaju sve više iscrpljene. I 
ne može razmišljati pozitivno nakon što je vidio Adru pred svojim domom 
jer sada zna da je blizu njega taj loši džin koji mu želi neprestano zagorčavati 
život. Kako da se pomiri s tom činjenicom i ne razmišlja negativno? On ne 
razumije svrhu svoje netipične unutarnje borbe. Samo se želi odmoriti i 


ponovno osjetiti sve one lijepe osjećaje koji su mu sada toliko daleki. 


Nakon što je zatvorio oči i započeo svoj san, njegov je um već bio toliko 


iscrpljen da nije shvatio da samo sanja. 
Stvarnost noćne more grozna je za iskusiti. 


Mihajlo sanja da trči šumom i bježi od džina koji ga lovi. Uz puno napora i 
muke uspije dotrčati do Zvizdangrada, ali Midril nije tamo. Mihajlo primijeti 
da je ulaz u tunel otvoren, pa se ponada da je pronašao spas. Uđe u tunel i 

nađe se u potpunom mraku. Hoda dalje znajući da ga Adra sigurno traži. 
- < Midril?! — Mihajlo očajno doziva... 


Najednom ne osjeti tlo pod nogama i padne u duboku rupu. Svaki mali 
udarac intenzivno ga boli. 


On padne u vatru. 


Plamenovi mu obuhvaćaju kožu i on vrišti od boli. Paklena vatra prži mu i 
tijelo i um. Ali ipak, pored te vatre, u sjeni, radosno ga gleda džin u bijelom. 
Promatra kako on gori i umire u neizrecivoj boli, ali on ne može umrijeti. Već 


neprestano nastavlja gorjeti i umirati. 
I ona je cijelo to vrijeme pored njega. 
Dopušta da pati dok ga bol uništava. 


Adra povlači u mrak sjene njegovog sjećanja dok ništa ne ostane... 

Dvadeset peto poglavlje 


U polusnu se pokušavam otrgnuti od nepodnošljive vatre i Adrine pojave. 
Pokušavam smanjiti patnju koju Adra povećava. Moj duhovni um i cijelo 


žigosani su njezinim neonskim pečatima. 


No noćna mora ipak završi i ja s olakšanjem shvatim da to nije bilo stvarno. 
Nakon ovakve agonije počinjem shvaćati koliko je ovo jutro lijepo. Ironično 
mi je što mi se sad i ovaj život bez duše čini lijep. Sad kad nema vatre. Nema 
neprestanog mučenja. Druga mučenja nisu toliko stalna i vječna. Izdržljiva 


su. 


Dopustim si da se opustim, ali ne otvorim još oči. Uživam u činjenici što sada 
ne osjećam bol i vrućinu vatre. Osjetim svoj ritam disanja koji se smiruje i 


ubrzo dođe tren kada se moje astralno tijelo pomakne. Zanimljiv tren. 


Tren kada sam izašao iz tijela. Jedino lijevi kut nisam vidio i nešto mi je prošlo 
po dijelu mozga da ne smijem pogledat u taj kut. Nisam smio vidit, bojao sam 
se okrenit... Vidim sebe na krevetu, ali ako pogledam u taj kut, znam da ću 
vidit neku nakaradnu prikazu. Astralne oči su mi brzo pogledale u lijevi kut 
da vidim tu prikazu, ali nema smisla da opisujem nešto što smatram 
neopisivim. Nakon snova o paklu ni strašne prikaze nisu mi strašne. Nisam 
nikada mislio da će mi tako strašni koncepti postati svakodnevica, ali sam 


uvijek osjećao da ima nešto. Volim mozak. 


U jednom novom trenu vratim se u tijelo. No ne otvorim još oči. Još uvijek 
uživam jer je noćna mora završila. No čini se da postoji razlog zbog kojeg sam 


se vratio u tijelo. 
Zvonjava mobitela natjera me da pospano uzmem mobitel i javim se. 
- Jesibudan? — pita me Pepica. 


- Spavam kao crv na listu. — odgovorim mu smireno. 

- < Samo provjeravam jesi dobro. Jel ti se vratila već ta duša? 
Otvorim oči i zamišljeno pogledam u lijevi kut sobe. 


- Ne znam šta da odgovorim na to. — kažem. — Toliko sam loše da 
sam zapravo dobro. To jest, želim reći da sam toliko iscrpljen da me ta 
iscrpljenost odmorila. Jer ne mogu više biti gore nego što već jesam. Pa sam 


dobro zbog tog. 
- Šta? To mi zvuči kao da ćeš bit bolje? 
Koliko bi nepristojno bilo da samo prekinem poziv? 
- Pa, možda... 


- Znam da te živciram. — kaže Pepica polako. — Aľ moram ti nekako 


pomoći. 


- Razumijem. Samo ne mogu objasniti koliko mi je razmišljanje 
drukčije od kad ne osjećam dušu. Moram sam shvatiti neke stvari i ne možeš 


mi nikako pomoći u tome. 


- < Shvaćam da ti treba samoća, ali... vidio sam Veroniku jučer i znam 


da se i ona brine za tebe... 
- < Nemoj mi pričati o njoj. — kažem mu. — Duša i ljubav idu zajedno... 
Pepica ne kaže ništa nekoliko sekundi. 


- Mislio sam ti reć da bih ja išao s tobom do Zvizdangrada ako 


planiraš ić. 


- < Ne znam hoću li ići. — kažem. — Mislim, moram otići. Moram i ne 
moram zato što mi se ne da. Šta kažeš da otiđemo ujutro, a ne po noći ovaj 


put? Ti sutra isto ne radiš jutarnju, je ľ tako? 
- < Da, može ujutro. — odgovori. - Onda idemo sutra? 


- Može. Sjutra sa Starog sela prema Zvizdangradu... 

Staro selo je najbliži put prema Zvizdangradu. Pa prema tome, najčešće i 


idem do Zvizdangrada tim putem. 


- Ja ću svakako nosit pušku. — kaže Pepica. — I pazit da ti ne zaspeš i 
ne poludiš. 


- < Hvala, Pepice. Ali sumnjam da će mi odlazak do Zvizdangrada 
pomoći. Nadam se samo da nećemo vidjeti Adru ako odemo ujutro. 


- Bilo bi lijepo da vidiš anđela. Onda bi ti svi ovi problemi nestali. 


- < Trebali mi uopće melek da me smiri ili džin da me uznemiri? Ako 
se Midril s razlogom ne pojavljuje, možda mi onda stvarno ne trebaju njeni 


savjeti. 


Tunel Zvizdangrada u noćnoj mori odveo me u vatru. Želim li ići blizu 


Zvizdangrada, tog starog mjesta lijepog imena u kojem se skrivaju tajne? 

XXV 


Zvijezde iznad Zvizdangrada svojom pojavom podsjećaju na stara vremena. 
Uljepšavaju noć i potiču znatiželju. A vidjeti puno u sitnicama stvorene 
prirode može postati časna vrlina. Dok Mjesec nastavlja svoj put, pojedina 
ljudska bića istražuju snove i privremeno odlaze od svog materijalnog života. 


A svjetlost zvijezda nastavlja uljepšavati noć. 


Na zvjezdanom je nebu ta svjetlost pravilno poslagana i vodi do značenja 
koje nije strano. Gdje to vodi? Gdje je to značenje i gdje su te zvijezde? Među 
zvijezdama je različita stvarnost. Što to znači? Znači samo to da je svijet 
prepun onog što neki ljudi nazivaju čudima. To se može i osjetiti. Prekrasna 


čuda i moć. To je zaista prekrasno. Jedna lijepa stvarnost. 


Ono što može potaknuti na razmišljanje i istinsko uživanje u ljepotama 
raznih stvarnosti može dovesti do nezamislivo lijepih osjećaja. Ali što to 


potiče znatiželju? 
Je li odgovor potreban? 


Onaj tko traži, pronađe. Neovisno o brojnim vjerovanjima, zabludama, 
lažima, iluzijama, nadanjima ili mišljenjima, u određenim trenutcima istina 


se otkriva. 
A sada zvijezde još uvijek uljepšavaju noć. 


Podsjećaju da nikad ne treba odustati. 

Dvadeset šesto poglavlje 


Pepica i ja šetamo Zvizdangradom. Iskreno, ne znam ni zašto sam pristao 
doći tu. Ne mogu prestat razmišljat o tome kako mi se život doslovno 


raspada. 
- > Nevidiš ju? — pita me Pepica misleći na Midril. 
- Ne. 


Već sam znao da je neću vidjeti. Pomislio sam da je neću više nikad vidjeti 
zato što želim njenu pomoć, a ne savjete. Ali kao da još uvijek osjećam 
drukčiju energiju kod Zvizdangrada.. Ne znam je li to energija 
Zvizdangrada, anđela ili džinova, ali je nešto posebno. Nije nekakva 
uobičajena energija, nego nešto što osjećam samo kad sam kod 


Zvizdangrada. 
- Ne pričaš puno. — kaže Pepica. 
Zagledam se u krošnje starih hrastova. Kakva se još nesreća može pojaviti? 


- < Mrtvo me sve živcira. — kažem. — Želim se samo maknit od ljudi. 
Mislim, bez uvrede, Pepice. Ako imaš dobar dan i vidiš nešto što te živcira, 
naživcirat će te na nekoj osnovnoj razini. Ako imaš loš dan i vidiš nešto što te 


živcira, naživcirat će te do srži svega. Ući ćeš u mizantropske dimenzije. 
Pepica shvati što sam htio reći i kimne glavom. 
Nakon nekog vremena, koje smo uzaludno potrošili na ništa, odlučimo otići. 


* * 


Crna je zemlja zastrta mjesečinom. Iza moje kuće ima jedna stara srušena 
kuća. Samo dijelovi starih zidova sada stoje, a krova nema. Skroz je zarasla 
šikarom. Tamo vidim malu curicu koja stoji i pjeva. Izgleda mi toliko jako 
poznato, ali ju ne mogu povezati s nikim. Nosi jednostavnu bijelu haljinu i 

crvenu maramu na glavi. 


Čuje se melankolična glazba dok curica tiho pjeva. Lice joj je posve blijedo. I 
dok joj se približavam, primjećujem da je zemlja natopljena krvlju. Sve je 
puno krvi. Pomislim da je ovo san i odmah prepoznam curicu. Sada vidim da 


krvtečei po njenoj marami. 


- Melita? — kažem prepoznavši ju, a ona prestane pjevati. — Jesi li 


dobro? 


Često mi se događa da u snovima vidim iste likove, ali nisam očekivao opet 
vidjeti Melitu nakon što je otišla svojoj blizanki. Iako znam da sanjam, uvijek 
imam potrebu da ju zaštitim od svih opasnosti. No ovaj put ima nešto čudno 
u vezi Melite. 


Ona mi ne odgovori na pitanje, pa shvatim svoju zabunu. To nije Melita, 


nego njena blizanka. Ali kako se ona zove? 
- Gdje ti je sestra? — pitam zabrinuto. 
- Minismo tu. — malena blizanka odgovori. — Na sigurnom smo. 


I što se više približavam, ona sve više izgleda kao sjena. I kada dođem do nje, 


ona polako nestane. Ispari. Zajedno sa snom. 


KE 


Cim san ispari, nađem se u novom snu. Ovaj put kod Zvizdangrada. Osjećaji 
i mrak koji me okružuje potvrde mi da je ovo početak noćne more. Ali 


svjestan sam da je ovo samo san. 
Ovo je moj san i želim ga kontrolirati. 


Adra tiho prolazi šumom nedaleko od mene. Bjelina njene odjeće čini je 


uočljivijom u mraku šume. 
Dok ja proučavam što sve ovaj san sadrži, tlo ispod mene počne se tresti. 


U meni raste užas dok pokušavam ostati stajati. Plaši me mogućnost da bi 


O 

nova noćna mora mogla biti gora nego sve noćne more otprije. 
Al' nije još to postala. Svjestan sam da mogu pokušat kontrolirat svoj san. 


Zamislim da se tlo smiruje i ono se odmah smiri. Ali izgubim Adru iz vida. 


No osjetim da je blizu. Da me želi ubiti ili odvući u vatru. Mučiti. 


Gdje je ona? Čujem njezin smijeh blizu sebe i trudim se odrediti odakle 
dolazi. Ne mogu. U snu sve funkcionira drukčije. 


Nervozno ju tražim i jeza me sve više obuzima. U mislima vidim moru u 
kojoj me Adra ubila i moru u kojoj je gledala kako vječno gorim u vatri. Ne 
mogu podnijeti te osjećaje. 


Sa svoje desne strane primijetim bijelu siluetu i onda ju opet izgubim iz vida. 


Znam da me Adra želi mučiti s ovim plašenjem. Neću to dopustiti. 
Kako uništiti džina? 
Uzmem džepni nož i rasklopim ga. 


Osjetim njenu prisutnost iza sebe i brzo se okrenem. Zabijem Adri nož u 


grlo. 

Adra raširi oči od šoka i boli. 
I padne na tlo. 

Gledam ju kako umire... 


Ovo je moj san. 

XXVI 


Mjesec se noćas ne vidi na tamnom nebu. I u toj skrivenoj veličanstvenosti 
sada kao jedno skriveno blago otkriva ljepotu prirode. Simbolizira temelj jer 


može služiti kao posrednik između svijeta iznad i stvarnosti ispod. 
Još jedan dan je prošao i ova noć donijet će nove snove nekima. 


Prošle noći jedan užasavajući san nije prerastao u noćnu moru. Ovu noć 
netko će probdjeti. A sljedeću noć jedna mora nadmašit će sva očekivanja 


nenadmašnog terora. 
Mladić Mihajlo razmišlja o Mjesecu gledajući u tamno nebo. 
Uživa u samoći. 


Pati zbog prisutnosti. 

Dvadeset sedmo poglavlje 


Umoran jer nisam spavao, polako izađem iz kuće da krenem na posao. 


Adra stoji vani pokraj mog auta. Nosi haljinu i nekakav bijeli plašt. Ovo je 
prvi put da ju vidim otkad sam ju ubio u snu. Gleda me s otvorenom 
mržnjom u očima. Pitam se zna li ona za taj san ili me samo mrzi općenito. 


Izmoreno idem prema autu. Djeca iz ulice trče po stazi i igraju se Ledene 


babe. Pomalo im zavidim. 


Adra se samo okrene i ode. Zbog bijelog plašta izgleda gotovo 
dostojanstveno. Zanimljivo mi je što zapravo vidim džina. Zanimljivo je 
koliko mi se život odjednom promijenio. A ovaj džin kojeg vidim, Adra, ima 


čudnu osobnost. Nije mi posve jasno zašto je upravo otišla. 
Mislim da je samo htjela da ju vidim da mi pokvari dan. 
*o*o 
Nakon ovog napornog dana jedva sam dočekao da se malo odmorim. 
Brzo utonem u san. 
I već primjećujem da me ovaj san neće odmoriti. 


Negdje s visine gledam u strašno mjesto odakle dopiru bolni krici. Sve brže 


se približavam tim mnogobrojnim patnjama. 
Što je ovo zapravo? 


Ovo su prizori potresni. To su zjapeći crni podzemaljski pakli. Drugi patnici 
nalaze se tu i pate. Nalet njihovih jecaja miješa se s krvavim mirisom. Oluje i 
pošasti pomele su im lica... koja su samo sjene od vatre kroz odraze vremena. 


Ne čine se stvarni. Zato što nisu. Znam da je ovo noćna mora. 

Pokušam pogledat natrag prema gore i ugledam sjajne pojave. 
Nebeski eidoloni ljepote i očaja! 


Ali nešto me prisili da ponovno spustim pogled. I ugledam sjene. Sjene, tako 


crne u tami. U smrznutoj tami prelivenoj sneba u žaru izopačenom. 
Kakav je ovo san? 


Pakao... Znam da moji snovi nisu ni blizu pravoj strahoti tog mjesta. Pakao je 
nešto najgore što može biti. Gore od najgoreg što čovjek može doživjeti ili 
zamisliti. Mislim da ljudi većinom ne mogu ni pojmiti ni prihvatiti da nešto 
takvo postoji. 

Zamislim da odlazim s ovog groznog mjesta. I ništa se ne promijeni. Ne 


mogu kontrolirati san! 
Probudi se. Probudi se! 
Ne mogu prekinuti san. Ne mogu ga kontrolirati. 


Grešnike koji glasno viču jedva vidim od gustog dima. Al' osjećam njihovu 
patnju i neprestanu bol. Želim se probuditi... 


Jedan od njih dođe do mene. Koža mu je puna opeklina i lice mu je 
neprepoznatljivo. Promatra me 3 minute, gleda u mene i nešto grozničavim 
glasom tiho šapuće nerazumljivo. Svakom pričom prenosi bol i sanjariju koja 


mu je u duši. U duši? Imamo li dušu? 


On se potom zagleda u vatru koja bukti blizu nas i počne plakati. Poput kišne 
gliste koja je izlomljena gleda kako mu sudbina izmiče. Suze se slijevaju niz 


njegove opečene obraze. U svijetlim očima sjaji se odraz vatre. 
Njegov pogled je pod znakovima tuge. 


Sve nestane. 

San se naglo prekine i ja se probudim. 


Još uvijek pod dojmom svih patnji, tuga, boli i straha kojima sam upravo bio 
svjedok, moje misli odlutaju do Petre i Veronike. 


Kako da plačem kada suze nisu prave? Kako mogu voljeti kad je sve što 


osjećam izgubljeno? 

XXVII 


Ovaj vikend Mihajlu je započeo loše. S obzirom da pakao nije nešto o čemu 
on želi razmišljati, htio je zamijeniti noćne more i astralno sa samoćom i 
promatranjem prirode. Ali nebo dana ukrašava Sunce i zbog lijepog je 


vremena puno ljudi već vani, pa to ometa Mihajlovu potragu za samoćom. 


Ispred Mihajlove kuće su Mihajlo i njegov otac Mata, a mladi Jakov i njegova 
baka su ispred susjedne kuće. 


Jakov se igra sa psom kojeg je dovela njegova baka, Jaga zvana Marica, i sretno 
promatra tu razigranu životinju. Tog je mješanca crne boje baka Marica 
preimenovala u Zlo jer su ju unuci nagovorili da ga udomi. Mihajlo pomazi 
to maleno Zlo. 


- Kako ste, čika Mata? — pita Jakov iz pristojnosti. 
P pristoj 


- < Odlično. — on veselo odgovori. — Krasan je dan. A ti, Mihajlo? Jel 
si to opet loše volje? 


- Umoran sam. — kaže Mihajlo. 
- Od čega? 
- Odumora. 


Baka Marica ne mari za pristojnosti i formalnosti, pa ih je samo nastavila 


ignorirati i otišla sjesti na klupu pored ograde. 
- Kako možeš bit umoran na ovaki dan? — pita ga otac. 


- Zašto nebi mogo? Prije ću past u propast na sunčani dan nego na 


zimski. 


Otac mu se nasmije i kaže: - Ja da znam di bi pao, ja bi sjeo. 

AI ponekad je korisnije pasti. — kaže Mihajlo. — Jer se onda ustaneš 
i postaneš nadmoćan. 


- Tako će to i da bidne. 
Iz kuće izađe Pepica. 
- < Zloje tu! — kaže Pepica ugledavši psa. 
Pas Zlo počne još radosnije mahati repom. 
Sutra idemo vježbat. — Pepica se obrati Mihajlu. 
- < Logično + normalno. — Mihajlo potvrdi. 
- Gdje ćeš ti? — pita ga. 
Idem prošetati do Burje. 
- Sam? 
Mihajlo kimne glavom. 


Pa ode pronaći utjehu u prirodi. 

Dvadeset osmo poglavlje 


Dani nastavljaju naporno prolaziti. Jedan dan. Dva. Nekoliko. Tjedan. I s 
njihovim me prolaskom opsjeda neizvjesnost. Što to dolazi s novim danima 
i novim fazama Mjeseca? Šta će biti s mojom dušom i osjećajima? S mojim 
životom? Je li mi duša sada nedostižna? Znam da imam dušu, ali još uvijek je 


ne osjećam. Je li mi nedostižan taj osjećaj? 


U ovih tjedan dana sanjao sam još noćnih mora. Nijednu tako nemilosrdnu 
kao što su one o paklu, ali svakako nisam bio sretan što moram stalno 
prolaziti kroz ružne snove. Al' dobro je to, naučit ću kontrolirati snove na 
teži način. Adru bih ugledao povremeno u prolazu i onda se pokušavo ne 
obazirati previše na to. Adra, čini se, pokušava biti neki živući podsjetnik na 


to da me neće pustiti na miru. 


Sada se vraćam kući iz grada. Prije ulaska u auto sam baš morao pogledat u 
večernje nebo i Mjesec, pa sada ne mogu prestat razmišljati o tome da ću 
uskoro ponovno biti blizu mojoj šumi. Za mene je ovo ljeto bilo neiscrpan 


izvor raznolikih misli i neočekivanih spoznaja. 
Zamišljajući šumu, počnem bistrije razmišljati o svemu. 


Osjetiš u svom umu i tijelu da te nešto jede, nemaš se kome obratit, nemaš 
izbor — pronađi snagu uma. Kako da pronađem snagu uma? Samoća mi je 
pomogla u tome. Pronašao sam odgovore na pitanja na koja nikad nisam 
mislio naći odgovor. Samoća je ponekad najbolji prijatelj. Ne postavlja 
pitanja, ali često daje odgovore. Mnogi se boje samoće jer misle da čovjek 
mora biti društven, ali to nije istina, jer kada otkriješ čari samoće i kad vidiš 
da pomoću samoće možeš dobiti odgovore na mnoga pitanja na koja ti 
nijedan čovjek ne može dati odgovor, shvatiš da je tvoj um beskrajno mjesto 
s beskrajnim putevima koje samo treba istražiti. Mnogi ljudi se pretvaraju da 
vole samoću i to im je samo faza; ne, to kod mene nije faza. To je dio života 


koji će promijeniti moj um. Sve stvari i greške su se trebale desit da bih postao 

ovo što sam sad. 


Približim se šumi i krenem vozit još brže. U autu glasno svira pjesma „Man 
on the silver mountain“. Uživam u zvuku i brzo prolazim pored drveća moje 


drage šume. 


I šuma me psihički počne uvlačiti u sebe, imam osjećaj kao da ubrzavam i da 
ću svakog trenutka izletjeti iz auta u dubini ceste koja vodi u tamu. Cesta je 
dugo ravna i nema joj kraja. Kroz drveće izvrnuta ukazanja skrivaju se od 


mog pogleda. 


Na mračnom zavoju kojim sam prošao tisućama puta vidim sićušno bijelo 


svjetlo. Pitam se samo hoću li otići tamo ili nazad. 


Ne treba mi puno da odlučim na kraju. Svoj sam um izvježbao. Ne može ona 
meni boli i patnje navući koliko ja sam sebi mogu. Džin koji u mene uđe, taj 
će seu mom umu zagubiti. Neće imati mira ni moga straha da se njime hrani. 


Umrijet će. 


Adra ostane mirno stajati na cesti. Približivši se zavoju, primijetim da ima 
sjekiru. Smiren sam, no vrijeme mi odjednom sporije teče. Prije samog zavoja 
povučem ručnu, pustim ručnu i dam gas umjereno, a Adra podigne sjekiru 
kao da me želi pogoditi s njom. Brzo bacim kontru volanom te pokupim 
Adru desnim prednjim točkom i vratima. Adrenalin se pojavi i oduzme mi 
staloženost. Krajičkom oka sam vidio da je stvarno bacila sjekiru prema 


autu... 


Tad izgubim kontrolu, okrenem se za 360 stupnjeva i jedva sigurno 
zaustavim auto da ne sletim u kanal. Zvuk cviljenja guma od kočenja nije 


zaustavilo ni treštanje pjesme. 


Sve stane. Sjedim i potreseno ugasim pjesmu. Osjećam adrenalin i jedva se 


uspijem nagovoriti da izađem iz auta. 
Onda polako otvorim vrata i izađem. 


Tražim Adru po pustoj cesti, no nema je nigdje. Promotrim mjesto „nesreće“. 

Gume su ostavile trag od kočenja na cesti, a u desnu gumu auta zabijena je 


sjekira. Adra je nestala. 


Auto nema drugih oštećenja osim gume, pa shvatim da nisam udario Adru. 
AI to mi zapravo nije bila ni namjera. Fizičke ozljede su često tako 


beznačajne u usporedbi s ostalima. 


Promišljam. Moram promijenit gumu ako želim otići. Prije toga još jednom 
pogledam u astralni svijet i pokušam pronaći Adru. Kada se uvjerim da je 


otišla, odem mijenjat gumu. 


Džin me upravo pokušao prepast u zavoju. Hrjela me je izbacit s ceste. Htjela 
me je ozlijediti, pretpostavljam. Iako bi na takav način mogla lako i ubiti 
nekoga. Kad bolje razmislim, mislim da je htjela da osjetim strah od smrti. 


Ali, neočekivano za nju, ja se smrti ne bojim. 

XXVIII 


Mihajlo drži sjekiru u rukama dok prepričava Pepici događaj od prošle noći. 
Na sjekiri se ističu riječi „Nox non decedet“ kao da ovjekovječuju tminu koja 


postaje sve veća. 
- < Jesi siguran da je to bila Adra? — Pepica pita Mihajla. 
8 J pica p J 


- Da. Bacila je ovu sjekiru nekakvom nadljudskom snagom. — kaže 
Pepici. - Nemoguće da je to bio čovjek. Ne postoji ta mogućnost. 


- Trebaš pokušat pričat s njom ponovo. Ne bi bilo dobro da te 
nastavi stalno pratit i plašiti. Šta ako te htjela ubiti? Zašto je bacila tu sjekiru 


u gumu? 


- Zapravo znam da nije htjela baciti sjekiru, već me uplašiti. Da 
izgubim kontrolu kad ju vidim u zavoju i slupam se. Samo nije očekivala 
moju smirenu reakciju. A što se tiče pričanja s Adrom, ona definitivno ne želi 
komunicirati sa mnom. Mislim da joj se više sviđa uloga nekog zlog duha koji 


me opsjeda i muči. 
- Možda onda trebaš otić svećeniku. Egzorcistu. 
- > Nadam se da je ovo bila šala... 
- Jesije htio udarit? 


- Iskreno, ne znam. Znao sam da joj neće ništa biti, ali nisam previše 


razmišlj ao o tome. Nisam ni mogao u tom kratkom vremenu. 
- A sjekiru ćeš ostavit tu? 


- Da. Iako će je Adra vjerojatno ponovno uzet. Moram pronaći način 
da Adrina prisutnost nema prevelik utjecaj na mene. No možda sam to već 


donekle uspio. Šta misliš? 

Pepica porazmisli prije odgovora. 


- Mislim da štagod da Adra napravi, nikad te neće moći stvarno 
uništit. — kaže polako. — Jer sve što ona pokuša, ti ćeš to okrenit u svoju korist 
i još više ćeš ojačati svoj um. Mislim da si to napravio jučer. Što te ona više 


muči, ti ćeš se još bolje moći boriti protiv nje. 
J 


- Ija to sada mislim. Da će mi svaki džinov pokušaj stavljanja zla na 
moja leđa davati snagu u umu da pobijedim. Osjećam naznake snage u sebi 


sada. Dušu ne, ali snagu da. 


-  Al' ne bi li trebo pobijediti nekim mirnim putem? — pita Pepica. — 
Zar nije to ono što ti je Midril pričala? Da ne trebaš uništit džina? Ovako bi 


mogo otić na lošu stranu. U tamu i zlo. 


- Tama ne mora biti loša. Kao ni samoća. — kaže Mihajlo. — Volim 
tamu i tišinu, jer um me tjera tamo gdje želi da bude. Uništiti ne znači ubiti. 
Jednom sam ubio Adru u snu, al' ne bih to napravio u stvarnosti. Meni 


uništiti znači pobijediti. 


- Onda se nadam da hoćeš pobijedit. Besmisleno je da ti ja 
pokušavam davat neke savjete. Al' meni je život toliko ljepši otkad sam sanjo 
anđela. Ne mogu samo gledat kako ti tu polako odumireš. 


- Ne moraš se brinit zbog mene. Ovo moje stanje je samo novi 


izazov. Sve se događa s razlogom. 
- A šta ćeš ako ne budeš više nikad, kako ti kažeš, ,osjećo“ dušu? 


- Pa, ni ne očekujem da ću se vratit na staro. Brinilo bi me samo da 
mi se može dogoditi nešto još gore. Kao pakao. Vječna kazna. Noć koja ne 
iščezava. Ovo s Adrom nije vječno. To je samo dio muke ovog prolaznog 


života. 
Mihajlo spusti sjekiru na stol gledajući u latinske riječi napisane na njoj. 


- Tvoja razmišljanja mi uvijek zvuče tako razborito i sanjarsko 


istovremeno. 

- < Toti je dokaz da sam u pravu. — kaže Mihajlo. — Takve trebaju biti 
misli. Sanjarske poput čistih dječjih i razborite zbog razuma kojim smo 
obdareni i koji se neprestano razvija. Al' naravno da nije tako jer lažljivost i 
zlo koje dolazi od manjine truje većinu kao parazit koji ne može podnijet 
ljepotu i ljubav. Ljudske misli često stvaraju trovačka djela jer ih vodi glupost, 
nesposobnost i iskrivljena želja za moći. Zato je sada sve tako zatrovano i 


odvratno. Kako prljamo ovu zemlju, trujemo je. I materijalno i duhovno. 
Pepica se složi s njegovim stavovima. 


- < Dok slušam tvoje prekrasno i moralno izražavanje, osjećam se malo 


loše jer planiram ić u lov. — kaže mu Pepica. 


- < Sad misliš da jelov nemoralan? Ne mogu ni zamislit da ti nisi lovac. 


Lov je dio tvoje prirode. 


- Da, zato ću i otići u lov. Ne mislim da je lov nemoralan, nego mi se 
sad neke stvari čine nekako... isprazne. Al' moju ljubav prema oružju ništa ne 


može uništit. 
- < Dobro za znati. Možda želiš ovu sjekiru? Meni definitivno ne treba. 


- Ne... Ne bih htio krast od džina. Dovoljno je što džin tebe 
proganja. 


- < Jelideš danas u lov? 


- Da Nije mi cilj da ulovim nešta, samo se idem malo odmoriti u 


šumu od posla. 
- < Zašto onda ne odeš samo šetat šumom? 
- > Ne znam. Jer sam lovac? Dio moje prirode i to? 


- < Naravno. Glupo pitanje. 

Dvadeset deveto poglavlje 


Ostavio sam Adrinu sjekiru pokraj hrasta ispred moje kuće. Ako ju želi 
natrag, bilo bi mi draže da ju samo uzme bez ulaska u kuću. Možda sam 
trebao čekat da dođe po sjekiru pa stvarno pokušati komunicirat s njom, al' 
mislim da to ne bi dobro završilo. 


Adra se nije pojavila preda mnom. Moguće je da želi da pomislim da sam ju 
ozlijedio autom. Na taj način bi me mučila s činjenicom da sam ja učinio loše 
djelo. Najvjerojatnije ne bih trebo analizirati ponašanje džina jer je mala 
šansa da pretpostavljam dobro. Samo, ponekad se osjećam kao da su mi jasne 


njene namjere. 


Ona je došla u moj život kao opsjena kojoj je glavni cilj razoriti upravo taj 
život. Jer taj život nije trebao znati za opsjenu. Znam da ju je naljutilo kada 
sam nastavio promatrati astralni svijet i nakon njenog upozorenja. Moje je 
mišljenje da nije imala pravo tako me upozoravati i mučiti. Ako uistinu ne 
trebam istraživat astralno, bilo bi sasvim dovoljno da mi je Midril to rekla i ja 


bih poslušao. 


Zato znam da neću odustati od astralnog svijeta. Postoji toliko toga više od 
ovog dijela materijalnog koji nam je većini poznat. I ja se ne mogu skrivati od 
tog znanja i živjeti u zabludi. 


Moja čežnja za znanjem ne proizlazi iz želje za moći, već iz želje za ispravnom 
spoznajom onog lijepog što slijepa srca ne vide. 

Sutra ću još jednom otići do Zvizdangrada i pokušat pronaći Midril. Ako se 
ne pojavi, istinski ću se pomiriti s tim i neću je više tražiti. 


Trebam biti sretan što sam imao priliku pričati s Midril. Što mi je dala savjete. 


Zapravo sam puno toga shvatio zbog nje. 


Pun Mjesec će biti za samo četiri dana i ne znam jesam li spreman na to. Jesam 
li ja spreman na to? Ne mora uopće značiti da će se za svaki puni Mjesec nešto 


O 

dogoditi. No ipak, ne mogu ignorirati faze Mjeseca. 
Imam loše predosjećaje cijelo ovo vrijeme. 


A moje misli su sveopća izgubljenost između normalnog promišljanja i 


lirskih doživljaja... 


Na povišenoj prosjeci gdje je prije bila pruga, 19. prosjeci, trčim i 
usredotočeno slušam pjesmu. Draugnim — pjesma ,Moonpath“. Dok lagano 
mašem glavom u ritmu pjesme, gotovo da i ne vidim šumsko tlo po kojem 
trčim. Mjesec se ne vidi, a zvijezda je nebrojeno. Samo sam u nebo gledao 
prije ulaska u moju šumu. Osjećam mjesečinu zbog pjesme. Srebrnu svjetlost 
koju pratim. Hladan vjetar puše, ali osjećaj je predivan. Zrak je okrepljujuć. 


I dok udišem punim plućima i trčim sve brže u ritmu pjesme, odjednom me 


neka sila zaustavi i digne par metara u zrak. 
To me potpuno šokira. 


Pomislim na najgore, da sam pod utjecajem najgore demonske sile, i nemoć 
me slomi. Kad padnem, prestravljen, razmislim na sekundu samo i shvatim 


da sanjam. 


Još jedan san koji me pokušao odvući od snage. Ustanem se, a iznad mene 


nema ničega. Očekivano, jer je ovo san i ja nisam budan. 

Čujem korake u tami... 

Očekujući da je to Adra, okrenem se i zaprepastim. 

Veronika dolazi do mene. Izgleda predivno. 

Odlučim se probuditi, ali prije toga pričekam da čujem hoće li mi nešto reći. 
Veronika se nasmiješi. 


- < Dođi u mrak s novim i čistim pogledom. — kaže mi. 

Predugo nisam čuo njezin glas. Zašto mi nedostaje? 
Probudim se. 


Nedostaje mi duša. 

XXIX 


Sa svog drveta plavetna sjenica promatra zalazak Sunca. 


Mihajlo stoji na tlu Zvizdangrada, pored starog brijesta, i strpljivo čeka. 
Osluškuje umirujući cvrkut ptica. Računa koliko je vremena prošlo i s 
nostalgijom još jednom promotri mjesto na kojem se nalazi. Vrijeme je da 


ode. 


Krošnje zasjenjuju šumu dok Mihajlo odlazi dalje od Zvizdangrada i dan je 
na svom izmaku. U ovakvim trenutcima, kada je kod Zvizdangrada i ne vidi 
ni Midril ni Adru, nije mu teško pomisliti da ih je samo umislio. Ali to je 
samo pomisao, jer on zaista zna da su one stvarne. I, osim toga, astralni je 
svijet tu da ga podsjeti na to. Još lakše mu je pomisliti da će obje, i Midrili 
Adra, nestati jednako naglo kao što su se i pojavile u njegovom životu. Hoće 
li mu to biti nova nada? Da će i Adra otići? To bi djelovalo dobro na njega. I 
ujedno loše. Jer bi otvorilo puno novih pitanja i ražalostilo bi ga što su obje 
otišle. Došle i otišle bez objašnjenja. Iako, neka objašnjenja i saznanja zaista 
jest dobio. On bi zapravo htio da može samo još jednom vidjeti Midril da se 
pozdravi s njom. Ovaj neobjašnjivi rastanak nije mu ostavio mogućnost za 


pozdrav s tim bićem koje mu je puno pomoglo. 


Zahvalan što je imao priliku upoznati Midril, Mihajlo sada smireniji odlazi 


iz šume. 


Kada dođe kući, raspoloženje mu se popravi jer nigdje ne vidi ni Adru. Njena 
je sjekira ostala mirno stajati pored hrasta. Ostavljena kao oružje koje više 


nema svoju svrhu. 


Mihajlo donese svoju gitaru u boravak i počne polagano svirati. Ne svira 
savršeno, ali svejedno pokušava uživati u svakom zvuku, svakom tonu, 
svakom pomaku žice. Da osjeti dušu, svirao bi savršeno. Jer duša i glazba idu 


zajedno. 


177 


Dok Mihajlo svira, u prostoriju uđe njegov otac Mata. 
Mihajlo ga ugleda i prestane svirati. 
- > Misliš da loše sviram? — pita oca. 


- Nisam ja ništa takvo mislio, dite moje. — kaže mu otac. — 
Muzikalan si ko žaba iz bare. A di si bio dosad? 


- U šumi... 
- Dokle ćeš se ti nastavit skitat tom šumom? 
-Uvijek ću ići u šumu. To je još uvijek moj dom. Šuma donosi mir. 
- Jeste, tako je. — oči njegovog oca ispunio je odsjaj melankolije. 
- Jel znaš možda je l' Pepica kod kuće? 
- Da, mislim da sam ga vidio. 
- < Idem onda kratko do njega. 
Mihajlo ostavi gitaru i ode kod Pepice. Brzo ga pronađe u dvorištu iza kuće. 


- Ej, Pepa. Htio sam te pitat jesi siguran da ne želiš onu sjekiru? Adra 
se još nije vratila po nju. 
- Ne, hvala. — kaže Pepica. — Više volim sam izrađivat oružje. Ne 


treba mi neka čarobna sjekira zlog džina. Jesi ti dobro? Nisi vidio Adru od 
tog sa sjekirom? 


- Ma, malo sam nervozan jer je u petak navečer puni Mjesec. Al' da, 
nisam vidio Adru. Samo sam prilično siguran da ću je vidjeti na puni Mjesec 


opet. 
- Misliš da će ti Adra sad uzet i srce? 


- Jedina realna opcija meni ako to bude je da odem na groblje, 
iskopam rupu i netko me mrkne i odmah zakopa. — kaže Mihajlo s 


osmijehom. 


O 

- < Neplaniraš valjda ić do Zvizdangrada na pun Mjesec? 
- < Planiram... 
- Vidiš, pametan potez bi bio da ne ideš do Zvizdangrada tada. 


- > Moja znatiželja mi to ne bi dopustila. — kaže Mihajlo. — Ne može 
mi Adra ništa. Već mi je uzela dušu. Preko Veronike me ne može uništiti. Već 
jojje dano do znanja da ne postoji šansa da me uništi preko Veronike. Dat ću 


joj do znanja da je moj um neuništiv. 


- A kako će ti to točno uspit? Zar ne trebaš prvo prihvatit činjenicu 


da imaš dušu i da ju možeš osjetiti? 


- < Ovos dušom nije baš tako jednostavno. Ali, teoretski, ne moram 
osjetit dušu da pobijedim u ovoj borbi. Moram osjetit snagu. 

Trideseto poglavlje 


Ležim u krevetu zatvorenih očiju i osjetim pritisak u glavi. Ne mogu zaspati. 


Pritisak postaje sve intenzivniji. 


Odjednom sam iznad tijela. Barem mislim da jesam, jer gledam u strop koji 


je odmah iznad mene. 


Pokušam pogledat u svoje tijelo, ali iz nekog razloga ne mogu. Mogu gledati 
samo gore, lijevo i desno. Znam da bih inače to mogao lako nadvladati, al' 


pritisak je postao još intenzivniji nego prije. 
Padnem dolje. Natrag u svoje tijelo. 


Otvorim oči i ugledam mrak fizičkog svijeta. Lijep mrak. Navikavam oči na 
taj mrak dok mi se pritisak u glavi postupno smanjuje. 


Porazmislim o ovome. Je li se ova astralna projekcija upravo dogodila da ne 
zaspem i da izbjegnem san? Možda je to znak da je vrijeme za suočavanje s 


problemima... 


Mislim da znam tko će me posjetit u snu noćas. Dopustim si da započnem 


san. 
Zaspem. Mjesec mi probija u san. 


Nađem se u drugoj okolini. Sada stojim u šumi pored rijeke Burje. Očekujem 
da ću vidjeti Adru. Noć se bliži, pa se skrivam u tami i čekam je. 


Ubrzo čujem zvuk u šikarama. 
Ali, kada dođem do tamo, nema ničega. 


Kretnja velike sjene u vodi učini da prestanem tražiti Adru. Približim se Burji 


i ugledam ogromnu ribu kako pliva rijekom. Som? 

Krenem za njim. Pratim smjer kojim pliva hodajući pored rijeke i naposljetku 
ga izgubim iz vida jer je otišo dublje u rijeku. 


Podignem pogled i nekoliko metara ispred mene stoji Adra. Njeno 
mladoliko lice isijava neobičnu zlobu, a u rukama drži sjekiru. 


Mrak noći se pojača. Adra želi pretvoriti ovaj san u noćnu moru. Zamislim 
da je mjesečina toliko jaka da osvjetljava ovaj prostor na kojem se nalazimo, i 


onda postane svjetlije oko nas. Staloženo osjećam da mogu kontrolirati san. 
Adra baci sjekiru prema meni. Ja ju jednostavno izbjegnem. 


- Imam pitanja za tebe, Adra. — kažem joj. — Htio bih da mi 
odgovoriš na njih. 


Ona ni ne trepne. 
- Jesi li stvarno došla u ovaj san? 
Kimne glavom. 
Zašto me nastavljaš mučiti? 


Čekam odgovor koji ne dolazi. Adra mirno prođe pored mene da ode po 


sjekiru. Njen smiren izraz lica mi ne oda njene misli. 
Mrziš li me? — pitam ju kada je pokupila sjekiru. 
Ona ponovno baci sjekiru prema meni i jaje ponovno izbjegnem. 


- Znaš li gdje je Midril? — pitam i primijetim da ju je ovo pitanje 


iznenadilo. 
Alini ovaj put mi ne odgovori. 


Alarm me probudi i odvuče od sna. 

XXX 


Lažne istovjetnosti prolamaju se kroz oblake prevara. Kako raspoznati što je 
istina? Kako razaznati što je ljubav, snaga, sloboda, pravda i ljepota? 


Put koji dovodi do odgovora — i težak je i lak. 


Putnik koji je došao do kraja puta skrivenih laži, razbolio se kada je vidio što 
sve tamo ima. No, jer nije sudjelovao u lažima na tom putu, nego ustrajao na 
istini, nakon nekog vremena uspio si je osvijetliti novi put. Na tom je putu 
posve ozdravio i osjetio je velike dobrobiti, a kraj tog puta donio mu je još 
veću nagradu. Ali kako je znao što je istina kada mu nitko nije rekao što je 


istina? 


Čovjek mu nije rekao što je istina, ali taj je putnik osjetio nešto bolje od 
čovječje riječi koja je već prije bila iskvarena stalno nadolazećim i 
neočekivanim lažima. I kada je spoznao da istina nisu sve te laži, znao je da 
ne smije dopustiti da njegov osjećaj bude iznevjeren, jer bi mogao i on 


zaboraviti što je laž, i tako nesvjesno pripomoći da se laži još više prošire. 
Puno putnika zapne na svom putu, jer ne vide svjetlo i ne usude se ići dalje. 


U selu Zvizdan Mihajlo se sprema za posao i razmišlja o svojim putevima. 
Pita se kakav će biti kraj puta do kojeg će možda doći kada bude pun Mjesec. 
Mihajlo čuje lavež psa izvana, ali ne sluša taj upozoravajući zvuk jer je previše 


zadubljen u svoje misli. 


Pas Zlo laje iz sigurnosti dvorišta i svojim tamnim očima pomno prati 


djevojčicu u bijeloj odjeći koja uzima sjekiru s poda. 


Ulice su prazne, a na lajanje psa ne odazovu se drugi psi iz ulice. Oni ne slute 
da je u njihovoj ulici sada uljez. Srećom, jer bi se zbog ovog uljeza mogli jako 
uplašiti. 


Djevojčica ode sa sjekirom, a Zlo nastavi lajati. 


O 


182 


Baka Marica polako izađe iz kuće. 


- Ti malo Zlo, — kaže ona psu — zašto laješ tako rano? Nema nigdi 


nikoga, ti mala napasti. 


Ona sjedne na stolicu u dvorištu i pomazi psa da ga smiri. Zbog svojih dugih 
godina i zbog količine mudrosti koja se stvorila s tim godinama, ona sluti da 
je pas ipak ovaj put lajao s dobrim razlogom. Jer ona dobro zna da po noći 
bijesne i lunjaju brojne pakosti. 


Baka Marica ostane sjediti pored psa, sretna jer ima dobrog čuvara doma. 

Trideset prvo poglavlje 


Hodam prema Lipovu. Napisao sam pismo Veroniki i idem joj ga odnijeti. 
Prošlo je dosta otkad smo se zadnji put vidjeli i čuli, a moguće je da će tako i 
ostati. Ne mogu zamisliti da jeu mom životu Veronika, a moja duša ne. Htio 
sam ju danas nazvati i pokušati dati barem nekakvo objašnjenje za svoje 
ponašanje i onda sam shvatio da ne bih znao što trebam reći i da je glupo 
nazvati ju umjesto da se vidimo uživo. Trenutno ju ne želim vidjeti niti čuti 
njezin glas jer mi je toliko čudno i neprirodno biti pored nje dok ne osjećam 
dušu. Volim ju. I to neće nikada nestati. Zato sam pokušao napisat pismo i na 
taj način joj dočarati koliko mi je stalo do nje. To pismo na kraju ne sadrži baš 
neko dobro objašnjenje, ali je ipak najbolje što mogu napisati dok ne osjećam 
dušu. 


Nadam se da će ga pročitati i shvatiti barem većinu onoga što sam mislio. 
Znam da nije shvatila kada sam joj reko da više ne osjećam dušu jer to nije 
nešto što se uopće može nekome objasniti riječima. Ne mogu joj ispričat sve 
što mi se dogodilo ovo ljeto i objasniti joj tko su Adra i Midril. Ne mogu biti 
toliko iskren jer ne osjećam svoju dušu. A razum mi govori da ona vjerojatno 


ne treba znati za to sve. 
Zato ću sada doći do Lipova i ostaviti joj pismo. Ostalo ću prepustiti sudbini. 


Ostavit ću Veroniki te riječi na papiru da zna da ja nikada neću zaboraviti na 


nju. Jer ne znam što će biti sa mnom nakon punog Mjeseca. 


* * 


Sa zalaskom Sunca zalazim u Zvizdangrad. Svoju prošlost sam, svaki detalj, 
bezbroj puta prošao i sve pogreške držim zaključane u svom umu. Ljudi misle 


da će zaboravit i naprave istu grešku. 


Razmišljam o svemu. Zahvalan na svakoj situaciji, dobroj i lošoj. Bez obzira 


čuli se ili ne, ja i Veronika uvijek ćemo si vjerovat. Bilo bi dobro da sam ja 

samo prolaz u njenom životu i da izvuče najbolje od njega. Mozak je kao 
knjiga. Imaš bezbroj puteva, jedan put koji ti je otvoren i još bezbroj slijepih 
ulica koje čitatelj može otkriti na svoj način. 


Danas se osjećam kao da se opraštam od svojeg dosadašnjeg života. Duboko 


u ovoj šumi pronalazim ljepotu i bez duše. 


Adrin utjecaj djelovao je prejako na mene. Sjećam se svake patnje i boli koja 
je došla s njom. Sjećam ih se i osjećam ih. Kao da se moje čitavo biće 


neprestano utapa u neljudskoj boli. Izmučeno morama i stvarnim terorima. 


U meni postoji toliko osjećaja. Je li Adra svjesna koliko ljudsko biće može 
osjećati? 


Može mi uzet dušu, ali u mojem srcu će uvijek postojati tračak dobrote koji 
će biti jači od svega. Možeš mi uzet dušu, ali dobrota u mom srcu će ispuniti 
to mjesto. 


Sam, duboko u šumi, osjećam moćni — ali kratkotrajni — spokoj. 


Šuma je mir. Šuma je sloboda. 

XXXI 


Nad Lipovom sja Sunce i obasjava slavonske kuće dok mačak Adolf leži 


pored prozora i promatra ulicu koja odiše radošću i životom. 


Veronika sjedi na fotelji i pažljivo čita Mihajlovo pismo. Nije iznenađena jer 
je očekivala da će joj se Mihajlo javiti kada bude spreman. Ali je nervozna jer 
ne zna što treba očekivati da piše u tom pismu. Čim je pronašla pismo, 


nestrpljivo ga je krenula čirati. 
Ona se osjeća kao da čuje njegov glas dok joj um upija riječi iz pisma: 


„Znaš, Veronika, razlog zbog kojeg te gledam kao bitnu osobu u svom životu je 
taj sto sam u prošlosti izgubio tad jedinu žensku prijateljicu zbog koje sam se 
uvijek okretao prema ljubavi. Mogao sam biti bezosjećajan i ljubav prodavati za 
neku jeftinu zabavu, ali kad bih s njom razgovarao, ona bi to u meni uništila i 
opet mi otvorila oči i pokazala mi da su ljubav, postenje i iskreni osjećaji nešto 
najbitnije u životu. Ali ja sam to prijateljstvo uzeo zdravo za gotovo i svojom 
glupošću zbog tamo jedne nebitne osobe izgubio nju. Bilo je još tu mnogo sitnica, 
ali o tome drugi put. Tad sam bio u vezi pa sam zbog svoje cure i daljine 
prekinuo kontakt s tom važnom osobom jer nisam htio da njoj stvaram pritisak 
ida se brine. Ali to me je počelo ubijati jer sam počeo shvaćati svoju pogrešku i da 
možda više nikad u životu neću imati najbolju prijateljicu s kojom ću moći 
pričati o meni važnim stvarima. Tad sam pročitao citat koji kaže da te Bog s 
razlogom odvoji od neke osobe samo da bi ti poklonio nesto puno vrijednije. Tad 
me je to smirilo i više nisam patio, ali nikad nisam zaboravio... Nakon prekida 
je opet sve počelo iznova, ubijala me je ta moja pogreška zbog koje sam se bolesno 
kajao i to što sam u njenim očima ispao velika kukavica i nezrelo djete. Ali sebi 
sam obećao da ju nikad neću zaboraviti i da ću uvijek poslušati one riječi koje mi 
jegovorila, to da nikad neću pasti pod utjecaj ovog nemoralnog svijeta. Tad u toj 
samoći sam se mnogo pitao da li da pokušam ispraviti stvari ili da čekam to 
„čudo iz onog citata. Ali nesto me je tjeralo da tu samoću moram sam preživjeti 
i sve shvatiti. Tad sam shvatio da se to sve s razlogom desilo samo da bih naučio 


O 

kako zadržati nesto što vrijedi. A onda iz čista mira bez razloga ti si ušla u moj 
Život. Na početku nisam shvaćao sve, ali poslije sam shvatio da si ti osoba zbog 
koje sam ja napravio glupost samo da bih te u bližoj budućnosti upoznao. Nisi 
ni svjesna koliko sam bio ponosan na sebe što sam imao hrabrosti čekati i što sam 
pustio sudbini da poslaže kockice u mom životu. To shvaćanje kakvu ti imaš 
ulogu u mom životu natjeralo me da se moje srce zaljubi u tebe i da ti napravi 
mjesto u mom srcu koje će zauvijek biti u tvom vlasništvu. Mnogo se trudim i 
mnogo ti zahvaljujem sto me razumiješ i što možeš kroz tu moju tamu vidjeti 
ono malo svjetlo dobrote koje posjedujem u svom svcu. O mnogim temama smo 
pričali i mnogo sam naučio od tebe i imam osjećaj kao da ti se nikad neću moći 
prestati zahvaljivati, ipak si mi ti pokazala da na ovom svijetu postoje osobe koje 
zaista znaju voljeti svim srcem i svom dusom, a to mi mnogo znači jer mi daješ 
nadu i utjehu. Kao i do sada sudbini dajem svoj život, ali ja ću uvijek težiti 
svojim snovima i tražiti mir u ljepoti prirode. Mrak koji je uvijek prisutan u 
mom životu dio je mene i voli samoću. Nadam se da možeš prihvatiti da mi je 
bila potrebna osama da shvatim bitne misli i spoznaje s kojima me moj mrak 
upoznao nedavno i da te ne rastužuje što se zbog toga nismo čuli i vidjeli. Zaista 
mislim da sam iznimno sretna osoba jer sam dobio priliku da pronađem tebe. 
Ti si prekrasna i pametna i znaš prave vrijednosti ovog svijeta što malo tko ima 
u sebi i, najvažnije od svega, imaš snove i želje i vjeruješu pravu i iskrenu ljubav. 


PS. Hvala ti na svemu i bez obzira šta život donosi i odnosi, ja ću uvijek imati 
najljepše razmišljanje o tebi i uvijek ću te podržati u svakom tvom koraku, jer 
znam da svaki tvoj korak je korak prema dobroti. 


Mihajlo? 
Veronika nekoliko puta pročita pismo i pomalo je rastuži što nije duže. 


Svidjelo joj se što je Mihajlo odlučio prenijeti ove misli u obliku pisma. Jer se 


osjeća kao da može osjetiti iskrenost u tim riječima. 


Ona tužno spusti pismo na stolić razmišljajući o budućnosti. Treba li i ona 
prepustiti život sudbini? Ili treba sama donijeti važnu odluku? Uznemiruje 
ju činjenica da postoji mogućnost da Mihajlo neće biti u njenom životu. Ona 


razmišlja o Petri i njezinim roditeljima. O Mihajlu i groblju. 

Razmišlja o slučajnostima i sudbini. 


Razmišlja o ljubavi. 

Trideset drugo poglavlje 


Sanjam. 
Noć je beskonačna. Nešto zove. 
Gdje sam? — pitam vlastiti san. 
Pratim svoj glas. 
Ja sam u snu; ja sam pored Zvizdangrada. 


Starac duge sijede kose hoda uz mene. Hoda bos po zemlji i drži svoj lituj kao 


žezlo koje sadrži magičnu moć. 

Vukoslav kaže: - Ja sam te... doveo ovamo. 

Starješina Vukoslav gleda razrušeni Zvizdangrad i Zbručki idol dok hodamo. 
- > Gdje sada stoji svetište predaka; zašto je nasljeđe napušteno? 

Djetinji sjaj u njegovim očima sada izgleda tužno. 


Zašto sanjam ovo? — pitam. — Zvizdangrad uvijek izgleda 
prekrasno i u mojim snovima. Šta se dogodilo sa Zvizdangradom? Jesu ljudi 


krivi za ovo? 


- Ne. - Vukoslav odgovori. — Ovo nije posljedica uništavanja, nego 
prolaska vremena. Vrijeme prividno mijenja mjesta i ljude. Ali ono glavno 


uvijek ostaje. 
Jesmo li ovdje s razlogom? 


Uskoro ćeš vidjeti. Ući ćemo u tunel prije nego što bude zakopan. 


Sada to još niti nije tunel. 


- < Zašto mi pokazuješ sve ovo? 

- Ja? — kaže Vukoslav iznenađeno. — Ja sam samo dio ovog sna... Ja 
nisam ja. Ti si ovo pokazuješ. Ti pokušavaš dobiti odgovore na svoja pitanja 


stvarajući ovaj san. 
- Ali ne znam kako će mi to uspjet... 


- < Pronađi snagu. — kaže mi Vukoslav. - Ove noći... neka se to dogodi. 
Zar ne osjetiš snagu svojih predaka? I sada ona kola u tvojoj krvi. 


- Jel to tvoja misao ili moja? 
- < Ne može nešto biti moje. Ti to znaš, mladi Mihajlo. 
Dođemo do tamnih, drvenih vrata. 


- < Tvoj labirint je spreman. — kaže Vukoslav. — Jedini izlaz je dalje 


prema unutra. 
Pripremim se da otvorim vrata. 


Pa oprezno krenem ulaziti u neki nepoznat prostor. Ili je poznat? Jer ja 


stvaram ovaj san? 


Čim mi uđemo, korijenje pokrije ulazna vrata. To kvrgavo korijenje drveća 
pazi na ovo mjesto. Odmah začujem opsjedavajuće glasove u glavi. Tuneli mi 


govore nešto neodređeno. 


Uski hodnici ispred nas obasjani su plavim svjetlom. Ukrašava ih lapis lazuli. 
Komadi tog kamenja su posvuda i osvjetljuju prostor. 


Cujem glas koji nešto priča, ali me to ne zastrašuje jer mi se glas čini dobar. 
Ne mogu razabrati riječi. Kao da nisu upućene meni, pa zato ne razumijem. 


Kao zvuk koji sam već prije čuo. 


- Šta govori taj glas, Vukoslave? — pitam pokušavajući odlučiti u koji 
hodnik da sada skrenem. 


Zec protrči pored nas. 

- Ah, - kaže Vukoslav — zar ne znaš? Ovo je tvoj san. Da želiš znati, 
znao bi. Jer ti to zapravo već i znaš. I znaš da trebamo nastaviti ići dalje. 


Skrenem desno jer je zec došao odande. 


Tuneli u koje smo ušli imaju labirintne hodnike koji su živi organizam. 


Pomiču se na zbunjujući način. Osjećam se izgubljeno... 


- < Kakva pridošlica prolazi ovuda? — pita glas, a ja zbunjeno shvatim 
da sam upravo razumio šta je rekao. — Što je on? 


- On je biće koje nije izvan tebe, — kaže Vukoslav glasu labirinta — 


nego si ti unutar njega. Obitavaš kao misao u njegovom umu. 


- Jeli taj čovjek spreman pronaći svoj put u ovom labirintu? — kaže 


glas. 
Zagonetni miris dolazi iz dvije grozne prostorije lijevo... 


- Moramo biti na oprezu. — kažem Vukoslavu tiho jer mi je glas 
postao sumnjiv. — Moramo raditi zajedno. 


Uđem u najprljaviju kriptu. Plavo svjetlo obasjava dva malena sarkofaga u 
središtu prostora. Strop je vrlo visoko, a plavo je kamenje po zidovima 
poredano u obliku zviježđa. 


- > Pokaži se! — kažem. 


Glas se materijalizira u obliku lešija. Visokog i avetinjski blijedog lešija. 


Snoviđenje tog čudovišnog stvorenja pripremi me na obranu. 
- — Sto ovo znači? Reci mi! 


- Treba li tvoje znanje biti zasluženo? — kaže lešij glasno, a silina 


njegova glasa ostavi me bez riječi. - Možeš li mene pobijediti u borbi? 


U njegovim zelenim očima vidim da me lako može ozlijedit. Kako da se 


borim protiv nečega tako velikog i snažnog? Je ľ to poštena borba? 

On krene prema meni... 


Uzmem lituj Vukoslavu iz ruke i bacim ga kao koplje na to ogromno 
stvorenje. Pritom me lešij udari nogom i to me odbaci u zrak. Moje tijelo 


snažno udari u zid kripte i padnem na pod od bola. 


Lituj je isto pao na pod nakon što je pogodio lešija u prsa. Kao da sam uzeo 
bezvrijedni štapić da se borim protiv diva. Al ja znam da lituj nije samo 


običan štap. 


Sada iz lituja krene istjecati bijelo svjetlo koje se omata oko tijela lešija i 
zaslijepljuje mu oči. Nepomičan i ugušen bijelim svjetlom, lešij ne može ništa 


napravit. 
Dopužem do lituja, uzmem ga i ustanem se s poda. 


I bijelo svjetlo nestane. A plavo osvjetljenje ovog prostora slabašno je u 
usporedbi s tim čarobnim svjetlom lituja. Oči mi se ipak brzo naviknu. 


Lešij se... pretvorio u hrast. 


Poželim otvoriti sarkofage, no istog trena se predomislim. Znam koga su 


moje misli smjestile u njih. 
Ja izađem iz kripte jer primijetim da nema Vukoslava. 


A Vukoslav me čeka pred ulazom u susjednu prostoriju. Vratim mu lituj i on 


mi se srdačno zahvali. 


Mi spremno prođemo kroz druga vrata i ugledamo blizanke i lešija koji sjedi 
na podu. Samo što lešij ovaj put izgleda dobronamjerno, a ova je prostorija 


posve čista i lijepo obasjana plavim svjetlucanjem. 


Melita je obučena u žutu haljinu, a njena blizanka u bijelu. I one veselo pletu 
lešiju pletenice. 


Tada me ugledaju i nasmiješe se. 

- Jesu li i one samo dio mojih misli? — pitam Vukoslava. — Ili su 
stvarne? 


- Ti možda misliš da su one stvarne, — Vukoslav odgovori — ali znaš 
da su dio tvojih misli. One nužno moraju biti dio tvojih misli. Ponekad te 
tvoje misli zbunjuju. Barem ti tako misliš. I to mora biti tako. Na ovom 
svijetu ima i lijepih i ružnih misli. Na ovoj našoj predivnoj kolijevci, majci 


Zemlji. 

XXXII 


U ovoj je noći Mihajlu nakon sna o Vukoslavu došlo još puno snova. Osim 
snova, došlo je i ono što se Mihajlu čini kao da je zlo koje mu se pokušava 
uvući u um. No čim Mihajlo to osjeti, probudi se. Zaustavi noćnu moru i zlo. 


Protjera negativne utjecaje koji mu se pokušavaju ušuljati u um i život. 


Pa ponovno zaspe. U novom je snu u lovu s Pepicom. No brzo se tijek tog sna 
promijeni i oni postanu lovina. Kiša pada u šumi, ali na otvorenom ne. 
Pepica nestane i Mihajlo ostane posve sam dok ga nešto lovi. Traži zaklon u 
šumi dok na nebu grmi i sijeva. Na mračnom nebu gdje pogrešne ptice lete. 
Mihajlo primjećuje te čudne i nemoguće stvari. Pa se probudi jer osjeća da 


nije siguran u ovom snu. 


Vrlo je umoran jer se stalno budi iz snova braneći se od nepozvane prisutnosti 


i trošeći energiju na tu obranu. 


On se iznenadno opet probudi iz noćne more, strese se, odbaci ono loše što 
ga morii polagano se privikava na javu. Poželi upaliti svjetlo da protjera tamu 
od sebe, ali se predomisli. Nema potrebe za tim. Pomalo uzrujano uzme 
mobitel da vidi koliko je sati, nadajući se da će uskoro doći jutro. 3:15. 
Razočarano, Mihajlo odluči ostati budan u tami i pričekati svjetlo dana. 


A kada postane svjetlije u sobi, on smireno ode spavati i lijepi snovi ga 


odmore. 


Nakon buđenja shvati da je zaboravio gotovo sve snove osim sna o 
Vukoslavu. Djelomično je sretan zbog toga jer zna da je sanjao mnogo 


noćnih mora. 
Poslije izađe da krene na posao i primijeti da nema sjekire vani. 
To ga ne uznemiri. Spreman je suočiti se s izazovima na svom putu. 


Sljedeću noć Mjesec će biti pun i prekrasan. 

Trideset treće poglavlje 


Vratim se s posla i pogledam u astralni svijet i pred kućom vidim, naravno, 
Adru. Besmisao njezine prisutnosti ovdje i sada, odjednom mi se učini jako 


smiješnom. 


Adrino lice poprimi ljutit izraz. Adra isto nije netko tko lako odustaje. Želi 
me mučiti svojom prisutnošću, ali to više ne može djelovati kao prije jer me 
već vlastiti um dovoljno izmučio s noćnim morama. Muči li nju to što sam ja 


sad dovoljno izmučen? 


Nema ona meni šta uzet. Nema koristi od mene. S mojim se umom ne može 
igrati. 


Samo prođem pored nje i uđem u kuću. 


Već sam dovoljno nervozan što ću večeras otići do Zvizdangrada na pun 
Mjesec. A znam da će i Adra doći tamo. Pretpostavljam da je bolje da uopće 


ne razmišlj am o svemu tome. 


Bolje je da pokušam pronaći mir i snagu u tišini i samotnosti. Kada tišina ne 
pomaže, glazba pomaže. A kada glazba ne pomaže, tišina pomaže. Sada znam 


da će mi tišina pomoći. 
I to se i dogodi. Neka unutarnja opuštenost ubrzo uđe u mene i osjetim mir. 
Nakon nekih sat vremena začujem zvono i odem otvoriti vrata. 
Iznenađeno ugledam Veroniku. 
Veronika me plaho pogleda. Svilenkasta kosa joj je raspuštena i valovita. 
- < Bok. — kaže mi jednostavno. 


Njeno lijepo nenašminkano lice izgleda mi još ljepše nego prije. 

- Nisam mislio da ćeš doći. — kažem. 
- Jesi htio da ne dođem? — Veronika me pita. 
- < Hoćeš ući? 
- < Može. 
Odemo u kuhinju i sjednemo. 


- > Pročitala sam tvoje pismo. I, je li ti ovo vrijeme onda pomoglo da 
riješiš probleme? 


- Je, - kažem — ali još uvijek ne osjećam dušu. Ne mogu ti to opisati 
ni objasniti. Ne osjećam se više kao ista osoba. 


- Misliš; kao osoba koja je bila sa mnom? — kaže Veronika, a ja 
odmahnem glavom. — Čakiako ne osjećaš dušu, tvoja duša nije izgubljena. 


- < Da. Znam da je to istina. 
- "Trebaš si vratiti dušu. 
-Da bar mogu... 

- < Misliš da ne možeš? 

- Neznam. 


- Neću te prisiljavat da pričaš o tome. Kad sam pročitala pismo, 
shvatila sam da nam se dogodilo previše slučajnosti i da mi sve govori da 
trebamo biti zajedno. Ali nisam zbog tog došla tu, nego zato što mi 
nedostaješ. Ja ne volim samoću. Meni je samoća usamljenost. 


- < Drago mi je što si došla. 
- Jeli, stvarno? 


- Da. 

- Želiš da odemo negdje u prirodu? — pita me. 


- < Preumoran sam danas. A i večer će uskoro. — kažem razmišljajući o 


punom Mjesecu. — Može sutra? Nazvat ću te. 
- < Hoćeš li? — pita Veronika i nasmiješi se. 


- Hoću. — kažem. — Dobro, neću obećati. Ali neću te ignorirati ako 
budem živ sutra. 


- < Ako budeš živ? 
- Možda ti mene trebaš ignorirat... 
- Mihajlo, budi ozbiljan. 


- Nazvat ću te sutra. 

XXXIII 


Mjesečina rasvjetljuje noć. A šuma pored Zvizdana zadivljuje svojom 
veličinom i smirenom pojavom u nemirnoj noći. Na rubu šume čuje se 
šuštanje lišća zbog blagog dodira vjetra. 


Tamo džin imena Adra ostavi sjekiru pored hrasta tamne kore. 


Njoj se ne sviđa upornost Mihajlovog razmišljanja. Odakle on pronalazi 
svoju hrabrost? 


Adra poželi potpuno uništiti Mihajlov život. Ne želi ga više mučiti svojom 
P 
prisutnošću. Zeli mu uništiti život da se on sam muči i upropaštava dok 


posve ne propadne u svakom smislu. 


No ona misli da joj to neće uspjeti ako Mihajlo nastavi ići do Zvizdangrada. 


Pa zna da večeras treba učiniti sve što može da Mihajlu omrzne to mjesto. 


Hladnokrvna i odlučna, Adra krene dublje u šumu. 

Trideset četvrto poglavlje 


Poput šumskih sova, ptica koje vole tamu, prolazim ove noći kraj drveća stare 
slavonske šume. Shvatio sam da je priroda život ovisan o Bogu. Šumski mir 


me večeras smiruje i tješi. 


Razgovor s Veronikom podsjetio me koliko mi nedostaju neki prijašnji 
osjećaji. Podsjetio me i da nisam izgubio sve što sam imao. Veronika mi je 
pomogla bez svog znanja. Moja duša nije izgubljena, nego je ne osjećam. Ali 


snaga je sada tu. 


Hoće li Adra doći ovdje večeras? Nije me pustila na miru iako zna da sam već 
dovoljno propatio zbog njene prisutnosti. Nastavlja me mučiti iako ne može 
pobijediti tako. Zato će sigurno doći večeras. Jer me mora ili nastaviti mučiti 


ili odustat od mučenja. 


Cudni osjećaji mi se otkrivaju u ovoj šumskoj tajanstvenosti. Imam osjećaj 
kao da sam demona zaključo u svoju dušu. Njegove napade sam okrenio u 
svoju korist. Ne može se maknit od mene, a ne može me pobijedit. 


Doživotnu patnju sam mu napravio. 


Ali je li to istina? Ako Adra uspije napraviti nešto gore nego prošli mjesec, sva 


moja nadanja će nestati baš kao i tada. 
Može li moja duša iscrpiti snagu džina i osloboditi se? 
Pun je Mjesec i približava se 3 ujutro... Pitam se šta Adra planira. 


Šumska jezovitost prodire mi u um. Jako je mračno i tiho. A možda će doći 


džin. Možda je bila glupa ideja doć tu večeras. Ali neću sada odustati. 
Idem dalje osjećajući šumsku ljepotu. 


Kada dođem bliže Zvizdangradu, moja snaga zatitra. Sada osjećam da je džin 


došao. I vidim. Adra mi se približava u astralnom svijetu. Njena pojava u 

bijelom izlazi iz šumske tame. 


Ja nastavim hodati prema njoj. S neizvjesnošću očekujem neki sudbonosni 


događaj. Idući ususret džinu. Mi idemo u nepoznato u šumskoj tišini. 


Na udaljenosti od nekoliko metara — oboje stanemo. Adra me iz daljine 
pogleda u oči. Kao da u njihovoj dubini traga za osjećajima koje želi vidjeti. 
Dugo traje ovaj trenutak. 


Osjetim snagu u sebi. 
I prepoznam u Adrinom biću osjećaj razočaranja. 
Adra zatim spusti svoj pogled. 


I ispusti mi dušu pod zvijezdama. 

XXXIV 


Mihajlo sanja. 
U snu se nalazi na istom mjestu kao i u stvarnosti. Duboko u šumi. 
On promatra odlazak Adre. 
Ne zna kada je zaspao, ali zna da sada sanja. Osjeća se osnaženo. Ponosno. 
Osjeća dušu. 

- Tvoja čista svjetlost plamti mi nad žilama. — Mihajlo kaže u snu. 
Ovaj kratki san trajao je dugo. 


Kada se Mihajlo probudio, već je svanulo jutro. S radošću u srcu pogledao je 
u stare hrastove i primijetio da se osjeća bolje nego ikada prije. 


Promotrio je šumu. Proučio je svoje osjećaje. I sretno započeo ovaj novi dan. 
Adra je otišla. 


* * 


Mihajlo i Veronika voze se autom po šljunčanoj cesti koja vodi u šumu. 
Nakon što je Mihajlo shvatio da zaista osjeća svoju dušu i da više ne osjeća 
Adrinu prisutnost, odlučio je nazvati Veroniku. Pomislio je da bi bila odlična 
odluka da danas odu u prirodu, ali joj nije rekao gdje će ići. 


Veronika zeza Mihajla da vozi sporo jedino kada ide prema šumi i rijeci Burji. 
- Istina. — kaže Mihajlo s osmijehom i parkira auto. 
Oni izađu iz auta. 


- Štase dogodilo odjednom da sada osjećaš dušu? — pita ga Veronika. 


201 


- Jelivažno? — kaže Mihajlo. - Možda ti ispričam jednom, al' mislim 
da sada nije bitno. Bitno je samo to da je moja duša tu. 


- A gdje idemo? 


- U šetnju. Da se divimo ljepoti prirode. U šumi su sada posebni 


dani. 
Mihajlo krene hodati prosjekom i Veronika ode za njim. 


Razne vrste prica pjevaju i svojim pjevom oplemenjuju lijepu atmosferu. 


Veronika i Mihajlo šetaju kroz šumu i uživaju u toj atmosferi. 
Začuju kretnje životinja među drvećem i Veronika stane. 
- < Samo košute. — kaže joj Mihajlo. 


Oni nastave šetati i Mihajlo promatra svaki dio šume koji vidi da se uvjeri da 
idu najboljim putem. Potom skrenu s prosjeke i pažljivo odmiču grane koje 
im smetaju na putu. Mihajlo hoda sporo da ga Veronika može pratiti. 


Kada dođu do dva hrasta između kojih je dobar pogled na čistinu prekrivenu 


visokom travom, Mihajlo stane. 


- < Ovoje pravo mjesto. — kaže Mihajlo. — Sada samo trebamo čekati i 


uskoro ćemo čut riku jelena. 

- Rika jelena je sada? — kaže Veronika. — Zaboravila sam na to. 
Mihajlo sjedne pored jednog hrasta, a Veronika pored drugog. 

- Jesi siguran da je pametno da budemo ovdje? — pita Veronika. 


- Jesam. — odgovori joj. - Ova šuma je moj dom. Dobro poznajem i 


nju i život u njoj. 
Oni u tišini krenu promatrati šumu i šumski život. 


Mnogi misle da je šutnja znak nečega lošega, a nisu ni svjesni koliko je tišina 
s voljenom osobom ustvari glasna. I da se nekada kroz tišinu izgovori više 


O 

riječi nego kad se s nekim priča cijeli dan. To je čar iskrenosti i ljubavi, kada 


sam pogled izgovori milijun riječi. 


Kad Mihajlo i Veronika napokon začuju glasanje jelena u daljini, s 
nestrpljenjem dočekaju i da rika postane glasnija. 


Sve više jelena s vremenom počne dolaziti iz šume i rika postaje sve glasnija i 


glasnija. 


Veronika i Mihajlo gledaju u taj velik broj jelena na jednom mjestu i slušaju 
njihovu glasnu riku. Taj nevjerojatni prizor dočarava im koliko je priroda 


moćna i zadivljujuća. 

Trideset peto poglavlje 


Dolazi večer. I nema nikakve naznake Adrine prisutnosti. 
Pepica je napokon stigao iz grada i sada pričamo o noći punog 


Mjeseca. 
Vidio sam Adru. — kažem mu. 
Je 1 se nešta loše dogodilo? 


- Ne. — kažem. — Bilo je čudno. Osjetio sam da mi se ne može ništa 
loše dogodit. I u jednom trenutku činilo mi se kao da je Adra... odustala. 
Osjećo sam se kao da se sjaj moje duše toliko povećao — da je mogu osjetiti. 
Ne znam šta je onda bilo. Nekako sam zaspao. Kad sam se probudio, Adra 


više nije bila tamo. A ja sam osjećao dušu. 
- < Sad si dobro onda? — kaže Pepica entuzijastično. — Osjećaš dušu? 
- Da. Jak sam kao Zemlja. 
Pepica se ponosno nasmiješi. 
- Onda si ipak pobijedio na kraju. 


- Jesam li? — kažem sumnjičavo. — Ne shvaćam baš značenje svega 


ovog. Ali osjećam se odlično. 


- Pa, možda ti je samo trebalo da mjesec dana budeš loše volje. Da do 
podne mrziš samog sebe, a poslijepodne cijeli svijet. Ne možeš uvijek bit 


ovako sretan. 


- Trebalo mi je ovo iskustvo da postanem još jači i sretniji. Samo, ne 


shvaćam zašto se odjednom dogodilo toliko puno stvari i šta to sve znači. 


- < Shvatit ćeš s vremenom. Kao i uvijek. 

- Moguće. Sad mi je dovoljno što mogu uživati u ovoj sreći. Bez 
noćnih mora. Barem dok ne vidim Adru ponovno. 


- > Sad kad osjećaš dušu, mislim da ćeš bit sretan i kad vidiš Adru. 


- < Imaš pravo, Pepice. Moja nadanja se ostvaruju. 


* ox o 


Oduševljen time koliko mi je tama ove noći lijepa, tiho koračam pored 
poznatog drveća. Šuma me skriva svojim krošnjama kao da me čuva od zlih 


utjecaja i prenosi svoju smirenost na mene. 


Ja odem do Zvizdangrada. Ako vidim Adru, nema veze. Znam da ću ostati 
sretan. Samo sam htio što prije vidjeti ovo mjesto koje je obilježilo moje 
djetinjstvo i život. Zato što znam koliko mi je ljepše izgledalo dok sam 


osjećao dušu. 
I zaista, ljepota Zvizdangrada ponovno me iznenadi. 


Tako zanimljivo mjesto. Istovremeno i obično i neobično. Stara utvrda, 
moćni hrastovi, zatrpani tuneli... Toliko misterije. Pa opet, od utvrde nije 
ostalo gotovo ništa i to što tlo nije ravno je jedino što odmah odaje da ovo 
nije uobičajeni dio šume. Ali tko bi pomislio da je ovo mjesto toliko staro i 


zanimljivo? 


Meni svakako izgleda očaravajuće. Šetajući po Zvizdangradu, sada se osjećam 
ponosno i osnaženo. Svaka sitnica me veseli — lišće, grane, drveće, školjke, 
cigle, kamenje, trava... Svaka sitnica mi sada izgleda posebno. Jer osjećam 


dušu. I toliko sam sretan. 

I tada se dogodi najveće iznenađenje. 
Ugledam djevojku u crnom! 

Midril. 


Midril stoji pored hrasta. 

Je li to stvarno ona? 
Oprezno nastavim hodati prema njoj. 
- < Midril? — kažem, a ona mi se nasmiješi. — Je l' ovo san? 


Izgleda posve isto kao u mom sjećanju. Duga crna haljina i crna kosa kao da 
se stapaju u svojoj crnini, a na bijelom licu tamne oči otkrivaju blagost i 
dobrotu. 


- Nije san. - Midril mi odgovori na pitanje. 


Njen baršunasti glas dođe do mog sluha poput čarolije koja donosi zdravlje i 


sreću. 
- Jeli ovo moguće? — kažem zapanjeno. 
Midril je tu. Gledam u astralni svijet i konačno ju vidim. Vratila se. 
- < Zašto si otišla? — pitam još uvijek ne vjerujući da ju stvarno vidim. 
- Cijelo vrijeme sam ovdje, Mihajlo. — mirno kaže Midril. 
- Ali... kako? — kažem zbunjeno. — Zašto te onda nisam vidio? 


- Bila sam u tunelima. Ti si me tražio samo po dijelovima 
Zvizdangrada koje poznaješ. Znam da si dolazio ovdje, ali kao što sam ti već 
i prije rekla, ja sam ovdje da čuvam Zvizdangrad. Mogu ti dati poneki savjet 
ako dođeš, no imam drugi zadatak ovdje koji je moja dužnost. 

Nije otišla? 
- Mogu li znati zašto si bila u tunelima? 


Njezine oči odražavaju toliko mudrosti i iskrenosti... 


- < Odgovor ti neće puno značiti, no mogu ti reći da je Adra privukla 
druge džinove do Zvizdangrada. Ništa strašno, zapravo. Otišli su. A 
primijetila sam da je i Adra otišla u noći punog Mjeseca. Vidim da si 
pronašao svoju snagu, Mihajlo. Nisam ni sumnjala da hoćeš. 

- < Neznam što da kažem. 


Ovaj susret me potpuno iznenadio. Vidim Midril. A njezina prisutnost i 
blagost uvijek čudno djeluju na mene. 


- < Adrino ponašanje zadnjih je mjesec dana bilo vrlo ružno, — kaže mi 
Midril — no ne trebaš se brinuti oko toga. Za svaki njezin neuspjeli pokušaj 
uništavanja tvog života, dolazit će joj kazna, a tebi će dolaziti nagrada. Sada 
je otišla. Vjerojatno se slažeš s time da više nema potrebe da pričaš sa mnom 
o njoj. 

- Ne razumijem. Zašto je otišla? Govoriš mi o njoj kao da misliš da 


se više neće vratit. 


- < Zato što uistinu to mislim. — kaže Midril svojim lijepim glasom. — 
Reći ću ti što se dogodilo onu noć iako znam da to zapravo i sam shvaćaš. 
Adra se osjećala poraženo zbog snage tvog duha, tvog srca... Zbog žvoje snage. 
Pa je sama otišla jer na kraju njezino slabo stanje duha ne može podnijeti 
tvoju prisutnost. Htjela je da ti ne možeš podnijeti njezinu prisutnost, no 
dogodilo se obrnuto. I zato što je sama odlučila otići, nema više razloga da se 
vrati. Njezina je odluka bila da ode. 


- < Stvarno je otišla? 
- Da. 


- > Više ju neću vidjeti? Htio sam saznati neke odgovore... Toliko toga 


mi još nije jasno. 
- < Shvaćaš više nego što si trenutno želiš priznati. 
- < Mislim da je problem u tome što ne mogu izraziti svoja shvaćanja. 
- Jesi li siguran da problem uopće postoji? 


- > Svjestan sam da sada razumijem puno više toga. U to sam siguran. 
Shvaćam, valjda, da nije bitno da mogu objasniti šta se sve točno dogodilo. 
Pomalo se osjećam kao da me srodna duša izbavila od zla. To mi zvuči 


O 

ispravno na određeni način. Ljubav i snaga su pobijedili. 
Midril se dobroćudno nasmiješi. 


A ja shvatim da mi nije više potrebno ispitivati Midril za savjete. Savršeno je 


kako su mi se svi problemi odjednom riješili. 


- Moj put me jako veseli sada. — kažem. — Drago mi je što sam te 


vidio, Midril. Sada ću se vratiti iz šume još smireniji. 

XXXV 


U Mihajlovoj kući razlijeva se zvuk glazbe. Mihajlo svira gitaru, a Veronika i 
Pepica slušaju njegovo sviranje. Pepica se ugodno iznenadio kada je shvatio 
da Mihajlo i Veronika ponovno pričaju. Primijetio je da se Mihajlu popravilo 


raspoloženje i da više ne pati. 
Sviraš puno bolje. — kaže Pepica. 


Naravno. — Mihajlo ostavi gitaru. — Samo sam previše lijen, al' 


dobro je to. 
- > Imaš talenta. — Veronika mu kaže. 


Kad smo već kod lijenosti, — Pepica se obrati Mihajlu — jel 


planiramo ić vježbat poslije? 


- Može. Za nekih pola sata. — Mihajlo odgovori. — Idem samo 


odnijet gitaru. Brzo se vratim. 


Mihajlo izađe iz prostorije. Postalo je očito da se on dobro osjeća. To se 
moglo i osjetiti i čuti i vidjeti. Njegove oči različitih boja izražavale su sreću 


zbog razmišljanja o susretu s Midril. 


Nevjerojatno mi je kako brzo je Mihajlo počeo ovako dobro svirat. 
— kaže Veronika. 


- < Mihajlo može sve, — kaže joj Pepica — samo mu reci da ne može. 


Pepici tada odlutaju misli, a Veronika dobije poruku na mobitel. Počne se 
dopisivati s prijateljicom dok Pepica razmišlja o Adrinoj sjekiri. 


Sada kada je sjekira nestala, pomalo mu je žao što ju nije uzeo sebi. Ali bilo bi 
mu jezivo posjedovati tu sjekiru. On pomisli da bi mogao napraviti repliku. 
I odmah počne razmišljati o cijelom procesu pravljenja replike te jedinstvene 


sjekire. Mihajlo se ubrzo vrati i uzme jabuku iz zdjele sa stola. 


O 

Ja idem. — kaže Veronika. — Doći će Tanja po mene sad. 
Vidimo se prekosutra? — pita Mihajlo. 
Može. Bok! 


Bok. 


Veronika ode. 


Čim ona zatvori vrata, Mihajlo kaže Pepici: - Nećeš vjerovat šta se dogodilo. 


Pričao sam s Midril jučer... 


Ozbiljno? — Pepica postane radoznao. 


Htio sam samo otić do Zvizdangrada. Nisam ni pomislio da bi ju 


mogao vidjeti tamo. Ali jesam. Razveselilo me to jako. Odsada ću biti na 
dobrom putu. 

Trideset šesto poglavlje 


Ležim u dnevnom, gledam uokolo i slušam pjesme. Zvuk pjesama stvara 
vibraciju koja udara moje stanice. Umor mi ne dopušta da se uživim u 
pjesme, ali osjećam se spokojno. Jer baš zbog tog umora mi se tijelo skroz 


opusti, pa mogu van tijela. 


Osjetim kako dišem. Kroz pogled osjetim kompletno tijelo. Osjećam 
tupkanje srca. I uočavam ono što često ne vidim. Astralne neuobičajenosti 


odvlače mi pažnju. 


Ostanem izvan tijela malo duže pa se vratim i fokusiram na pjesmu. Sreća se 
razbudi u meni. 


Nastavim slušati pjesme dok se dovoljno ne odmorim. 


Poslije uzmem mobitel da se dogovorim s Veronikom kad ćemo se vidjeti. 
Njena prisutnost u mom životu utječe na mene na dobar način. Povezani 
smo nedefiniranim i metafizičkim događajima. Ali, sada sam siguran, i 
iskrenom ljubavlju. 


Ljubav; nemoguće za opisati... 


Onaj tko to nije doživio i osjetio, za njega je to prava nepoznanica. Ali 


čovjeku koji doživi pravu i istinsku ljubav, njegovo srce kuca za nju. 


Moja lijepa tama zbog tog će postat još ljepša. Moćnija. A dobrotom ću 


ublažiti moguća zla djela te tame. Pa će moj put biti poseban i prekrasan. 


Okružen sam ljudima koji nisu uništili svoj potencijal za ono vrijedno. I 


zaista sam zahvalan na tome. 


Pošaljem Pepici trening koji treba sada radit: „Odi na onu spravu gdje moras 
visit s rukama i preci na drugu stranu preko sipki i onda ces radit iduce: 10 


monkey crosses preci ces na drugu stranu to ti je taman 10 ponavljanja, zatim 

maksimalno zgibova koliko mozes kad si presao, onda 20 cucnjeva na jednoj 
nozi dok se drzis rukom za konstrukciju, onda 10 knee raises uhvati se 
rukama na sipku i podizi koljena do prsa, zatim 20 leg raises u stranu i 20 calf 
raises podizanje na prste. 3 serije ti je 1 nivo, drugi je 5 serija i treći je 7 serija 
napraviti“. 


S Veronikom se nalazim na mjestu gdje smo se upoznali. 
Lipovsko groblje. 


Umjetno i pravo cvijeće uredno je ostavljeno na usamljenim grobovima, ali 
sada nema nikoga osim nas tu. Mi stojimo na tihom groblju i promatramo 
kako dan donosi ovom groblju drugačiju, pomalo vedriju, atmosferu. Šetnja 
nas je prirodno odvela do tog mjesta koje čuva mrtve da ne pobjegnu iz naših 
sjećanja. 


Pogledamo u nadgrobni spomenik: 


»Napustile su nas tri mlade duše 
Ostavili nas s tugom zbog neizbježnog rastanka 
Ali sretna obitelj ostat će sretna i u smrti 
Zajedno su živjeli, umrli i zajedno počivaju 
Mir smrti nek nas tješi i nek podari njima najljepši blagoslov 


Neka počivaju u miru Božjem 


Midan Lorjanović: 
17.8.1981. — 15.7.2016. 
Jelena Lorjanović: 
28.2.1984. — 15.7.2016. 
Petra Lorjanović: 
8.12.2010. — 15.7.2016“ 


- Misliš li da su umrli s razlogom? — Veronika me žalostivo upita. 


Kroz glavu mi prostruji sjećanje na noć nesreće, dio te noći u kojem sam 

nosio Petrino mrtvo tijelo u bolnicu. Moj instinkt da štitim djecu, koja su 
doista veliko blago i dragocjenost i neprocjenjivo obilje mudrosti, zbog tog je 
događaja postao još jači. 


- Može li se umrijeti bez razloga? — kažem. 


- Dugo sam se pitala šta je uzrokovalo tu nesreću, — Veronika 
smireno nastavi — ali sam onda shvatila da to nije važno. Da ne trebam to 
znati sada. Pretpostavljam da je to više nekakav... osjećaj. Osjećaj koji mi 
govori da ta nesreća i njihove smrti nisu nešto apsolutno loše. I da zato ne 


trebam previše očajavat zbog toga. Ima li ti to smisla? 


- Da. — odmah potvrdim. — To mi je zapravo potpuno poznato. 
Vjeruj svom osjećaju. Ljudska bića dolaze do uvida na razne načine, a ne 
samo razmišljajući. Kritičke misli nas često varaju. I emocije isto. Al' osjećaji 


— ne u smislu emocija — mogu nam puno pomoći... 

XXXVI 


U tišini noć briše dan. 


Dok jedan džin razmišlja o svojim postupcima, divna Slavonija otkriva svoj 


ponos. Njezine šume i rijeke nastavljaju biti simbol slavne prošlosti. 
A ovaj džin tek će početi otkrivati takve ljepote. 
U jednoj tihoj noći poraz je džinu naglo postao odlazak. Odustajanje. 


Ali možda odlazak postavi putokaz za novi i ispravniji put. Jer istina često 


dolazi na nepredvidive načine. 
Adra shrvano shvaća da je napravila pogrešku. 


I spremna je živjeti svoj život drukčije i bolje. 

Trideset sedmo poglavlje 


Osjećam se slobodno. Sve lijepe emocije skupljaju se u meni i omogućuju mi 
da vidim i shvaćam sve bolje i bolje. I kao dokaz tome, noćne more su me 


prestale mučiti svojim maštovitim užasima. 


Imam toliko toga dobroga u svom životu; obitelj, šumu, odanog prijatelja, 


ljubav... I sve to održava moju sreću velikom i jakom. 
O čemu razmišljaš? — pita me Veronika. 


Ona prekine moje sanjarenje. Stoji pored knjiga obučena u crno-plavu ljetnu 


haljinu, a na ruci nosi narukvicu od kralježaka štuke koju sam izradio za nju. 
O sreći. — kažem joj. 
Sjedim na fotelji dok Veronika gleda knjige na polici u mojoj sobi. 


Na gornjoj polici stoje knjige koje najčešće čitam — Kur'an, Biblija, Poslanice 
velikog učitelja, Fejsijada i odiseja, Silmarillion, Mor... I baš nazive tih knjiga 


Veronika promatra sa zanimanjem. 
Jesi li pročitala Kur'an do kraja? — pitam ju. 
- Jesam. — odgovori. — Prije tjedan dana sam završila čitanje. 
- IL kakva ti je knjiga? 
Baš me zanima njezino mišljenje. 
- Kur'an je... — kaže Veronika i nasmiješi se — vrlo jasna knjiga. 
Nasmiješim se i ja. Oduševljava me kad se shvatimo bez suvišnih riječi. 


Veronika zasigurno vjeruje u anđele. Što bi mislila da zna za Midril kod 
Zvizdangrada? Al' čak i kada bih joj krenuo pričati o Midril, onda bih morao 


pričati i o Adri, džinovima i astralnom svijetu. 


O 

Želim li to? Što ako bi joj bilo previše sve to? Zvučao bih ko luđak. 
- > Sjećaš se kad si mi spomenula meleka? Kad smo se upoznali? 
Veronika kimne glavom. 


- < Sjećam se. — kaže i uzme s police knjigu od Marka Franciškovića, 
Poslanice velikog učitelja. 


Ipak pomislim da bi ona mogla sve shvatiti i prihvatiti. Zato što bi ona 


osjetila da sam iskren. 
- < Jednom ću ti ispričati sve što mi se dogodilo ovo ljeto. 
- Ima veze s melecima? — pita me. 


- Da. 


Njene lijepe plave oči znatiželjno pogledaju u moje pa se onda vrate na 
naslovnicu knjige plavo-bijelih korica koju drži u rukama. 


- Tko je Marko Francišković? — Veronika bolje promotri njegovu 


knjigu. 


- Čovjek vrijedan poštovanja. — kažem iskreno. — Žalosno je što ljudi 


ovdje ne znaju za njega. 
Ona otvori knjigu. 


- Prva rečenica koju vidim i, naravno, mislim da savršeno odgovara 


za tebe sada. 
Slučajnosti me nimalo ne iznenađuju. 

- Koja rečenica? — kažem. — Pročitaj mi. 
Veronika se ponovno nasmiješi i pročita rečenicu. 


- „U čovjeku su i meleci i đavli i raj i pakao pa zato neka uđe s mačem 


u svoje srce i postane car.“ 

Ornamentum noctis 


Pogledaj putanju savršene hladnoće 
Što hrli do mudrosti drevne. 
I zapitkuje: „Što se skriva u tami?“ 


Dalje, dalje od vidljivog pogledaj. 
U hladnu svjetlost što prožima i treperi. 
Zapitaj se tad: „Što se otkriva u časti >“ 


Dok ponosno dalje lutaju tvoje misli, 
I prolaze prolazima crnim poput noći, 


Ti znaj da hladni sjaj gori i u sjeni... 

